Addu badminton court ge masakkah anna mahugai nimeyne- Youth ministry - AO News\nއައްޑޫ ސިޓީގައި ތަރައްގީ ކުރަމުން އަންނަ ބެޑްމިންޓަން ކޮމްޕްލެކްސް ތަރައްގީކޮށް އަންނަ މަހު ނިންމާލެވޭނެ ކަމަށް މިނިސްޓްރީ އޮފް ޔޫތު، ސްޕޯޓްސް އެންޑް ކޮމިއުނިޓީ އެމްޕަވަމެންޓުން ބުނެފިއެވެ.\nއައްޑޫ ޕީޕަލްސް ކޯޕަރޭޓިވް ސޮސައިޓީ (އޭޕީސީ)އާ ހަވާލު ކޮށްގެން މަސައްކަތް ކުރިއަށް ގެންދާ މި ކޮމްޕްލެކްސް ގެ މަސައްކަތް އޭޕީސީއާ ހަވާލުކޮށްފައިވަނީ މިދިޔަ މެއި މަހުގެ 22 ވަނަ ދުވަހުއެވެ.\nޔޫތު މިނިސްޓްރީން މިއަދު ކުރި ޓްވީޓެއްގައި ބުނެފައި ވަނީ ހިތަދޫ ކޮމިއުނިޓީ ސެންޓަރާ އިންވެގެން އޮންނަ ހުސް ބިމުގައި ތަރައްގީ ކުރަމުން އަންނަ ބެޑްމިންޓަން ކޮމްޕްލެކްސްގެ މަސައްކަތް އަންނަ މަހު ފަހު ކޮޅު ނިންމާލެވޭނެ ކަމަށެވެ. އެ މިނިސްޓްރީން ގެ ޓުވީޓް ގައި ބުނެފައިވަނީ އައްޑޫ ސިޓީގައި އަޅާ ބެޑްމިންޓަން ކޯޓުތަކުގެ މަސައްކަތުގެ އިތުރުން މާލޭ އެކުވެނި އިންޑޯގެ މަޝްރޫއުވެސް އަންނަ މަހުގައި ނިމޭނެ ކަމަށެވެ. އަދި އެ ދެ މަޝްރޫއަށް ނުވަ މިލިއަން ރުފިޔާ ހަރަދުވާ ކަމަށްވެސް ވަނީ ބުނެފައެވެ.\nމި މަޝްރޫއުގެ ދަށުން ހިތަދޫ ޔޫތު ސެންޓަރުގެ އިމާރާތް ހުރި ބިމުގައި ހަތަރު ބެޑްމިންޓަން ކޯޓު އެކުލެވޭ ގޮތަށް ބެޑްމިންޓަން ހޯލަކާއި ބައިނަލްއަގުވާމީ މުބާރާތްތައް ކުޅެވޭ ގޮތަށް ދެ ފަންގިފިލާގެ އިމާރާތެއް އެޅުމަށް ވަނީ ހަމަޖެހިފައެވެ.\nއައްޑޫގެ ބެޑްމިންޓަން ކޮމްޕްލެކްސް ތަރައްގީކޮށް ނިންމުމަށްފަހު ފުރަތަމަ ކުޅުމަށް ހަމަޖެހިފައިވާ މުބާރާތަކީ 21 އަހަރުން ދަށުގެ ސައުތު އޭޝިއަން ބެޑްމިންޓަން ޗެމްޕިއަންޝިޕްއެވެ. އެމުބާރާތް ބާއްވަން ނިންމާފައިވަނީ އަންނަ އޮކްޓޯބަރު މަހު އެވެ.\nއައްޑޫ ބެޑްމިންޓަން ކޮމްޕްލެކްސްޔޫތު މިނިސްޓްރީ


Netanyahu ge vaahakah thah Ban ki moon kuvveri kuravvaifi | Mihaaru\nޔަހޫދީ އާބާދީތައް ހެދުމަކީ ސުލްހަ އަށް ހުރަސް އެޅުން ކަމަށް ބުނާ ފަރާތްތަކަށް ނަތަންޔާހޫ ވަނީ ރައްދު ދެއްވާފައި.\nނަތަންޔާހޫގެ ވާހަކަތައް ބާންކީ މޫން ކުށްވެރި ކުރައްވައިފި\n17 ސެޕްޓެމްބަރ 2016 - 09:252comments\nޔަހޫދީ އާބާދީތައް ހެދުމާ ދެކޮޅު ހަދަމުންދާ ފަރާތްތަކަށް އިޝާރާތް ކުރައްވާ ވީޑިއޯ މެސެޖެއްގައި ނަތަންޔާހޫ ވިދާޅުވީ އިޒްރޭލުގެ ބިމުގައި ދިރިއުޅޭ ދެ މިލިއަން އަރަބިންނާ މެދު ކަންބޮޑުވާ އެކަކު ވެސް ނެތް ކަމަށާއި އެންމެން ވެސް ކަންބޮޑު ވަނީ ފަލަސްތީނުގެ ބިމުގައި ޔަހޫދީން އުޅެމުންދާތީ ކަމަށެވެ.\n"ފަލަސްތީނުގެ ލީޑަޝިޕުން ދައުލަތެއް އުފައްދަން ބޭނުން ވަނީ އެންމެ ޝަރުތަކާ އެކު. އެއީ ޔަހޫދީންނާ ނުލައި. އެއަށް ކިޔަނީ ނަސްލު ނައްތާލުން،" ނަތަންޔާހޫގެ ފޭސްބުކުގައި ވެސް އާއްމުކޮށްފައިވާ މެސެޖުގައި ވިދާޅުވެފައިވެ އެވެ.\nނަތަންޔާހޫ އަށް ރައްދު ދެއްވާ ބާން ވިދާޅުވީ ފަލަސްތީނުގެ ބިންތަކުގައި ޔަހޫދީންނަށް ގެދޮރު ހެދުމަކީ ބައިނަލްއަގުވާމީ ގާނޫނުތަކުގެ ދަށުން މަނާ ކަމެއް ކަމަށެވެ. ބާން ވިދާޅުވީ ޔަހޫދީން އާބާދު ކުރަމުން ދިއުމަކީ ފަލަސްތީނުގެ މިނިވަން ދައުލަތެއް އުފެއްދުމާ މުޅިން ޚިލާފަށް ކުރަމުންދާ ކަމެއް ކަމަށެވެ. ގާޒާ އަށް އިޒްރޭލުން ދެމުންދާ ރޮކެޓް ހަމަލާތައް ވެސް ބާން ވަނީ ކުށްވެރި ކުރައްވައިފަ އެވެ.\nއިޒްރޭލުން ހުޅަނގު އައްސޭރި އާއި އިރުމަތީ ގުދުސް އަށް 1967 ވަނަ އަހަރު ވެރިވެގަތް ފަހުން 100 އަށް ވުރެ ގިނަ ބިންތަކުގައި 570،000 ޔަހޫދީން ވަނީ އާބާދު ކުރުވައިފަ އެވެ.\nނަތަންޔާހޫ އަށް ރައްދު ދެއްވާ ފަލަސްތީނުގެ ރައީސް މަހްމޫދު އައްބާސް ވިދާޅުވީ ނަސްލެއް ނައްތާލުމުގެ މަސައްކަތް ކުރަމުންދާ ބަޔަކީ އިޒްރޭލް ކަމަށެވެ. އަދި އިޒްރޭލުގެ އަމަލުތައް ހުންނަނީ ސުލްހައާ ދުރުވެ މީހުން މެރުމާއި މުގައްދަސް ބިންތަކަށް ގެއްލުން ދިނުމަށް ކަމަށް ވިދާޅުވި އެވެ.\nއިތުރު ލިޔުންތައް މެދު އިރުމަތި ބާން ކީ މޫން އިޒްރޭލް ފަލަސްތީން ބިންޔާމިން ނަތަންޔާހޫ


މަޤާމް :ސީނިއަރ ލެކްޗަރަރ / ލެކްޗަރަރ\nދިވެހިރާއްޖޭގެ ޤައުމީ ޔުނިވަރސިޓީ / އެމް.އެން.ޔޫ ބިޒްނަސް ސްކޫލް (ކ.މާލެ)\nއެމް.އެން.ކިޔު.އެފް ގެ ލެވެލް 10 ގެ ސަނަދެއް މަސައްކަތާ ގުޅޭ ދާއިރާއިން ހާޞިލުކޮށްފައިވުން.\nސީނިއަރ ލެކްޗަރަރ (ސްޕައިން ޕޮއިންޓް 46) ގެ މަޤާމަށް މީހަކު ނުލިބިއްޖެނަމަ، ލެކްޗަރަރ (ސްޕައިން ޕޮއިންޓް 40) ގެ މަޤާމަށް ފުރުޞަތު ހުޅުވާލަމެވެ.\nކިޔަވަދޭ ފިލާވަޅުތައް ސްކޫލުން ހަމަޖައްސަވާފައިވާ ފޯމެޓަށް ތައްޔާރުކުރުން.\nސްކޫލުގެ ކަންކަން ރަނގަޅުކުރުމަށް ހިންގާ ޙަރަކާތްތަކުގެ ތެރެއިން ޙަވާލުކުރެވޭ މަސައްކަތްކުރުން.\nސްކޫލުގެ އެހެން މުވައްޒަފުންނާ ގުޅިގެން އެކުވެރި ކަމާއި އަދި "ކޯޑް އޮފް ކޮންޑަކްޓް" އާއި އެއްގޮތަށް ޕްރޮފެޝަނަލް ކޮށް މަސައްކަތްކުރުން.\n2019 ޖޫން 24 ވާ ހޯމަ ދުވަހުގެ މެންދުރު 12:00 ގެ ކުރިން ދިވެހިރާއްޖޭގެ ޤައުމީ ޔުނިވަރސިޓީ / އިދާރީ މަރުކަޒަށް\nސުންގަޑި: 24 ޖޫން 2019 1200


China ge mahsala haama kuraanan, eiy manzaru fennaathee: Raees Nasheed | Jazeera\tޗައިނާގެ މައްސަލަ ހާމަކުރާނަން، އެއީ މަންޒަރު ފެންނާތީ: ރައީސް ނަޝީދު - Jazeera\nޗައިނާގެ މައްސަލަ ހާމަކުރާނަން، އެއީ މަންޒަރު ފެންނާތީ: ރައީސް ނަޝީދު\nނާޒިމް ހަސަން November 19, 2020 133 views0\nޗައިނާާގެ ލޯނުތަކާ ގުޅޭ މައްސަލަތައް ހާމަ ކުރެއްވުމުގައި އަބަދުވެސް ދެމިހުންނަވާނެ ކަމަށާއި އެއީ އޭގެ ސަބަބުން ގައުމު ވެއްޓިގެންދާ އަނދަވަޅުގެ މަންޒަރު ފެންނާތީ ކަމަށް ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު ވިދާޅުވެއްޖެއެވެ.\nޗައިނާގެ ދަރަނީގެ ދަންތުރައިގެ ވާހަކަ އެންމެ ގަދައަށް ދައްކަވާ ބޭފުޅަކީ ރައީސް ނަޝީދެވެ. ރާއްޖެއަށް އިންޑިއާއިން ދީފައިވާ ގިނަ ލޯނުތައް އަންނަ އަހަރު ދައްކަން ފަށަން ޖެހެއެވެ. އެ ލޯނުތައް ރީސްޓްރަކްޗާ ކުރުމަށް ރައީސް ނަޝީދު ގެންދަވަނީ ގޮވާލައްވަމުންނެވެ.\nރައީސް ނަޝީދު މިއަދު ރައްޔިތުންގެ މަޖިލީހުގެ އިދާރާގައި ބޭއްވި ނޫސްވެރިންގެ ބައްދަލުވުމުގައި ވިދާޅުވީ އިންޑިއާއަށް އިނގިރޭސިވިލާތުން ވިޔަފާރިއަށް އައިސް ޖެހި ދިދަ އެތައް އަހަރެއްވަންދެން ހުރި ކަމަށެވެ. އެފަދަ މަންޒަރެއް ސިފަވާ ކަމުގެ އިޝާރާތް ރައީސް ނަޝީދު ކުރެއްވީ ޗައިނާއިން ރާއްޖެއާމެދު އަމަލު ކުރަމުންދާ ގޮތެވެ.\nރައީސް ނަޝީދު ވިދާޅުވީ އިންޑިއާގެ ކަނޑުގެ މުހިންމުކަމާއި ގައުމުތަކުގެ ގުޅުންތައް އޮތް ގޮތާއި ސިޔާސީ މަޝްރަހު އެމަނިކުފާނަށް ވަރަށް ރަނގަޅަށް އެނގިވަޑައިގަންނަވާ ކަމަށެވެ. އެހެންވެ ޗައިނާގެ އަމާޒު ސާފުވެވަޑައިގަންނަވާ ކަމަށެވެ. އެ ވާހަކަތައް ދެއްކުމަށް އެމަނިކުފާނަށް ކިތަންމެ އުނދަގޫވި ނަމަވެސް އެކަމުގައި ދެމިހުންނަވާނެ ކަމަށް ވިދާޅުވިއެވެ. ހުވާ ކުރައްވައިގެން ހުންނެވީ އެ ވާހަކަތައް ދެއްކުމަށް ކަަމަށް ވެސް ވިދާޅުވިއެވެ.\nސަރުކާރުން މިހާރު ވެސް ގެންދަނީ ޗައިނާއާ މަޝްވަރާތައް ކުރަމުންނެވެ. ރައީސް ނަޝީދު ވިދާޅުވި ގޮތުގައި އެމަނިކުފާނުގެ ވިސްނުމާއި ސަރުކާރުގެ ވިސްނުން އެއްގޮތްވާން ނުޖެހޭ ކަމަށެވެ. އެމަނިކުފާނުގެ މަސައްކަތަކީ ސަރުކާރަށް ފާރަވެ ޖަވާބުދާރީކުރުވުން ކަމަށާއި އެކަން ކުރައްވާނެ ކަމަށެވެ.\nރައީސް ނަޝީދު ވިދާޅުވި ގޮތުގައި ޗައިނާއާ ދެކޮޅުވެރިކަމެއް ނެތެވެ. ނަމަވެސް ޗައިނާގެ މައްސަލައަކީ ލޯނުތައް ރީސްޓްރަކްޗާނުކުރުން ކަމަށް ރައީސް ނަޝީދު ވިދާޅުވިއެވެ.\nގޯހެއް ހެދީ، މިންޖުވީ، އެ ނިމުނީ؟\nގައިދީއަކު ޝަރީއަތަށް ހާޒިރުނުކުރުމުން ކަރެކްޝަން ޖޫރިމަނާކޮށްފި\nއިންކަމް ސަޕޯޓަށް 221 މިލިއަން ރުފިޔާ ހޭދަކޮށްފި\n2020: މީރާއަށް ލިބުނު އާމްދަނީ ދަށަށް


REPORT: Minimum wage faskuran jehenee keevve?\nމިނިމަމް ވޭޖް ފަސް ކުރަން ޖެހެނީ ކީއްވެ؟\nޓީ ޖެޓީ ސަރަހައްދުގައި މުދާ ބަރު ކުރަނީ: ހަރަދު ކުޑަ ކުރަން ޖެހޭ މި ވަގުތު މިނިމަމް ވޭޖު ތައާރަފު ކުރުން އެންމެ ރަނގަޅު ނޫން ކަމަށް މާހިރުން ދެކޭ -- އަހުމަދު އަޝްހާދު އަބްދުﷲ | އަވަސް\nދުނިޔޭގެ އިގްތިސޯދުގެ ހުރިހާ މިންގަނޑުތަކެއް މިވަގުތު ހުރީ ދަށުގަ އެވެ. އަދި ހުރީ ވެއްޓެން ހިފާފަ އެވެ. ކޮރޯނާ ވައިރަސް ނުވަތަ ކޮވިޑް-19 ފެތުރެން ފެށުމާއެކު ދުނިޔޭގެ ވައިގެ ދަތުރުފަތުރަށް ދަނީ ހެސް ކިޔާފައި ގެއްލުން ވަމުންނެވެ. ވައިގެ ދަތުރުފަތުރުގެ ބޮޑެތި އެއާލައިންތައް އުދުހުން ހުއްޓާލައި ބިންމަތިކޮށްފި އެވެ. މިއާއެކު ދާއިރާއަށް 100 ބިލިއަން ޑޮލަރުގެ ގެއްލުން ވާނެ ކަމަށް އަންދާޒާ ކޮށްފައި ވާއިރު މުޅި ދުނިޔޭގެ ޓޫރިޒަމް ސިނާއަތު އޮތީ ވަރަށް ބޮޑު ވެއްޓުމެއްގެ ތެރޭގަ އެވެ.\nކޮވިޑް-19 ޗައިނާ އިން ނުކުމެ، ދުނިޔެ އާއި ޔޫރަޕުގެ ތެރެެއަށް ފެތުރިގަތުމުގެ ނަތީޖާއަކީ ޓޫރިޒަމް ސިނާއަތަށް ލިބޭ ގެއްލުން ހިޔާލަށް ނުގެނެވޭނެހާ ބޮޑު ވެގެން ދިއުމެވެ. ހާއްސަކޮށް ރާއްޖެއަށް ލިބޭނެ ގެއްލުން މިހާރު ވެސް ވަނީ އަންދާޒާ ކުރެވެން ފަށާފަ އެވެ.\nރާއްޖޭގެ ޓޫރިޒަމްގެ ބޮޑެތި މާކެޓްތައް ކަމަށްވާ ޗައިނާ އާއި އިޓަލީ އިން މީހުން އައުން ވަނީ ހުއްޓުވާފަ އެވެ. އޭގެ ނަތީޖާއަކީ ގައުމުގެ އިގްތިސޯދަށް ފައިސާ ޕަންޕު ކުރާ ޓޫރިޒަމް ސިނާއަތުން ލިބޭނެ އާމްދަނީ ބޮޑުތަން ދަށްވާނެކަން ޔަގީންވެފައި ވުމެވެ.\nރާއްޖެއަށް ޓޫރިޒަމް ސިނާއަތުން ސީދާކޮށް ތިން ބިލިއަން ޑޮލަރުގެ އާމްދަނީއެއް ލިބެ އެވެ. މިހާރު އަަންދާޒާ ކުރެވޭ ގޮތުގައި މި އަދަދުގެ 30 ޕަސެންޓު ވަރު ކުރިއަށް އޮތް ހަތަރު މަސް ތެރޭ ގެއްލިގެންދާނެ އެވެ. މި ހާލަތުގައި ރާއްޖެ އޮތްއިރު ރާއްޖެ މިދަނީ މުހިންމު ދެ ކަމަކަށް ތައްޔާރު ވަމުންނެވެ. އެއީ މަސައްކަތެރިންގެ އުންމީދުތައް ގުޅިފައިވާ މިނިމަމް ވޭޖާއި ރާއްޖޭގެ ލާމަރުކަޒީ ނިޒާމުގައި ހިމެނޭ ބޮޑު ކައުންސިލް އިންތިހާބެވެ.\nމި ވަގުތަކީ ކައުންސިން އިންތިހާބު ބާއްވައި މިނިމަމް ވޭޖް ތައާރަފު ކުރަން ރަނގަޅު ވަގުތެއް ހެއްޔެވެ؟ ކައުންސިލް އިންތިހާބާއި މިނިމަމް ވޭޖް ފަސްކޮށްލަން ޖެހެނީ ކީއްވެގެން ހެއްޔެވެ؟\nމި ވަގުތު މިނިމަމް ވޭޖް: އިގްތިސޯދު ބަލިކޮށްލާނެ\nރާއްޖޭގެ ޓޫރިޒަމް ހީނަރުވުމުގެ އަސަރު މުޅި ރާއްޖެ އަށް މިހާރު ވަނީ ކޮށްފަ އެވެ. ދައުލަތުގެ އާމްދަނީ ދަށްވާން ފަށައިފި އެވެ. މިކަން އެންމެ ރަނގަޅަށް ފެންނަނީ މާލޭގެ ބޮޑު ބާޒާރު ނުވަތަ މަޖީދީ މަގުގެ ވިޔަފާރިއަށް މިހާރު ވަމުންދާ ގޮތުންނެވެ.\nމަޖީދީ މަގުގެ ވިޔަފާރި އެންމެ ޕީކް، ގަލޮޅު ދަނޑު ދަށުގައި ހުންނަ ފިހާރަ ތަކަށް މީގެ ދެ މަހެއްގެ ކުރިން ސޭލްސްގެ ގޮތުގައި ރެއަކަށް 10،000ރ. އަށް ވުރެ މަތިން ލިބެ އެވެ. އެކަމަކު މިހާރު މި ފިހާރަތަކަށް ރެ އަކާއި ދުވާލު ލިބެނީ ގާތްގަނޑަކަށް 2،000ރ. އާއި 7،000ރ. ވަރެވެ. މި އާމްދަނީއަކީ މި ތަންތަނުގެ ކުއްޔާއި ހަރަދު ތަކަށް ބަލާއިރު ބޮޑު ގެއްލުމަކަށް ނޫނީ ނުވާނެ އެވެ.\nމާލެ ފިހާރައެއްގެ އެތެރެ: މި ދުވަސްވަރު ފިހާރަތަކުގެ ވިޔަފާރި ދަށް\nރާއްޖޭގެ ވިޔަފާރިތައް މިހާލަތުގައި އޮއްވާ އެންމެ ކުޑަ އުޖޫރައިގެ ގޮތުގައި ވަކި އަދަދެއް ދޭން މަޖުބޫރުކޮށް، ގާނޫނު ތަންފީޒު ކުރަން ފަށައިފިނަމަ ވިޔަފާރިތައް ހަލާކު ވެގެން ދިއުމުގެ ބިރު ވަރަށް ބޮޑެވެ. ކުދި ވިޔަފާރި ތަކުން އެވްރެޖު ގޮތެއްގައި އެންމެ ކުޑަ އުޖޫރައިގެ ގޮތުގައި 5،600ރ. ވަރު ދެ އެވެ. މާނައަކީ މިނިމަމް ވޭޖް ތައާރަފުކޮށްފިނަމަ އެ ތަންތަނުގެ ހަރަދުތައް މަތި ވެގެން ދިއުމެވެ. ނަތީޖާއަކީ ވިޔަފާރި ދަށް މި ދުވަސްވަރު މިތަންތަން ހުއްޓުމަކަށް ދިއުމުގެ ބިރު އޮތުމެވެ.\nއެގޮތް ހަމަ ޓޫރިޒަމް ސެކްޓާ އަށް ވެސް ވާނެ އެވެ. މުހިންމު މާކެޓު ތަކުން ޓޫރިސްޓުން އައުން ހުއްޓާލާފައި ވަނިކޮށް މިނިމަމް ވޭޖު ތައާރަފު ކޮށްފިނަމަ މި މައްސަލަ ޓޫރިޒަމް ސެކްޓާއަށް ވެސް ކުރާނެ އެވެ. މިހާރު ގިނަ ރިސޯޓުތަކުގެ އެވްރެޖު އޮކިއުޕެންސީ އޮތީ ވަރަށް ދަށުގަ އެވެ. މިހާލަތުގައި ނަތީޖާއަކީ ހަރަދު ކުޑަ ކުރަން ގެންނަ ބަދަލުތަކުގެ ތެރެއިން ވަޒީފާ ތަކެއް ގެއްލުމުގެ ބިރު އޮތުމެވެ.\nރާއްޖެ އަށް މުދާ އެތެރެ ކުރާ ކުންފުންޏެއް ކަމަށްވާ ސެންޗޫރިއަންސް ކުންފުނީގެ ޗެއާމަން ކެޕްޓަން އަހްމަދު މައުމޫން ވިދާޅުވި ގޮތުގައި މި ވަގުތު މިނިމަމް ވޭޖް ތައާރަފުކޮށް، އެ މަޖުބޫރު ކޮށްފިނަމަ އުފެއްދުންތެރި ކިތަންމެ ވިޔަފާރި ތަކެއް ހުއްޓިގެން ދާނެ އެވެ.\n"އަޅުގަނޑު އަބަދު ވެސް ބުނަން ރާއްޖޭގައި މިނިމަމް ވޭޖް ސީދާ އަދަދެއް ކަނޑައެޅުން މިއީ ރަނގަޅު ގޮތެއް ނޫން. އަދި އަމުދުން މި ވަގުތު އެއްގޮތަކަށް ވެސް ރަނގަޅެއް ނޫން ގެނައުން. މީގެން ބޮޑެތި ވިޔަފާރިތަކަށް ގެއްލުން ކުޑަ ވެދާނެ. އެކަމަކު ގެއްލުން ވާނީ ކުދި ތަންތަނަށް. އަޅުގަނޑުމެން ކުންފުނީގެ ކުޑަ އުޖޫރަ 6،000ރ. އަށްވުރެ މަތިވާނެ. އަޅުގަނޑުމެންނަށް މައްސަލައެއް ނެތް ތައާރަފު ކުރިއަސް. އެކަމަކު މީގެ މައްސަލަ ދިމާވާނީ ކުދި ވިޔަފާރިތަކަށް، އުފެއްދުންތެރި ހިޔާލު ތަކަށް،" މާނު ވިދާޅުވި އެވެ.\nފިހާރައެއްގައި ބަޔަކު ވިޔަފާރި ކުރަނީ: ވިޔަފާރި ވަނީ ދަށަށް ގޮސްފައި\nމިނިމަމް ވޭޖް ނަގަން މި ވަގުތު އެންމެ ރަނގަޅު ނޫންކަން ވޭޖް އެޑްވައިޒަރީ ބޯޑުގެ ޗެއާމަން މަރިޔަމް ޚާލިދާ ވެސް ވަނީ ވިދާޅުވެފަ އެވެ.\n"ބޯޯޑުގެ ޑިސިޝަން ނެގިފައި އޮންނާނީ ދުނިޔޭގައި ކޮރޯނާވައިރަސް ފެތުރުމުގެ ކުރިން. ދުނިޔޭގެ ހުރިހާ ގައުމެއްގެ އިގްތިސޯދަށް މިކަމުން އަސަރު ކުރާނެ. މި ގައުމަށް މާބޮޑަށް އަސަރު ކުރާނެ. އަޅުގަނޑު ވަރަށް އެދެން ސަރުކާރުން ވެސް އަދި ރައްޔިތުންގެ މަޖިލީހުން ވެސް މިނިމަމް ވޭޖެއްް އިމްޕްލިމެންޓް ކުރައްވާ އިރު މި ކަންތަކަށް ރިޔާއަތް ކުރެއްވުން،" ހާލިދާ ވިދާޅުވި އެވެ.\nއިންތިހާބަށް ވެސް ބޮޑު ހޭދައެއް\nހަރަދު ކުޑަ ކުރުމުގެ ވާހަކަ ދައްކާއިރު ބޯމަތިވަމުން އަންނަ އިންތިހާބުގެ ވާހަކަ ވެސް ދައްކަން ޖެހެ އެވެ. މި އިންތިހާބު ވެގެންދާނީ ބޮޑު ހޭދައެއް ކުރާނެ އިންތިހާބަކަށެވެ.\nލޯކަލް ކައުންސިލް އިންތިހާބަށް 80 މިލިއަން ރުފިޔާ ހޭދަ ވާނެ ކަމަށް ބެލެވެ އެވެ. މިއީ އާއްމު ރައްޔިތު މީހާއާ ހާއްސަކޮށް އާއިލާތަކާ ގުޅިފައިވާ އިންތިހާބެކެވެ. އިންތިހާބާ ދިމާކޮށް ކެމްޕޭން ކުރަން ކެނޑިޑޭޓުން ވެސް ބޮޑު ހޭދައެއް ދަނީ ކުރަމުންނެވެ. ހަރަދު ކުޑަ ކުރަން ޖެހިފައިވާ މި ހާލަތުގައި އާއްމުންގެ އަތުގައި އޮތް ފައިސާ ފޮތި މި ވަގުތު ހޭދަކޮށްލުން މިއީ އެންމެ ރަނގަޅު ގޮތް ހެއްޔެވެ؟\nރާއްޖެ އަށް ލިބޭ އާމްދަނީ މަދުވަމުންދާ މި ވަގުތެއްގައި ހަރަދު ކުޑަ ކުރަން އެބަ ޖެހެ އެވެ. ސިޔާސީ މަގާމު ތަކަށް މީހުން ނެގުން ހުއްޓާލަން އެބަ ޖެހެ އެވެ. ރާއްޖެ ފަދަ އެންމެ އިގްތިސާދަކަށް ބަރޯސާވެފައިވާ ގައުމަކަށް މި ނޫން "ޗޮއިސް" އެއް ނުފެނެ އެވެ. އެހެންވެ، ކައުންސިލް އިންތިހާބާއި މިނިމަމް ވޭޖު ވެސް މި ވަގުތަށް ފަސްކޮށްލުމަކީ އެންމެ ބުއްދިވެރި ގޮތެވެ.\nމިނިމަމް ވޭޖް ލޯކަލް ކައުންސިލްތަކުގެ އިންތިހާބު ދައުލަތުގެ އާމްދަނީ + އިގްތިސޯދު ޓޫރިޒަމް


SunOnline: Russia aa dhekolhah elhi fiyavalhu thakuge gehlun enmefahun America aai Europe ah!\nރަޝިއާއާ ދެކޮޅަށް އެޅި ދަތިކުރުމުގެ ފިޔަވަޅުތަކުގެ ގެއްލުން އެންމެފަހުން އެމެރިކާއާއި ޔޫރަޕަށް!\nމުހައްމަދު ޖަވާދު ޔޫސުފު 16 May 2022, 10:33\nއެމެރިކާގައި އާންމު ތަކެތި ވިއްކާ މޯލް އެއް\nވޮޝިންޓަން (16 މޭ 2022) : ޔުކްރޭން ހަނގުރާމައާއެކު ދުނިޔޭގެ ބާޒާރުގައި ތެލުގެ އަގު އާދަޔާ ޚިލާފަށް ބޮޑުވި މައްސަލަ ހައްލު ނުކުރެވޭތީ އެމެރިކާއާއި ޔޫރަޕްގެ ގައުމުތަކުގައި ތަކެއްޗާއި ޚިދުމަތުގެ އަގު ބޮޑުވެއްޖެއެވެ.\nއެމެރިކާގެ މަޝްހޫރު ނޫހެއް ކަމަށްވާ ޕޮލިޓިކޯ ބުނާގޮތުން ތެލުގެ އަގު ބޮޑުވުމުން އެމެރިކާގައި މިހާރުވަނީ އާންމު ދިރިއުޅުމަށް ބޭނުންވާ ކާބޯތަކެއްޗާއި އެނޫން ތަކެއްޗާ އަދި ދިރިއުޅުމަށް ބޭނުންވާ އަސާސީ ޚިދުމަތްތަކުގެ އަގު ކުރިއާ އަޅާބަލާއިރު ވަރަށް ބޮޑުވެފައެވެ. މީގެތެރޭގައި ޓްރާންސްޕޯޓް ޚިދުމަތް ހިމެނެއެވެ.\nއެ ނޫސް ބުނާގޮތުން ތެލާއި ތެލުގެ ބާވަތްތަކުގެ އަގު އެމެރިކާގައި 20 އިންސައްތަ ބޮޑުވެފައިވާއިރު ތަކެއްޗާއި ޚިދުމަތުގެ އަގުތައް ވަނީ 30 އިންސައްތައަށް ބޮޑުވެފައެވެ. އެމެރިކާގެ އިންވެސްޓްމަންޓް ބޭންކެއް ކަމަށްވާ ޖޭޕީ މޯގަންގެ ތަޖުރިބާކާރުން ވިދާޅުވާގޮތުގައި ޔުކްރޭން ހަނގުރާމައާއެކު ތެލުގެ އަގުބޮޑުވުމުން އެމެރިކާގެ އިގްތިސާދަށް މަހަކު 10 ބިލިޔަން ޑޮލަރުގެ ގެއްލުމެއް ވަނީ ވާންފަށާފައެވެ. މާނައަކީ ތެލަށް އިތުރަށް މަހަކު 10 ބިލިޔަން ޑޮލަރު ޚަރަދު ކުރަންޖެހުމެވެ.\nޔޫރަޕަށް ބަލާއިރު އެމެރިކާގެ ވޯލްސްޓްރީޓް ޖާނަލް ބުނާގޮތުން ޔޫރަޕްގެ ގިނަ ގައުމުތަކުގައި ތެލާއި ގޭހުގެ އަގުވަނީ 25 އިންސައްތަ ބޮޑުވެފައެވެ. މިއާއެކު ޔޫރަޕްގެ ގިނަ ގައުމުތަކުގައި ތަކެތީގެ އަގުތައް ވަނީ އެވްރެޖްކޮށް 30 އިންސައްތައާއި 35 އިންސައްތައާ ދެމެދުގެ މިންވަރަކަށް އުފުލިފައެވެ.\nޔުކްރޭން ހަނގުރާމައާއެކު ދުނިޔޭގެ ބާޒާރުގައި ތެލާއި ގޭހުގެ އަގު އުފުލުނީ އެމެރިކާއާއި ޔޫރަޕްގެ ގައުމުތަކުން ރަޝިއާއާ ދެކޮޅަށް ދަތިކުރުމުގެ ހަރުކަށި ފިޔަވަޅުތަކެއް އެޅުމާ ގުޅިގެންނާ އަދި އެމެރިކާއި ޔޫރަޕްގެ މަދު ގައުމުތަކަކުން ރަޝިއާގެ ތެލާއި ގޭސް ނުގަތުމަށް ނިންމުމުގެ ސަބަބުންނެވެ.\nދުނިޔޭގެ ބާޒާރަށް ތެލުގެ ސަޕްލައި އިތުރުކުރުމަށްޓަކައި ސައޫދީއާއި ޔޫއޭއީ ފަދަ ގައުމުތަކުގެ އެހީތެރިކަން ހޯދުމަށް އެމެރިކާއާއި ޔޫރަޕްގެ ގައުމުތައް ކުރި މަސައްކަތްވަނީ މުޅިން ނާކާމިޔާބުވެފައެވެ. ނަތީޖާއެއްގެ ގޮތުން ތެލުގެ އަގުދަށަކަށް ނުދެއެވެ. ތެލުގެ އަގު ބޮޑުވުމުން ފައިދާވަނީ ތެޔޮއުފައްދާ އަދި އެކްސްޕޯޓް ކުރާ ގައުމުތަކަށް އެކަންޏެވެ. އެ ނޫން ގައުމުތަކަށް ލިބެނީ ގެއްލުމެވެ.\nޔުކްރޭން ހަނގުރާމައާއެކު އެމެރިކާއާއި ޔޫރަޕްގެ އިތުުރުން ދުނިޔޭގެ އެނޫން ގައުމުތަކުގައިވެސް ތަކެތީގެ އަގުވަނީ އެކި މިންވަރަށް އުފުލިފައެވެ.\nޔުކްރޭން ހަނގުރާމައިގެ ސަބަބުންނާ އަދި ރަޝިއާ އާ ދެކޮޅަށް ދަތިކުރުމުގެ ފިޔަވަޅުތައް އެޅުމުގެ ސަބަބުން ކައްކާ ތެލާއި އެ ނޫން ވެސް ރަޝިއާއާއި ޔުކްރޭނުން އިންޕޯޓްކުރާ ތަކެތި ޔޫރަޕްގެ އެތައް ގައުމެއްގެ ބާޒާރުތަކުގައި ވަނީ ވަރަށް ބޮޑަށް މަދުވެފައެވެ. މިތަކެތި މާދުރު ގައުމުތަކުން ގެންނަން ޖެހުމުގެ ސަބަބުން އެ ތަކެތީގެ އަގުތައް ބޮޑުތަނުން އުފުލިފައިވާ ކަމަށް ވޯލްސްޓްރީޓް ޖާނަލް ބުނެއެވެ.\nޔޫރަޕަށް ކުރިމަތިވެފައިވާ އަނެއް މައްސަލައަކީ ދަތިކުރުމުގެ ފިޔަވަޅުތަކާއެކު ޔޫރަޕްގެ ގައުމުތަކުގައި އުފައްދާ ދަނޑުވެރިކަމުގެ ތަކެތި ރަޝިއާއަށް އެކްސްޕޯޓް ނުކުރެވޭތީ އެތަކެއްޗަށް ބާޒާރު ނުލިބޭ މައްސަލައެވެ. އަދި ބާޒާރު ލިބޭ ހާލަތްތަކުގައިވެސް އެތަކެތި މާދުރު ގައުމުތަކަށް އެކްސްޕޯޓް ކުރަންޖެހޭތީ ޓްރާންޕޯޓް ޚަރަދުތައް ބޮޑުވުމުން އެތަކެތީގެ އަގުތައް ބޮޑުވުމުން އެތަކެތި ނުވިކޭ މައްސަލަ ވެސް ވަނީ ޔޫރަޕްގެ އެތައް ގައުމަކަށް ކުރިމަތިވެފައެވެ.\nމިކަންކަމުގެ ސަބަބުން ޔޫރަޕްގައި އިގްތިސާދީ ދަތިތައް ދުވަހެއް ދުވަހަކަށް ބޮޑުވަމުންދާތީ އާންމުން މުޒާހަރާތަކަށް ނުކުންނަން ތައްޔާރު ވަމުންދާކަމަށް ވެސް ރިޕޯޓްތައް ބުނެއެވެ.\nޔުކްރޭން ހަނގުރާމައާއެކު ހުޅަނގުން ރަޝިއާއާ ދެކޮޅަށް ދަތިކުރުމުގެ ފިޔަވަޅުތައް އެޅި ނަމަވެސް އިގްތިސާދީ ބޮޑެތި ބާރުތައް ކަމަށްވާ ޗައިނާއާއި އިންޑިއާ އަދި އާސިޔާން ޖަމާއަތުގެ ގައުމުތަކުން އެކަމަށް އެއްބާރުލުން ނުދޭތީ އެ ފިޔަވަޅުތަކުގެ އަސަރު ރަޝިއާ އަށް ކުރާމިންވަރު ނިސްބަތުން ކުޑަ ކަމަށްވެއެވެ.\nއަނެއްކޮޅުން ރަޝިއާގެ ތެލާއި ގޭސް ގަންނަން ޔޫރަޕަށް މަޖްބޫރުވެފައިވާތީ ރަޝިއާއަށް ލިބޭ އާމްދަނީއަށް މާބޮޑު ބަދަލެއް ނާދެއެވެ. އަނެއްކޮޅުން ދަތިކުރުމުގެ ފިޔަވަޅުތަައް އެޅިތާ ކުރީކޮޅު ރަޝިއާގެ ފައިސާގެ އަގު ދަށަށް ދިޔަނަމަވެސް ރަޝިއާގެ ތެލާއި ގޭސް ރަޝިއާގެ ފައިސާ ކަމަށް ވާ ރުބެލްއިން ގަތުމަށް ރަޝިއާއިން ޔޫރަޕަށް މަޖުބޫރު ކުރުމުން ރަޝިއާގެ ފައިސާގެ އަގުވަނީ ވެއްޓުމުގެ ބަދަލުގައި އޭގެ އަގު ކުރިޔަށްވުރެވެސް މައްޗަށް ގޮސްފައެވެ.\nއަނެއްކޮޅުން އެމެރިކާ ޑޮލަރާއި ޔޫރޯ ބޭނުންކޮށްގެން ރަޝިއާ ޗައިނާއާއި އިންޑިއާއާއެކު ކުރާ ގިނަ މުއާމަލާތްތަކެއްވެސް އެ ތިން ގައުމުގެ ފައިސާ ބޭނުންކޮށްގެން މިހާރު ކުރަމުން ގެންދާތީ އޭގެ ގެއްލުންވެސް އެމެރިކާއަށާއި ޔޫރަޕަށް ވަނީ ފޯރަން ފަށާފައެވެ. އަދި މިކަމުގެ ފައިދާ ވަނީ އެ ތިން ގައުމަށް ލިބެން ފަށާފައެވެ.


3 ރޭ | Landhooinfo\nފިރުކެމުން ދިޔަ ވިލާ ތަކުން އުޑުމަތީގެ ސާފުކަން ބަނަކުރުމަށް ތައްޔާރުވާ ކަމުގެ އިންޒާރު ދެމުންދިޔައެވެ. އިރުގެ އަލިކަން ފަޑުކުރަމުން ދިޔަ ވަގުތުކަމަށް ވީތީޔާއިއެކު އެ އަނދިރިކަމަށް އިތުރުވީ ވިއްރާސާގެ ކަޅުވިލާތަކެވެ. އާދައިގެ މަތިން ޒިދުނާ ނިކަން ޒީނަތްތެރިވެގެން އެނާގެ ލޯބިވެރިޔާގެ އިންތިޒާރުގައި މަޑުކޮށްލައިގެން ހުރީ ބޮޑުމަގު މެދުގައެވެ. ވިލުނޫ ކުލައިގެ އަރިފެޅިހެދުމަކާއި ކަޅު ހަރުވާޅެއް ލައިގެން ފަށުވި ދޯޕައްޓާއެއް ކަރަށް މަހާލައިގެން އޭގެ އެއް ކޮޅުގެ ކަން، އޭނާގެ ބޯކިރު ކުލައިގެ ދައްތަކުގެ ތެރޭގައި ތާށިކޮށްލައިގެން މަޑުމަޑުން ހަފާލަ ހަފާލަ ހުންނަތާ ފަނަރަ ވަރަކަށްމިނެޓް ވީ ފަހުން، ލޮލުގެ ކޮޅާ ކޮޅުން ކޮންމެވެސް މީހެއް އަންނަތީ ފެނިގެން ހަލުވި ހިނގުމެއްގައި އެދިމާއަށް އޭނާ މިސްރާބު ޖެހިއެވެ.\nއެނާ އެދިމާލަށް ހިނގަން ފެށިތާ މާ ގިނައިރުތަކެއް ނުވަނީސް އެމީހަކާއި ބޮޑުމަގުން ބައްދަލުވިއެވެ. ކަންދިމާވި ގޮތުން ޒިދުނާ މުޅިން މާޔޫސް ވެގެން ކަރުއެލުނެވެ. އެނާ ހީކުރީ އެމީހަކީ ސާހިދު ކަމަށެވެ. އޭނާ ވީ ފޫއްސެއްގެ ބޮޑުކަމުން އެނބުރި ގެއަށް އައުމަށްޓަކައި ހިނގައި ގަތް ވަގުތު، ވިދާލި ވިދުވަރަކާއި އެކު މުޅި އުޑުމަތި ނުހަނު އަނދިރިކޮށް އޮއްވާ އަލިވެގެން ދިޔައެވެ. ޒިދުނާ ނިކަން ބިރުން ހުރެ ފިސާރި ބާރަށް ދުއްވައިގަތެވެ. އޭރު އޭނާގެ ހިމަ ހޯލިތަކެއްފަދަ އިނގިލިތަކުން ދެކަތްފަތުގައި އަތްއަޅާ ބައްދުކޮށްފާ ވަނީ އިވެން ތައްޔާރުވާ ބިރުވެރި ގުގުރީގެ އަޑަށެވެ. ދެތިން ފަހަރު އިތުރަށް ވިދާލުމަށްފަހު ގުގުރީގެ އަޑުފަށްގަނޑު މަޑުމަޑުން ބާރުވަމުން ދިޔައެވެ. ނާހަން ކިތައްމެ ހިތްވަރެއްކުރިޔަސް އިވޭހާ ބާރަށް ޖަހާލި ގުގުރިޔާއެކު ވާރޭ ވެހެން ފެށިއެވެ.\nވައިރޯޅިވެސް ކުޑަކޮށް ގަދަވެލީ އެވަގުތުއެވެ. ޒިދުނާއަށް ގެއަށް އާދެވުނު އިރުވެސް ވާރޭ ތުނިކުރާކަށް ނޫޅެއެވެ. އޭރު މަޤްރިބު ނަމާދު ބައްގީގެ އަޑުވެސް ކައިރީ ހުރި މިސްކިތުން ގޮވާ އަޑު ކޮންމެވެވެސް ވަރަކަށް އިވެމުންދިޔައެވެ. ޒިދުނާގެ ބައްޕަ ކޮރު ހިނގުމެއްގައި ކަޅުކުލައިގެ ކުޑައެއް އަޅާއިގެން މިސްކިތައް ދާން ނިކުތީވެސް ހަމަ އެވަގުތުއެވެ. ” ދަރިފުޅާ! ތެމިފޯވެގެން ކޮންތާކަށް ގޮސްފަތަ ތިއަންނަނީ؟” އަވަސް ރާގެއްގައި ޒުބޭރު އެނާގެ ދަރިފުޅުކުރެން އެއްސެވެ. “ނުދަން މާ ދުރަކަށް” ޒިދުނާ ދިނީ ކުރު ޖަވާބެކެވެ. އަވަހަށްގޮސް ތެއްބާލައިގެން ނަމާދުކޮށް ޤުރުޢާން ކިޔެވުމަށް ނަޞޭހަތް ދިނުމަށްފަހު ޒުބޭރު ހިނގައްޖެއެވެ.\nއާދައިގެ މަތިން ޒިދުނާ އޭނަގެ މަންމަޔާއި އެކު ނަމާދުކުރުމަށް ދޮޅިއަޅާ ތައްޔާރުވެލިއެވެ. އެވަގުތު އޭނާގެ މަންމަ މެދުގޭތެރޭގައި އިލޮށިފަތިން ފެންތައް މައިދޮރުން ބޭރަށް ކަހަމުންދިޔައީ ނިކަން މަޑުމަޑުންނެވެ. ތަޅަންގަނޑުގާއި ފެންހެދިގައި ވުމުން އެފެންތައް މެދުގޭތެރޭގައި ދަމާފައިވާ ރޯނުގައި ހުރި އަންނައުތަކަށް ހަޑިފެން ބުރާފާނެކަމަށް ވިސްނިގެންނެވެ. އެފެނަކީ ގޭގެ ފުރާޅުގައި ހުރި ހަލާކުވެފައިވާ ތަންތަނުން ގޭތެރެއަށް ފައިބަމުންދިޔަ ފެނެކެވެ. މިއީ ވާރޭ ކޮޅެއް ވެހިއްޖެ ދުވަހެއްގެ ޙާލެވެ. ޒިދުނާވެސް އެކަމުގައި މަންމައާއިއެކު ބައިވެރިވެ، ބޮޑުއަށީގައި ހުރި ފެންތައް ފޮހެލުމަށްޓަކައި ބައްޕަ ލާ މުންޑުތަކުގެ ތެރެއިން ބައުވެފައިވާ މުންޑެއް ބޮޑުކޮޓަރި ރޯނުން ހިފައިގެން އައެވެ. އޭރު މަންމަ ވަނީ ގޭތެރޭގައި މާލޫދަކަށް ކައްކައިގެން އުޅޭހެން ތެލިތަކާއި ތަށިތައް އަރުރާލަފައެވެ.\nދެމައިން ނަމާދު ކުރަމުން ދިޔައިރު ތަސްބީޙައެއްހެން އިވެމުން ދިޔައީ ލޯތަށިތަކަށާއި ތެލިތަކަށް “ޓިއް ޓިއް” ކިޔާ ފެންތިކި ތަޅަމުން ދާ އަޑެވެ. ނަމާދުކޮށް ނިމުމުން ޤުރުއާން ކިޔަވަން ފެށިއެވެ. އެއީ އެރަށު މީހުންގެ ޒަމާންވީ އާދައެކެވެ. ސަބަބަކަށް ވެފައިވަނީ ކުރީ ޒަމާނުން ފެށިގެންވެސް އެރަށާއި އަތޮޅުގެ އެހެން ރަށްތަކަށް ވެސް ތަފާތު އެކި ކަހަލަ ބިރުވެރި ނުރައްކާތެރި ހާދިސާތައް ކުރިމަތިވެފައި ވާތީއެވެ. ގިނަބަޔަކު އެކަހަލަ ހާދިސާތައް ޤަބޫލުކުރިޔަސް ނުކުރާ މީހުން ވަކި މަދެއްނޫނެވެ. ވެދާނެއެވެ. ބައެއް މީހުންނަށް އެބައި މީހުން ބިރުންތިބޭ ތީ ފެންނަ ބިރުވެރި މަންޒަރު ތަކަކީ އެންމެ ފަހު ވަޤުތު ޙިޔާލީ ފުލޯކަކަށް ވެފާވާތީއެވެ. ނުވަތަ ބައެއް ފަހަރު މީހުން ބިރުގަންނުވަންވެސް އެޒާތުގެ ނާމާން ވާހަކަ ކިޔައިދޭ މީހުންއުޅޭ ކަމަށް ޤަބޫލުކުރާތީއެވެ.\nކޮންމެއަކަސް އިސްދޫ ކަލައިދޫ އަކީ ބިންބޮޑު މާރަށެކެވެ. ރަށުގެ ތާރީޚް ގައި ލިޔެފައިވާ ގޮތުން އެރަށުގައި ފުރަތަމަ މީހުން ދިރިއުޅުނީ އިހައްދޫ ކިޔާ ވަކި ހިސާބެއްގައެވެ. ރަށް ގިރުމުގެ ސަބަބުން އެއަވަށުގެ މީހުން ރަށުގެ ދެކުނަށާއި އުތުރަށް ބަދަލުވިއެވެ. މިދެއަވަށުގެ ދެމެދުގައި ގާތްގަނޑަކަށް ވިއްސަކަށް ކިލޯމީޓަރުގެ ދުރުމިން ހުރި ރާސްތާ މަގެއް އޮވެއެވެ. އެއީ އިސްދޫއާއި ކަލައިދޫ ކިޔާ ދެ އަވަށަށެވެ. ޒަމާންވީ މީހުންގެ ވާހަކަތަކުން އެނގޭ ގޮތުގައި އެރަށުގައި ތަފާތު އެކިނަން ކިޔާ މަގުތަކެއް މިދެއަވަހުގެ ދެމެދުގައި އޮވެއެވެ. އެނަންތައް ދެވުނީ އެކި އެކި ހާދިސާތަކާއި ގުޅުވައިގެންނެވެ. އެގޮތުން “ފުރޭތަ ދުށް މަގު” މިނަން ކިޔާ މަގެއް ކަލައިދޫ އާއި ދުރު ހިސާބެއްގައި އޮވެއެވެ. މިނަން މިމަގަށް ދެވުނީ އެ މަގު އޮންނަ ހިސާބުން ފުރޭތަކަހަލަ ޖިންނި ފެންނާތީއޭވެސް ބުނެވެއެވެ.\nގަޑިން 8 ޖެހުމާ ގާތްވެދާނެއެވެ. ޒުބޭރުވެސް މިސްކިތުން ގެއަށް އައީ ވިއްސާރަކޮށް އުޅޭތީ، ޢިޝާވެސް ކޮށްގެނެވެ. ދެމައިން އަޅުކަމުގެ ކަންތައް ނިންމާލުމަށްފަހު ރޭގަނޑުގެ ކެއުން ތައްޔާރު ކުރަން އުގެންފިއެވެ. ވިއްސާރަވުމުން ބަދިގެގަނޑުގައި ކެއްކޭނެ ގޮތެއް ނެތެވެ. ދަރުތައް ހުރީ ތެމިފައެވެ. ނަސީބަކުން މަންމަ އަސުރު ކެއްކި ބަތް ކޮޅަކާއި ކޮލުފެން ކޮޅެއް ބާކީ ހުއްޓެވެ. ތިން މައިން ކެއުމަށް އިންސާފުކުރަމުން ދިޔައީ ދިރިއުޅެމުންދާ ނިކަމެތި ޙާލުން މިންޒުވާނެ ދުވަހަކަށް ފޮނި އުއްމީދުތަކެއް ކުރަމުންނެވެ. ޒުބޭރު އޭނާގެ ދަރިފުޅުގެ ކައިވެނީގެ ވާހަކަ އަންހެނުންނާއި ޙިއްސާ ކުރީވެސް އެރެއެވެ. އެމީހުން އެކައިވެންޏާއި ނުހަނު ޤަބޫލެވެ. ޔަޤީނެވެ. އެއާއިލާއަށް ތަނަވަސް ކަމާއި އުފާވެރިކަން ލިބުން ގުޅިފައިވަނީ ސާހިދާއެވެ. އޭނާއަކީ ކަލައިދޫގެ ނަން ހިނގާ މައްޝޫރު މުއްސަނދި އާއިލާއެއްގެ ހުރި ހަމައެކަނި ފިރިހެން ދަރިއެވެ. އެދެކުދިން ލޯބީގެ ގޮތުން ގުޅުނު ފަހުން ކޮންމެވެސް ވަރެއްގެ އެހީތަކެއް ދިޔައީ ޒިދުނާގެ އާއިލާއަށް ލިބެމުންނެވެ.\nގުޅުމެއް ގިނަދުވަހު ދެމިގެންދަނީ އެ ގުޅޭ ދެ މީހެއްގެ ދެމެދު އުފެދޭ ޖަޒުބާތުތަކެއްގެ އަސަރުގައި ނިކަން ވަރުގަދަ ފަންވަރެއްވެސް ހުރެގެންނެވެ. މިއީ އެދެ ލޯބިވެރިން ނިކަން ޤަބޫލުކުރާ އުސޫލެކެވެ. ޒިދުނާއަކީ އިސްދޫ އަވަށުގައި އުޅޭ ކުއްޖެއް ކަމުން ދެ މީހުންނަށް މާގިނަ ގިނައިން ބައްދަލު ކުރެވޭ ގޮތެއް ނޯވެއެވެ. އެއްދުވަހުކު މި ދެމީހުން ލޯބީގެ ބައްދަލުވުންތައް ބޭވުމަށްޓަކައި ވަކި ޚާއްސަ ތަނެއް ގޮތުގައި “ފުރޭތަ ދުއް މަގު” ޙިޔާރުކުރިއެވެ. އަދި ކޮންމެ ރެއަކުވެސް ދެނަމާދު ވަގުތު އެ މަގަށް އައުމަށް ޒިދުނާއަށް ސާހިދު ދަޢުވަތު ދީފިއެވެ. ޒިދުނާ ވީ އުފަލެއްގެ ބޮޑުކަމުން އޭނާގެ ރީތި ނަލަނަލަ އިސްތަށިގަނޑުގައި އިން ފޮޅިފައިވާ ފިނިފެންމާ ރަކި ހިނިތުންވުމަކާއިއެކު ސާހިދަށް ހަދިޔާކުރިއެވެ.\nޖެހިގެން އައި ދުވަހުގެ ރޭ މަޤްރިބު ނަމާދަށް ގޮވުމުގެ ކުރިން ޒިދުނާ އެނާގެ ލޯބިވެރިޔާއާއި ބައްދަލުކުރުމަށްޓަކައި ގެއިން ނިކުމެގެން ބޮޑުމަގުން ހިނގަމުން ދަނީއެވެ. އޭރު ސާހިދުވެސް ފެންވަރާ ނަލަވެލައިގެން ޒިދުނާއަށް އަގުބޮޑު ހަދިޔާއެއް ހިފައިގެން އެ މަގަށް އައުމަށް ތައްޔާރުވަނީއެވެ. ޒިދުނާ އަވަސް ހިނގުމުގައި ހިނގާފައި ދިޔައިރު އެމަގުގައި ވަނީ އޭނާގެ ދޯޕައްޓާގައި އުނގުޅާފައިވާ އަތަރުގެ މީރުވަސް ހިފާފައެވެ. އެހިސާބަށް ދެވުނުއިރު އިރުއޮއްސި އުޑުމަތީގެ މަންޒަރު، ރަތްރީދުލުގެ ވިލާތަކަކުން އެދެ ލޯބިވެރިންގެ ނަން ފަވަމުން އެމީހުންނަށް މަރުހަބާ ކިޔަމުން ދިޔަ ކަހަލައެވެ. ޒިދުނާ އަވަސް ކަޅިއަކާއެކު ސާހިދު ކޮބައިތޯ ބަލާލިއެވެ. އޭރު އަދި ސާހިދެއް ނާދެއެވެ. އެހެންވެ ޒިދުނާ އެތާ ހުރި ނިކަގަހެއްގައި އެލުވާފައިވާ ފޮތި ޖޯލެއްގައި އޮށޯވެ ލައިގެން އޮވެ ހެއްލަމުން މަޑުމަޑުން ލަވައެއް ކިޔަމުން ދިޔައެވެ.\nކުޑައިރުކޮޅެއްގެ ތެރޭގައި ސާހިދުއެތަނަށް އައީ ޒިދުނާ އެންމެ ބޭނުންވާ ހަދިޔާ ހިފައިގެންނެވެ. ލޯބީގެ ދަރުބާރު ހުވާލުމަށްފަހު ފެށުމުގެ ގޮތުން ޒިދުނާގެ ވާތުގެ ހިމަ ތޮޅިއެއްފަދަ ކަށިއިނގިލީގައި ރަން އަގޮނޓެއް އަޅުވާލަދިނީ ނުހަނު ލޯބިންނެވެ. ހަމަ މިއުސޫލުން ދެވަނަރޭވެސް މި ދެ ލޯބިވެރިން ބައްދަލުކޮށް ލޯބީގެ އެކިއެކި ވަޢުދުކޮށް ޒިދުނާގެ ކަނާއަތުގައި ބަބުޅާ ވިދާ ރިހިކެވެލިކޮޅެއް އަޅުވަދިނީ ވަކިވުމަށް ތައްޔާރުވެލުމަށްފަހުއެވެ. އޭރު މެންދަމު 12 ޖެހުމާއި ކައިރިވަނީއެވެ. ޒިދުނާ ގެއަށް އަންނަނީ، އެކަނި އަންނަން ބިރުން ސާހިދުއާއި އެކުއެވެ. ކިތަންމެ ލަހުން އައިނަމަވެސް ޒިދުނާ ހުރީ ސާހިދާއެކު ކަން އެނގުމުން އޭނާގެ މައިންބަފައިން ޝަކުވާކުރުމުގެ ބަދަލުގައި ހިނިތުންވެލަނީ، ކައިވެނީގެ ރަންކިޔާފައި ވާތީއެވެ.\nލޯބީގެ ދަރުބާރުގެ ތިންވަނައަށްވީރޭ ސާހިދު ބޭނުންވީ ޒިދުނާއަށް ނޭނގި އޭނާގެ ކަރުގައި ރަންފަށެއް އެޅުވުމަށެވެ. އެހެންވެ އޭނާ އެރޭ ދުރާލާ ކުރިން ތައްޔާރުވެލައިގެން އައިސް ހުރީ ނިކަގަސްދޮށުގައެވެ. ކުއްލިއަކަށް އޭނާގެ ނޭފަތަށް އުނދަގޫ ކުރިވަހަކަށްވީ އާދަޔާ ހިލާފަށް ދުވަމުންދިޔަ ފަރުހަކި ވަހެވެ. އޭނާ އަވަސް އަވަހަށް ފަރާތް ފަރާތަށް އެނބުރިބަލަންފެށިއެވެ. އޭނާއަށް އެނގިފައިވާ ގޮތުން އެވަހަކީ، ކޮންމެވެސް ނާމާންކަމެއްގެ ފެށުމެވެ. އެހެންވެ އޭނާ އެމަގުން ހޭޅިފަށާއި ދިމާލަށް ހިނގާލުމާއި އެކު މަގުލާއި ކުރެދި ގަސްތަކުގެ ތެރެއިން ފެނުނީ އިހައްދޫއާއި ދިމާ ތޮށިމަތީގައި ހުރި ބިޔަ ކަޅުކުލައިގެ އެންދެރިގަނޑެއް ހެންހުރި ފުރޭތައެކެވެ. އޭތި އަވަދިނެތި ކަމުންދިޔަ ފަރުމަސްތައް ކެއުން ހުއްޓާލުމަށްފަހު ކުއްލިއަކަށް ޤައިބުވެއްޖެއެވެ. މުޅި މަޢުހައުލަށް ވެރިވެފާވަނީ ނާމާން ހަމަހިމޭންކަމެވެ.\nސާހިދު ބިރުން ތުރުތުރުއަޅަމުން އައިސް އެމަގުގައި ހުރި ނިކަގަހަށް އަރައި އެ ފުރޭތައަށް ފިލަން މަސައްކަތްކުރިއެވެ. ސާހިދު ހީކުރީ ފުރޭތައަށް އޭނާ ފެނުނީ ކަމަށެވެ. މާގިނަ އިރުތަކެއް ނުވަނީސް، ޒިދުނާ ފަރިހިނގުމުގައި އައިސް ޖޯލީގައި ޖައްސާލިތަން ވެސް ސާހިދަށް ފެނުނެވެ. އޭނާ އަވަހަށް ތިރިއަށް ފޭބުމަށް މަސައްކަތްކުރިނަމަވެސް އެކަން ވާގޮތެއް ނުވިއެވެ. އޭނާ ތިރި ބަލައިލިއިރު ކަމަކުދާކަށް ނެތެވެ. ސާހިދުގެ ސިފަގައި ޒިދުނާގެ ކައިރީ އެހެރީ މިހާރު އެއްކަލަ ފުރޭތައެވެ. ޒިދުނާ އަށް ސާހިދު ކިބައިން ތަފާތުކަމެއް ފެނުމާއި އަޑަށް އައިސްފާވާ ބަދަލުން ސުވާލުތައް ކުރިމަތި ކުރަން ފެށިއެވެ. ފުރޭތަގެ ވާހަކަ ހުރި ގޮތުން ޒިދުނާއަށް ކޮންމެވެސް ނުބައެއް އުޅޭކަމަށް ޝައްކެއްވިއެވެ. ” އަހަރެން ކަލޭދެކެ ލޯބިވަމެ، ކަލޭ އެހެން ފިރިހެނަކާއެކު ތިއުޅޭ އުޅުން ބަލާކަށެއް މަށަކަށް ދެން ކެތެއް ނުވާނެ!” ރުޅިވެރި ރާގެއްގައި ފުރޭތަ ޒިދުނާއަށް މުޙާތަބު ކުރިއެވެ.\nޒިދުނާގެ ޝައްކު ޔަޤީނާއި ގާތައް ގެންދިޔައީ ކުރިމަތީގައި ހުރި ސާހިދު ބިރުވެރި ސިފައަކަށް ބަދަލުވަމުންދާތައް ފެނުމުންނެވެ. ޒިދުނާ ނިކަން ބާރަށް ހަޅޭލައްވައިގަންނަން މަސައްކަތް ކުރިވެސްމެވެ. ނަމަވެސް ގަތްފައިވާ ބިރެއްގެ ބޮޑުކަމުން ކަރުން އަޑެއް ނިކުންނަވަރެއް ނުވިއެވެ. އަލިފާން އަގުރުގަނޑެއް ހެންވާ ދެ ލޮލާއި ކެހެރިތަކާއި ތޫނު ދެދަޅު ފެނުމުން، ޒިދުނާއާއި ސާހިދުވެސް ބިރުން ފިތްކެޑޭ ވަރުނުވީ ކިރިޔާއެވެ. ސާހިދު ވަރަށް ހިތްވަރުކޮށްގެން މަޑުން ގަހުގައި ވާނުވާ ބަލަން އޮތެވެ. އޭނާއަކަށް ތިރިއަކަށް ފައިބާކަށްވެސް ނުކެރުނެވެ. އޭނާގެ އޭހާ ހިތްވަރެއްނެތެވެ. ކުއްލިއަކަށް ފުރޭތަގެ ލޯތްބަށް ނުރުހުމުން ޒިދުނާ ދިރިހުއްޓާ އޭނާގެ މޭގަނޑު ދަމައިގަނެގެން ކާން ފެށިއެވެ. ފުރޭތަ ބަނޑުފުރުނީ ޒިދުނާގެ ކަށިތައް ފިޔަވާ ހުރިހާ މަހެއް ކާލުމަށްފަހުއެވެ. ޒިދުނާ އެހާ ރަޙްމުކުޑަގޮތަކަށް ޤަތުލްވެގެން ދިޔައީ ސާހިދުގެ ލޯމަތީގައެވެ. އެހެނަސް އޭނާއަށް ވަނީ އެ މުޞީބާތުން ޒިދުނާ ސަލާމަތް ކުރުމަށް ނުކުޅެދިފައެވެ.\nއެރޭގެ ފަހުން ސާހިދު، އެނާގެ ލޯބިވެރިޔާގެ ޤާތިލެއް ކަމުގައި ޤަބޫލުކޮށް އެކަމާ ހިތާމަކުރަމުން ދިޔައެވެ. އެންމެފަހުން ދުނިޔޭން މޮޔަވެފައިވާ މީހެކެއްގެ ގޮތުގައި ދިރިއުޅުމުގެ ބަނަދުވަސްތައް ވޭތުކުރަމުންގެންދިޔައެވެ. އަދި އެހާދިސާގެ ފަހުން އެ ސަރަހައްކީ ނާމާން ބިރުވެރި ތަނެއްގެ ގޮތުގައި މީހުން ޤަބޫލުކުރަންފެށިއެވެ. އެންމެފަހު ވަޤުތު ޒިދުނާގެ އާއިލާއަށްވެސް ލިބުނު ހިތާމާއެއްގެ ކޮޅެއްނެތެވެ. އުފާވެރި ތަނަވަސް ދިރިއުޅުމަކަށް ދުށް ހުވަފެންތައް ވީ ބިލާހަކަށެވެ. ލިބުނީ ދުވަހަކުވެސް ހަނދާނުން ނުފިލާ ވަރުގެ ހިތްދަތިކަމާކާއި ކެކުޅުންތަކެކެވެ. ހުރި ހަމައެކަނި ދަރިފުޅެވެ. ނިމިގެން ދިޔައީ ކޮންފަދަ ހިތި ނިމުމަކުން ހެއްޔެވެ؟ ( ނިމުނީ)\nމަޔަކަށްޓަކައި ދަރިޔަކުވީ ގުރުބާނީ\nމަލީޝާއަކީ އާދައިގެ އާއިލާއަކަށް އުފަން ވަރަށް ރީތި ކުއްޖެކެވެ. އެހާމެ މަޑުމައިތިރި ކުއްޖެއްވެސްމެއެވެ. މަލީޝާގެ ރީތިކަމާއި އެއްވަރަށް މީހުން އޭނާއާއި …


ހަތިޔާރު ހިފައިގެން ނިކުންނަން ގޮވާލީ މަޖާޒީ ގޮތެއްގައި: ލަތީފު – Dhen.mv\nހަތިޔާރު ހިފައިގެން ނިކުންނަން ގޮވާލީ މަޖާޒީ ގޮތެއްގައި: ލަތީފު\nJanuary 10, 2020 - 9:32 pm\nހަތިޔާރު ހިފައިގެން ނިކުމެ ސަރުކާރު ވައްޓަލަން ޖެހޭ ކަމަށް ދިއްދޫ ދާއިރާގެ ކުރީގެ މެންބަރު އަބްދުއްލަތީފް މުހައްމަދު ވިދާޅުވުވުމުން ކުރިމަތިވި ފާޑުކިޔުންތަކަށް އޭނާ ރައްދު ދެއްވައިފިއެވެ.\nއިދިކޮޅު ކޯލިޝަނުން މިދިޔަ ހަފްތާ ބޭއްވި ޖަލްސާއެއްގައި ލަތީފް ވިދާޅުވީ ސަރުކާރު ޖަވާބުދާރީ ކުރުވަން ނިކުންނާނީ ހަތުޔާރު ތޫނުކޮށްގެން ކަމަށެވެ. އަދި އެ ނޫން ކަމެއް ދެން ނުކުރައްވާނެ ކަމަށާއި ގާނޫނީ އިމުގެ ތެރެއިން އެކަން ކުރައްވާނެ ކަމަށް އޭނާ ވިދާޅުވިއެވެ.\nލަތީފްގެ މި ވާހަކައަށް ސޯޝަލް މީޑިއާގައި ވަރަށް ބޮޑަށް ފާޑު ކިޔުން އަމާޒުވި އިރު އެއީ ޓެރަރިޒަމްގެ އަމަލެއް ކަމަށްވެސް ބައެއް މީހުން ވަނީ ސިފަކޮށްފައެވެ.\nމިކަމަށް ރައްދު ދެއްވައި ރައީސް ޔާމީން މިނިވަންކުރުމަށް ގޮވާލާ އިދިކޮޅުން ރޭ ޕީޕީއެމްގެ އޮފީހުގައި ބޭއްވި ޖަލްސާއެއްގައި ވާހަކަދައްކަވަމުން ލަތީފް ވިދާޅުވީ ހަތިޔާރު ބޭނުން ކޮށްގެން ސަރުކާރު ވައްޓާލަން ނިކުތުމަށް ގޮވާލީ މަޖާޒީ ގޮތުން ކަމަށެވެ. އެއީ ކެމިކަލް ހަތިޔާރާއި، ބަޑި އާއި ލޮންސި އަދި ކަތިވަޅި ހިފައިން ނިކުންނަ ވާހަކަ ނޫން ކަމަށް ލަތީފް ވިދާޅުވިއެވެ.\nޕީޕީއެމް، ޕީއެންސީގެ ސަޕޯޓަރުންނަށް އިޝާރާތް ކުރައްވާ ލަތީފް ރޭ ވިދާޅުވީ ޕީޕީއެމްގެ ހުރިހާ މެންބަރުން އެކައްޗަކަށްވެ، ކަމަރު ބަނދެ ސަރުކާރާ ދެކޮޅަށް ނިކުންނަން ވެއްޖެ ކަމަށެވެ.\n"މާދަމާ ބުނާނެ އޭ ކަމަރުތަކެއްގެ ވާހަކަ ދައްކައިފިޔޭ. ކޮން ކަމަރުތަކެއް ހެއްޔޭ؟ މިއީ ދިވެހި ބަހުގައި މަޖާޒީ ގޮތެއްގައި ބޭނުން ކުރާ ބަސްބަސް. ކަމަރު ބަނދެލައިގެން އެކައްޗަކަށްވެގެން ނިކުންނަން ވީ،" ފާޑުކިޔުންތަކަށް އިޝާރާތް ކުރައްވައި ލަތީފް ވިދާޅުވިއެވެ.\nއޭނާ ވިދާޅުވީ ކުރީރޭ ވެސް ދެންނެވީ ގާނޫނީ އިމުގެ ތެރެއިން ސަރުކާރު ވައްޓަލާ ވާހަކަ ކަމަށެވެ. ހަތިޔާރަކީ ދިވެހީން މަޖާޒީ ބަހެއްގެ ގޮތުގައި ބޭނުންކުރާ ބަހެއް ކަމަށާއި އެއީ އެއްގޮތަކަށްވެސް ކެމިކަލް ހަތިޔާރުގެ ވާހަކަ ނޫން ކަމަށް ލަތީފް ވިދާޅުވިއެވެ.\n"އެއްގޮތަކަށްވެސް މިކިޔަނީ ކެމިކަލް ހަތިޔާރު ވާހަކައެއް ނޫން. ބަޑިއާ ލޮންސި އާ ކަތިވަޅި ވާހަކައެއް ނޫން މި ދައްކަނީ،" ލަތީފް ވިދާޅުވިއެވެ.\nލަތީފް ވިދާޅުވީ މައްސަލަތައް ބަލަން ގޮވިނަމަވެސް ބިރުން ފަހަތަށް ނުޖެހޭނެ ކަމަށެވެ. އަދި އަތުގައި ބިޑިއަޅުވާ، އަނދަގޮޑި ޖަހާފާނެ ކަމުގެ ބިރަށް ގައުމީ މަސައްކަތާއި ދުރަށް ވަޑައިނުގަންނަވާނެ ކަމަށެވެ.\nރޭގެ ޖަލްސާގައިވެސް ލަތީފް ވަނީ ސަރުކާރާއި، ރައީސް ސޯލިހަށް ވަރަށް ބޮޑަށް ފާޑު ވިދާޅުވެފައެވެ.


NAM Summit gai Raees ge mandhoobakah Minister Shahid\nނާމް ސަމިޓްގައި ރައީސްގެ މަންދޫބަކަށް މިނިސްޓަރު ޝާހިދު\nއަޒަރުބައިޖާންގެ ވެރިރަށް ބާކޫގައި މިހާރު ކުރިއަށްދާ ނަން - އެލައިންޑް މޫވްމަންޓްގައި ހިމެނޭ ގައުމުތަކުގެ ވެރިންގެ 18 ވަނަ ސަމިޓްގައި ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހްގެ ފަރާތްޕުޅުން ފޮރިން މިނިސްޓަރު އަބްދުﷲ ޝާހިދު ބައިވެރިވެވަޑައިގެންފި އެވެ.\nމިއަދާއި މާދަމާ ކުރިއަށްދާ ސަމިޓްގެ އިސް ވެރިންގެ ބައްދަލުވުމުގައި ޝާހިދު ތަގުރީރު ކުރައްވާނެ އެވެ. އަދި ސަމިޓްގެ ހަވާސާގައި ދުނިޔޭގެ ގައުމުތަކުގެ ވެރިންނާއި ބައްދަލު ކުރައްވާ މުހިއްމު މަޝްވަރާތަކެއްު ކުރައްވާނެ އެވެ.\nމިނިސްޓަރު ޝާހިދު އަފްޣާނިސްތާނުގެ ރައީސް އަޝްރަފް ޣަނީ އާއެކު\nނާމް ސަމިޓްގެ ހަވާސާގައި މިއަދު ވެސް މިނިސްޓަރު ޝާހިދު ވަނީ ބައެއް ގައުމުތަކުގެ ވެރިންނާއި ބައްދަލު ކުރައްވާފަ އެވެ. އެގޮތުން އިންޑިއާގެ ނައިބު ރައީސް ވެންކައިއާ ނައިޑޫ އާއި، އަފްޣާނިސްތާނުގެ ރައީސް އަޝްރަފް ގަނީ އާއި، މެލޭޝިއާގެ ބޮޑުަވަޒީރު ޑރ. މަހާތީރު މުހައްމަދާ ބައްދަލު ކުރެއްވި އެވެ.\nޝާހިދު އަޒަރުބައިޖާނަށް ވަޑައިގެންފައި ވަނީ ރައީސް ސޯލިހްގެ އަރިހުގައި ޖަޕާނަށް ވަޑައިގަތުމަށް ފަހު އެވެ.\nރައީސް އިބްރާހިމް މުހައްމަދު ސޯލިހު ފޮރިން މިނިސްޓްރީ އަބްދުﷲ ޝާހިދު\nޖެނީވާގައި ހުންނަ ދާއިމީ މަންދޫބަކަށް ޑރ. އާސިމް އަހުމަދު


ލޭކޯރު (ތިންވަނަ ބައި) | Esfiya - Dhivehi Vaahaka Site\nބިރުވެރި February 6, 2017\nލޭކޯރު (ތިންވަނަ ބައި)\n” ތީނައަށް ކިޔަނީ ކޮން ނަމެއްތަ؟” ދެކަކޫ ޖަހައި ގޮނޑިމައްޗަށް އަރަމުން ތަނާލް އަންޝްއަށް ބަލައިލީ ވަރަށް ލޯބިންނެވެ. އެންމެންނަށް އެކުގައި ބަލައި ލެވުނީ ތަނާލްގެ މޫނަށެވެ. ނައިލް ހައިރާންވެފައި ބަލައިލިޔަސް އަންޝްގެ ހަނދާނާ ކުޅެލީ ފުރަން އައި ގަޑީ ތަނަލް ބަލަންހުރިގޮތެވެ. ” އަހަންނަށް ކިޔަނީ އަންޝް. ” ” އޯހ.. އަންޝް ވަރަށް ރީތި ނަމެއް. އަހަރެންބޭނުން އަންޝް ގެ ފޯންނަންބަރ ވެސް. ނޫނީ އެފް ބީ އައިޑީ ގެނޭ..” ތަނާލް އޭނަގެ ޑައިރީ ނަގައި އެނަންބަރ ލިޔަން ތައްޔާރުވެލައިފިއެވެ.” ތަނޫ… ނަންބަރ ލިޔާނީ ފަހުން.” ނައިލް އަވަސްއަވަހަށް އެފޮތް ތަނާލް އަތުން އަތުލައިފިއެވެ.” އެކަމަކު ދޮންބެ..މަރީ…” “ޝޫ.. މަޑުންއިންދޭ….” އެއްމެން ހޭތަންފެނުމުން ނައިލް އެފޮތް ދަބަހައްލައިފިއެވެ.” ދޮންބެ އެއީ އެވަރު ކަމެއްތަ؟ ވަރަށް ފޫހިވޭ ކުދި ކުދި ކަންތަށް ދޮންބެ މަނާކުރާތީ. އަހަރެން މީ ކުޑަކުއްޖެއްނޫން މިހާރު..” ތަނާލް ގޮނޑީގައި އިށީއިނީ ޗުކުޗުކު ލައްވަމުންނެވެ. ތަނާލް ގެ ޅަކަމާއި މައުސޫމުކަން އެހާވަރުން އެއްމެންނަށް ވިސްނުނެވެ.” ހާސް ކަނޑާލާ… މަ ހޯދަދޭނަން ނަންބަރ. ދެން މަށަށް ކިޔަނީ މާސް. ޕާރޓޭ އެންހެން ކަރުގަ ފަށް އަޅައިގެން އުޅުނަސް މަންމަ ގެ ޒީލަގަދަކަމުން އަދި މިއުޅެނީ ކަމެއްނުކުރެވިގެން. އަނެއްކޮޅުން ގާރލް ފުރެންޑަކަށް……” ” ތިޔަހެންވިއްޔާ ކީއްކުރަން ގޮވައިގެން ތި އުޅެނީ. ދޫކޮއްލާފަ ދޭބަލަ. މަށަށް ކީތް؟ ” މާސް ގެ ވާހަކަ ނިމެންދެނަވެސް އިލާ އަށް ނީނދެވުނެވެ. ” މަޖުބޫރު ވެގެން ގޮވައިގެން މި އުޅެނީ. ހީކުރީ ތީ މާރީތި އަންހެނެއްކަމަށްތަ؟ ” ” ސާބަސް ތި ދެމީހުނަށް. ލޯބި ނުވަންޏާ ދެމީހުން ވާހަކަ ދައްކައިގެން ދުރައްދޭބަލަ. މައިންބަފައިންގެ މަޖުބޫރުން ކައިވެނި ކުރާ ޒަމާނެއް ނޫނެއްނުމީ… ” މިފަހަރު އެއްޗެއް ނުބުނެ ޒަހުނާ އަކަށް ނީނދެވުނެވެ. ” އަދި ނުބައިކޮށް ތިބުނީ. އެކުގައި އުޅެން އެ ދެ މީހުނަށް މަޖުބޫރު ކުރަނީ އެކަކު އެނެކަކު ދެކެ ވާ ލޯބި… ނޫޅެވޭނެ އެކަކު އަނެކަކާ ވަކިން. ” ހައްލެ ބުނެލީ ޔަޤީން ކަމާއެކުގައެވެ. ” ކަލާންގެ ރަސްކަންފުޅަށްޓަކައި ތި ބޭކާރު ވާހާކަ ހުއްޓާލާފަ މާލެ ދެވޭތޯ އުޅެބަލަ.” މޫމިނާ ކޮޅަށް ތެދުވީ ކެތްނުކުރެވިގެނެވެ. އެންމެނަށް ބަލައިލެވުނީ މޫމިނާގެ މޫނަށެވެ. ވަރަށް ބޮޑަށް މޫމިނާ ހުރީ ރުޅި ގަދަވެފައެވެ. ” ދައްތާ…..” ” ދައްތަ އަށް ވިސްނަދޭން މަސައްކަތް ނުކުރޭ. ކަލޭމެންތީ އިންސާނިއްޔަތުކަމުގެ ކަންފުޅެއްވެސް ހިތުގައި ނެއްބައެއްކަން ދައްތަ އަށް ވިސްނިއްޖެ. ޒަމާން ބަދަލް ވިއަސް އިންސާނުންގެ ސިފައިގައި ކަލޭމެން ކުދިން ތިތިބީ. މިލޯންޗްގަ ހުރި ކުއްޖަކު ކަރު ބުރި ކޮށްލާފަ އެއްލާލިތާ އަދި ސައުވިސް ގަޑި އިރު ނުވޭ. އެކަމަކު ހީ ހީފައި މަޖާކުރުން ނޫން ކަމެށް ކުރަން ކަލޭމެންނަށް ނޭނގުނު. މަންމަ ބުނީ ދޮގެއްނޫން، މިހާރު އުޅޭ ކުދިންނަކީ ބިރެއް ސިހުމެއް ރަހުމެއް ކުލުނެއް އެކައްޗެއް ވެސް ނެތް ބައެއް. ނޫންނަމަ ރަށު ކުއްޖަކު ލޮލުގެ ކުރިމަތީ މަރާލީމަ ތިހެން ހީ މަޖާކުރާކަށް ކަލޭމެން ކުދިންނަކަށް ނުކެރޭނެ. ” މޫމިނާ ހަލޭލަވައިގަތުމުން އެންމެން މައިތިރިވެފައި ތިއްބެވެ. ” ދައްތާ ރާއްޖޭގައި އާންމު ކަމެއް އެއީ މިހާރު. ދައްތަ ހަބަރެއްނުބަލަންދޮ.” ހައްލެ ބުނެލީ ހަމަޖެހިލާފައި އެވެ. ” ހައްލެ މަޑުން އިންދޭ.” ނައިލް ރުޅިއައީ ހައްލެ ދެކެ އެވެ. ” ނޫނޭ… ކަލޭމެން ހުރިހައި ކުދިންގެ ހިތުގައި އޮތްގޮތަށް އެ ބުނީ. ނޫންނަމަ އެކަހަލަ މަންޒަރެއް ފެނުނީމަ ކަލޭމެން ތިބޭނީ ތިޔަހެނެއް ނޫން. ” މޫމިނާގެ އަޑުގައިވީ ފޫއްސާއި މަލާމާތެވެ. ރުޅިއާއި ނަފްރަތެވެ. ” އަހަރެން ނުދެކެން ކަރު ބުރި ކޮއްލި ތަނެއް. ” މޫމިނާގެ ވާހަކައިން ތަނާލް ހުރީ ރޮވިފައެވެ. އެހެން މީހުން އަދިވެސް ތިބީ އިސްޖެހިފައެވެ. ” އެހެންތަ… ދައްތަވެސް ނުދެކެން ކަރުގައި ވަޅި އެޅުވިތަނެއް، އެކަމަކު އެއްލާލި ތަން ނުދެކޭ މީހެއް ނުހުންނާނެ މި ލޯންޗްގައި. އަނެއްކޮޅުން މަރުގެ ތުންފަތް މަތިން ކިރިޔަ ކިރިޔާ ސަލާމަތް ވެފައި ތިތިބީ. އެކަމަކު ކަލޭމެންގެ ތި ނުބައި ޖާހިލު ހިތްތަކަށް އަސަރެއްވެސް ނުކުރި. ތިކަހަލަ މީހުން ބިރުގަންނާނީ އަމިއްލަ ކަރުގައި ވަޅިޖެއްސީމަ އެކަނި. އެކަމަކު ވާވަރު ވެއްޖެ މިހާރު. ހަވިރު ފުލައިޓްގައި ދައްތަ ޖެހޭ އިންޑިޔާއަށް ފުރަން. ކެންސަރު ޖެހިފައި ހުރި ބަލިމީހަކު ގޮވައިގެން ދައްތަ މިއުޅެނީ. ކަލޭމެން ކުޅިވަރު ކުޅެ އެކަކު އަނެކަކަށް ތައާރަފް ވާން ދައްތަ މާލެއަށް ލައިފަ އައިސް މިތަނުގައި ތިބޭ. ” މޫމިނާ ދުވަހަކުވެސް ބަޔަކު ދެކެ އެހާ ރުޅިނާދެއެވެ. މޫމިނާގެ ހަޅޭކަށް އެއްވެސް އެއްޗެއް އެމީހުންނަށް ނުބުނެވުނެވެ. ކުރެވުނު ކުއް ޤަބޫލު ކުރެވި ލަދުން އިސް ނުނެގިފައި ޒަހުނާ ހުއްޓެވެ. ” ދައްތަ ބުންޏަސް ތެދެއް އެބުނީ. އެހެންނޫނަސް މިހެން ތިބެންވެއްޖިއްޔާ ކަނޑުފޭރޭ ބަޔަކުވެސް އަހަރުމެން އަތުލައިގެން ފާނެ. އެލޯންޗް ވެސް ނޭންގެ އަހަރުމެން ނުހޯދާ ކަމެއް.” އެއްޗެއް ބުނީ މިހާއިރު އަނގައިން ނުބުނެ ދުރުގައި ހުރި މުބާ އެވެ.\nއެއްވެސް އެއްޗެއް ނުބުނެ ސަމާޙް ހިންގައިގެންފިއެވެ. އެމީހުންގެ ކުޅިވަރު ދެކެން މިހާއިރު މަޑުމަޑުން އިން ކޮމާންޑް އަޑުލައްވަން ފެށީ އެހާ ހިސާބުންނެވެ. އެއްޗެއް ބުނަން ކޮމާންޑް މަސައްކަތް ކުރާ ތަން ފެނުމުން އެންމެ ކައިރީގައި ހުރި މާސް ކޮމާންޑް އަނގަމަތީ އައްސާފައި ހުރި ފޮތިގަނޑު ތިރިއަށް ދަމައިގެންފި އެވެ. ” އަހަރެން ކޮމާންޑް ކިޔަނީ…. ” ” އޭ އޭ ކަލޭ ކައިރީ ނަން އެހީ ކާކު؟ ” ހައްލެ ކޮޅުފައިން އަޅައި ބެހެއްޓީ ކޮމާންޑް އުނަގަނޑު ތެރޭގައި އެވެ. ވީ ތަދުން ކޮމާންޑް ނޭވާވެސް ދިޔައީ ކުރުވެގެން ނެވެ. އެހެނަސް ބަލަންތިބި ނައިލް މެންގެ ހިތުގައި ކޮމާންޑުގެ މައްޗަށް ރަހުމުގެ ކަންފުޅެއްވެސް ނެތެވެ. ޒަހުނާ އާއި އިލާ އަދި ތަނާލް ވެސް ބަލަންހުރީ ރުޅިއައިސްފައެވެ. ” ކަލޭމެން ބޯ ރަނގަޅު ނެތީ… ” ” ބޯ ރަނގަޅު މީހެއް ކަލޭއަށް ދައްކާލާނަން ރާއްޖެ ގޮސް. ” މާސް ކޮމާންޑުގެ އިސްތަށިގަނޑު ހިފައި އިންގިލި ދިއްކޮއްލީ ކޮމާންޑުގެ މޫނަށެވެ. ” ތި ބޭކާރު ވާހަކަ އަޑު ނާހައި ސަމާޙް ދޭބަލަ ލޯންޗް ދުއްވަން. ” ކޮމާންޑުގެ ވާހަކަ އަޑުއަހަންވެސް ނައިލް ބޭނުމެއްނުވި އެވެ. ” މި ލޯންޗް ދެ ގަޑި ދުއްވާ އޮއިލު ނެތީ…. އޮއިލު ނެތީމަ ރާއްޖެ ނުދަނީ ދޯ… ” އަނިޔާ ކުރަންފެށުމުން ކޮމާންޑުގެ އަޑުވެސް ވީ ބާރެވެ. ” ވަޓް…؟ ” ބާރު ހުރި އެތިފަހަރެއް އަންޝް ގައިގައި މީހަކު ޖެހި ކަހަލަ އެވެ. މާސް އަށް ކޮމާންޑު އިސްތަށިގަނޑުން ދޫކޮށްލެވިއްޖެ އެވެ. ކޮމާންޑުގެ ވާހަކައިން އެހެންމީހުންނަށްވެސް ލިބުނީ ވަރުގަދަ ސިހުމެކެވެ. މޫމިނާ އަށް ވެސް އެދިމާއަށް ބަލައިލެވުނީ ދެލޯ ބޮޑުކޮއްލާފައި އެވެ. ދުރުގައި ހުރި އަންޝް އަށް އަވަސް އަވަހަށް ހިނގައިގަނެވުނީ ކޮމާންޑާއި ދިމާ އަށެވެ. ” ގިނަ ގަޑި ދުއްވަނީމާ ތެލު ނުހުންނަނީ..” ރުޅިމަޑުކޮށް އިތުރަށް ކޮމާންޑު ކިޔައިދިނެވެ. އެމީހުންނެކޭ އެއްގޮތަށް ކޮމަންޑު ވެސް ހުރީ ކަންބޮޑުވެފައި އެވެ. މިހެން ވެދާނެ ކަމަށް ކޮމާންޑް ފަހަރެއްގައިވެސް ހީނުކުރެ އެވެ. އެކަކު އަނެކެއްގެ މޫނަށް މާސް މެންނަށް ބަލައިލެވުނީ ކޮމާންޑުގެ ވާހަކައިން ވަރަށް ބޮޑަށް ބިރުގަންނަ ގޮތް ވެފައިއެވެ. ” އެކަމަކު ބާރަ ޖެހި ފަހުން ނޫންތަ ކަލޭމެން އިންޖީނަށް ޕެޓްރޯލް އެޅީ” ” އަހަރެން ތޭލް ގެންނަނީ މިހިސާބު އަންނަނީވަރު.. އެހެންވީމައި އަހަރެން މީހުން ގެންދަނީ އެލޯންޗް އަންނަނީ” ކޮމާންޑް ޖަވާބު ދިނީ ސުވާލު ކުރި އަންޝް އަށެވެ. އިތުރަށް ބުނާނެ އެންމެ ލަފްޒެއްވެސް އަންޝް ގެ ދުލަކަށް ނައެވެ. “ސ..ސަމާޙް މީނަ ދޮގުހަދައިފާނެ އަހަރުމެން މާލެ ދިޔަ ނުދެން. ލޯންޗްގައި ޕެޓްރޯލް ހުރެދާނެ މިމީހުން ފޮރުވާފައި. އަހަރުމެން މީނަ ބުނިހާ އެއްޗެއް ޤަބޫލް ކޮއްގެން ނުވާނެ.” ދުލުން ކޮންމެ އެއްޗެއް ބުންޏަސް ޒަހުނާ ބިރުގެންފައި ވާ ވަރު އެއަޑުން ހާމަވެއެވެ. ” މަށަށްވެސް ފެންނަނީ ބަލާލަން” ޒަހުނާގެ ވާހަކައަށް ތާއީދު ކުރީ އަންޝް އެވެ. އެހެންކަމުން އެންމެން އެކުވެ ލޯންޗް ތެރޭ އަތްފުނާ އަޅަން ފަށައިފިއެވެ. ޒަހުނާ އާއި ތަނާލް ވެސް އެމީހުންނާއި އެއްބައިވެގެން އުޅުނެވެ. މާލެ ނުދެވިދާނެތީ ބިރުން މިހާރުވެސް އިލާ ހުރީ ރޮވިފައި އެވެ. އިރުކޮޅެއް ކުރިން ރުޅި އައިސްގެން ހަޅޭ ލެވިއަސް އެމީހުންނާއި އެއްބައިވެ މުމިނާ ވެސް މިހާރު މަސައްކަތް ކުރަމުން ދިޔައީ ޕެޓްރޯލް ފެނޭތޯއެވެ.\nއިރުގަނޑެއްގެ މަސައްކަތަށްފަހު އެމީހުން މަސައްކަތް ހުއްޓާލަން ޖެހުނީ ހުސްއަތާއެވެ. އިންޖީނުގައި މިހާރު ހުރިޕެޓްރޯލްގެ އިތުރަށް އެލޯންޗްގައި އެންމެ ޕެޓްރޯލް ހަމެއްވެސް ނެތެވެ. އެންބުރި މާލެ ދެވޭނެ ކަމުގައި ފޮނި އުއްމީދުގައި ތިބި އެންމެން ގޮތްހުސްވެ ބަސްހުސްވެފައި ތިބީ ދެންހަދަންވި ކިހިނެއްކަން ހިތަށް އަރުވާލަންވެސް ނޭނގިފައި އެވެ.\nއަނިޔާވެރި ގޮތަކަށް މަރާލާފައި އޮތް މޫސަ ފެނުނީ އެދުވަހު ހަވީރު އަތަށް އަޅާލާފައިވަނިކޮށް މާލެ ދަތުރުކުރަމުން ދިޔަ ކަންނެލި ދޯންޏަކަށެވެ. ދޯނީގެ ކައްޕި އެ ޙަބަރު އަވަސް ގޮތެއްގައި ފުލުހުންނަށް ރިޕޯޓް ކުރިއެވެ. އެހެނަސް ފުލުހުންނަށް އެހާ ހިސާބަށް އާދެވުމުގެ ކުރިން ދޯނީގެ ފަޅުވެރިން އެފްބީ އާއި ޓުވިޓާގެ ޒަރިއްޔާއިން އެ ޙަބަރު ދުނިޔޭގެ އެކިދިމަދިމާއަށް ފަތުރާލައިފި އެވެ. އެ ލޯންޗް ގެއްލުނީ އިންޖީނު ހުއްޓިގެން ނޫންކަން މޫސަގެ ފޮޓޯ ފެނުނު ކޮންމެ މީހަކަށް ޔަޤީން ކުރެވުނެވެ.\nމައްސަލަ ސީރިއަސް ވެގެން ދިއުމުން އަވައްޓެހި ޤައުމު ތަކުގެ އެހީ ލަސްތަކެއް ނުވެ ލިބެންފަށައިފި އެވެ. ހުއްޓައި ނުލައި ލޯންޗް ހޯދުމުގެ މަސައްކަތް ކުރެވެމުންދިޔަ އިރު ލޯންޗްގައި ދަތުރު ކުރި މީހުންގެ އާއިލާތަށް ދުޢާ ކުރަމުން ދިޔައީ އެމީހުންގެ ދަރިން ހެޔޮހާލުގައި ވުމަށް އެދިއެވެ.\nވަކި މިސްރާބެއްނެތި ލޯންޗް ދާނެދިމާއަކަށް ދާން ދޫކޮށްލާފައި އޮތެވެ. އިރުއޮއްސެމުން ދިޔަ އިރު ތަނާލް އޭނަ ގޮނޑީގައި ފަރުވާ ކުޑަ ގޮތަކަށް ލެގިލައިގެން އިނެވެ. ހެނދުނު ކެއި ފަހުން ތަނާލް އަދި އެއްވެސް އެއްޗެއް ނުކައި އެވެ. އެންމެންގެ ހާލަކީ ވެސް އެ އެވެ. އެންމެ ހިނދުކޮޅަކަށްވެސް މޫމިނާގެ ލޮލުން ކަރުނަ ނުހިކެ އެވެ. މުޅި ދުވަސް ހޭދަވެ ދިޔަ އިރު ދައިތަވެސް އިނީ އެކަހަލެ ގޮތަކަށެވެ. އެމީހުންގެ ހާލު އަންޝް އަށް ވިސްނެއެވެ. ދައިތައަށް ވެދާނެ ގޮތަކާއި މެދު ވިސްނާލާފައި ބިރުވެސް ގަނެއެވެ. އެހެނަސް އަންޝް ވަކި ކުރާނީ ކީއްހެއްޔެވެ؟ ހެދޭނެ އިތުރު އެއްވެސް ގޮތެއް ނެތުމުން ލޯންޗް ތެރެ ހާވައި ބަލަބަލާފައި ކޮމާންޑް ގޮވައިގެން ގޮސް ކުރީ ކޮޅުގައި އިށީއިންދެގެން އަންޝް އިނެވެ. ދެމީހުންގެ މެދުގައި ވާހަކަ ތަކެއް ދެކެވެމުން ދިޔަސް އެހެން އެއްވެސް މީހެއްގެ ސަމާލުކަން އެކަމަކަށް ނުހުއްޓުނެވެ. ” އިރުއޮއްސިއްޖެ… ” އެނބުރި ތަނާލް ބަލައިލީ ނައިލް އަށެވެ. ” ދޮންބެ ބުނީމެއްނު އަހަރުމެން ބަލާ ކޮންމެވެސް ބަޔަކު އަންނާނެ އޭ..” ތަނާލް އަށް ހުރީ ގިސްލެވިފައި އެވެ. މުޅި ދުވަސް ހޭދަވެ ދިޔަ އިރު ތަނާލް އަށް ހިތްވަރު ދީދީ ނައިލް ވަރުބަލި ވެއްޖެއެވެ. އިތުރަށް އެންމެ ލަފްޒެއްވެސް ނައިލް އަށް ނުބުނެވުނެވެ. ” އަހަރުމެން ބަލާ އެކަކުވެސް ނާންނާނެ. ” މާސްގެ އަޑުގައި ސަލާމަތް ވާނެކަމުގެ އުންމީދެއް ނެތެވެ. ތަނާލް ބަލައިލީ އިލާ ގެނެސް ގައިގައި ލައްކޮށްލައިގެން އިން މާސް އަށެވެ. ލޯމެރިފައި އިން އިލާ އިނީ ހުންއައިސް ރަތް ވެފައިއެވެ. ” މަރުވަންދެން އަހަރުމެން ޖެހޭނީ މިހެންތިބެން، މިހާހިސާބަށް އަހަރުމެން ހޯދަން އެކަކުވެސް ނާންނާނެއެވެ. ” ” އެކަމަކު އަހަރެންގެ ހިތެއްނުބުނެ ތިހެން ” އަންޝް މާސް އާއި ދެކޮޅެވެ. ރޮވިފައި ތިބި އެންމެނަށް ބަލައިލެވުނީ އައިސް އެތެރެއަށް ވަތް އަންޝްގެ މޫނަށެވެ…\nއެކަމަކު އަހަރެންގެ ހިތެއްނުބުނެ ތިހެން ” އަންޝް މާސް އާއި ދެކޮޅެވެ. ނެގިމަޑުވެފައި ތިބި އެންމެނަށް ބަލައިލެވުނީ އައިސް އެތެރެއަށް ވަތް އަންޝްގެ މޫނަށެވެ… އަވަސް އަވަހަށް ތަނާލް ކޮޅަށް ދެތުވެއްޖެއެވެ. ” މާލެ ދެވޭނެގޮތެއް ފެނުނީތަ؟ ” ” އިންޝާﷲ!! ވަރަށް އަވަހަށް ފެންނާނެ.. އަހަރުމެން ހޯދަން އެކި ޤައުމުތަކުން މިހާރު ނުކުމެދާނެ.” އުއްމީދުގެ ހުޅުކޮޅު އަންޝް ނިވައެއް ނުލައެވެ. އެހެނަސް ތަނާލް އަލުން ގޮނޑީގައި އިށީއިނީ ނާ އުއްމީދު ވެފައެވެ. ތަނާލް އެހާދެރަވުމުން އަންޝް މާ ބޮޑަށް ދެރަވިއެވެ. އަންޝް ބަލައިލީ ލޯންޗުގައިތިބި އެހެން މީހުންނަށެވެ. ވަރުބަލިކަމާއި ހައިހޫނުކަން ރީތިކޮށް އެމީހުންގެ މޫނުމަތިން ހުރީ ފެންނާށެވެ. ” ކޮމާންޑް ވަރަށް ކުޑައިރު ބަޔަކު ވަޅިން ހަމަލާދީ ކޮމާންޑް ބައްޕަ މަރާލި. ކޮމާންޑް މަންމަ އޭރުވެސް ދުނިޔެއަކު ނެތް. ހުރިހަމަ އެކަނި އަންހެން ކޮއްކޮގެ ޒިންމާ އެޅުނީ ކޮމާންޑްގެ ބޮލުގައި. އެކަނި އުޅެގެން ބޮޑުކުރި ކޮއްކޮ ކައިވެނިކުރާ އުމުރަށް އެޅުނީމަ ރައްޓެއްސެއްގެ ބެލުމުގެ ދަށުގައި ބަހައްޓާފައި ކޮމާންޑް ފައިސާ ހޯދަން އައީ ރާއްޖެ. މޫސަބެގެ ބައްޕަ ގާތު ކޮމާންޑް އުޅޭތާ ހަތަރު އަހަރުވެއްޖެ. ވަޑާންކުރާއިރު ބައްޕައަށްވުރެ ބުރަކޮށް އުޅެންޖެހެނީ ކޮމާންޑް. އެހާވަރު ނުވެގެން ބައްޕަ ގޯތީގައި ކުރަންޖެހޭހާ ކަމެއް ކުރަނީ ކޮމާންޑް. މި ލޯންޗަކީ މޫސަބެ އާއި މޫސަގެ ބައްޕަގެ ނަމުގައި ލޯނެއް ނަގައިގެން ގަނެފައިވާ ލޯންޗެއް. ލޯންޗު ގަނެފައި ލޯންޗުގެ ފަޅުވެރިއަކަށް ވެސް ހެދީ ކޮމާންޑް. ލޯންޗް ދަތުރު ނުކުރާ ދުވަސް ދުވަހު އުޅެންޖެހެނީ ބައްޕަ އާއި އެކު އަވަދިނެތި. އަރާމުކޮށްލުމަށް ހުކުރު ދުވަސް ވެސް ކޮމާންޑަށް ނުލިބޭތާ ކިތަންމެ ދުވަހެއް. އެކަމަކު އެމީހުން ކޮމާންޑަށް މުސާރަ ދެނީ ކޮމާންޑް ރޮއެ އާދޭސްކޮށް ސަލާން ޖެހީމަ. ދޭ ފަހަރަކުވެސް ދެނީ ފަސް ސަތޭކަ އެއްހާ ރުފިޔާ. އެގޮތަށް މަސައްކަތް ކުރަން ބޭނުންނުވާ ވާހަކަ ބުނީމަ ދެންބިރުދައްކަނީ ރާއްޖެ ނާދެވޭގޮތަށް ބޭރަށް ފޮނުވާލާނަމޭ ކިޔާފަ. އެހާވަރުން ނުވެގެން ކަމެއް ވާއިރަށް އަތް އިސްކުރޭ. ކޮއްކޮއަށް 24 އަހަރު ވެގެންދިޔަ އިރުވެސް އެންމެ ރުފިޔާއެއް ވެސް ކޮމާންޑަށް ސޭވް ނުކުރެވުނު. 24 އަހަރުވާއިރު ކައިވެނި ނުކޮށް އަންހެންކުއްޖަކު ހުރުމަކީ އެއަވަށުގައި ވަރަށް ބޮޑު މައްސަލައެއް. މީހުން ކުރާ މަލާމާތަށް ކެތް ނުކުރެވިގެން ކޮއްކޮ އަމިއްލަ އަށް މަރުވީ ދަންޖެހިގެން. އެންމެ ފަހު ފަހަރު ކޮއްކޮގެ މޫނުވެސް ކޮމާންޑަށް ނުފެނުނު. އަނިއްކޮޅުން ދަންޖެހުމުގެ ކުރިން ދޫކޮށްދިޔަ ނޯޓްގައި ބުނެފައިއޮތީ ތިމަންނައަށްޓަކައި ބޭބެ ބައެއްގެ އަޅުވެތިވެގެން އުޅޭކަށް ދެން ނުޖެހޭނޭ. ކޮމާންޑްގެ މުޅި ދިރިއުޅުން ބިނާވެފައި އޮތީ ކޮއްކޮގެ މައްޗަށް. އެމީހުން ކޮމާންޑް ކުރި ބުރަ މަސައްކަތުގެ އަގުދިންނަމަ ކޮއްކޮ މަރުވާކަށް ނުޖެހުނިސް. ކޮމާންޑްގެ ނަޒަރުގައި ކޮއްކޮ މާރާލި ޤާތިލުންނަކީ އެ ދެ މީހުން. ދެން ހުރި ފަޅުވެރިޔާ ޑެޑް އަށް ވެސް އެމީހުން ހެދީ އެހެން. ކުރިން ވެސް ޑެޑް ހުރީ ރުޅިގަދަވެފަ. ދެ މީހުންނަށް ވެސް ފެނުނީ މޫސަބެ މަރާލާފައި ރާއްޖެއިން ފިލައިގެން ދާން. އެކަމަކު އެހެން ހެދޭނެ ގޮތެއް ނުވިސްނުނީމަ ޑެޑް މައިކްއަށް ގުޅާފައި އެހީއަށް އެދުނީ. މައިކް އަކީ އެމީހުން އަވަށުގެ އެންމެން ޖެހިލުންވާ ގޭންގުގެ ބޮޑެއް. ލޯންޗުގައި ފިލަން ހިޔާލު އައީ މައިކްއަށް. ރާއްޖެ އިން ބަޔަކު ކިޑްނެޕް ކޮށްފިއްޔާ ދިވެހި ސަރުކާރުން އެމީހުން ބުނި ވަރަކަށް ފައިސާ ދޭނެކަން ޔަޤީންކޮށްގެން ތިބެ އެމީހުން މި ގޭމް ކުޅުނީ. ހަތަރު މަސް ވެއްޖެ އެމީހުން މި ކަންތައްގަނޑު ޕްލޭން ކުރާތާ. ދެން ރޭ އައި ލޯންޗުގައި ތިބީ އެމީހުންނާއި ގުޅިގެން އުޅޭ އެހެން މީހުން..” ކޮމާންޑް ކިޔައިދިން ވާހަކަ އަކުރެއް ފިއްޔެއް ވައްޓާނުލައި އަންޝް އެމީހުންނަށް ކިޔައިދިނެވެ. ކުރިން ރުޅި އަޔަސް ތަނާލްގެ ހިތުގައި ކޮމާންޑްގެ މައްޗަށް ހަމްދަރުދީ އުފެދުނެވެ. ” ބިދޭސީން ގެނެސްފައި ގިނަ ދިވެހިން ހަދަނީ އެހެން” ” އެކަމަކު އޭގެ ބަދަލު އަހަރުމެންނަށް ލިބޭކަށް ނުޖެހޭނެ” މުބާ ތަނާލްއަށް ބަލައިލީ ވަރަށް ބޮޑަށް ރުޅި އައިސްފައެވެ. ” ތިހެން ތި ބުނަނީ މުބާގެ އަންހެން ކޮއްކޮއެއް ނެތީމަ. އަހަރުމެންނަށް މިހާލު މިޖެހުނީ ހަމަ ދިވެހިންނާއިހުރެ” ތަނާލް ރައްދު ދިނީ މުބާ އަށެވެ. ތަނާލްގެ ވާހަކައަށް ނައިލް ވެސް ދެކޮޅެއް ނޫނެވެ. އެހެން ކަމުން ތަނާލް ހުއްޓުވާކަށް ނައިލް ނޫޅުނެވެ. ” ކޮންމެ ބަޔަކާއިހުރެ ހާލުގައި ޖެހުނަސް އަހަރެން ވިހާ ދުވަސް މިއޮތީ ކުރިމަތީގަ..” ގިސްލެވިފައި އިން ޒަހުނާ ދެ އަތުން ހިފެހެއްޓީ އޭނާގެ ބަނޑުގައެވެ. ލޯންޗުގައި އެހާލުގައި ތެޅެން ޖެހުމުން ޒަހުނާގެ މުޅި ގައިގައި އެބަ ރިއްސައެވެ. ” ކުރީފަހަރުވެސް އަހަރެން ވިހަންޖެހުނީ އެއް ހަފްތާ ކުރިން. ދަރިފުޅު ފުރަތަމަ ވެސް ޖެހުނީ ނާސަރީއަށް ލާން. އަނިއްކޮޅުން ކިރިޔާ އަހަރެން ސަލާމަތްވީ..” އެ ހާދާން އާވި ވަރަކަށް ބިރުން ޒަހުނާގެ ހިތް ނެގިނެގިފައި ޖެހެމުންދިޔައެވެ. ސަމާޙު ޒަހުނާ ގެނެސް ގައިގައި ލައްކޮށްލީ ޒަހުނާއަށް ހިތްވަރުދެމުންނެވެ. ” އެކޮއި.. ރޯ އެއްޗެއް ނޫން. ދައިތަ އަކީ ފޫޅުމައެއް..އެހެން ގޮތެއް ނެތިއްޔާ ދައިތަ މިހުރީނު..” ދައިތަ ތެދުވެގެން ގޮސް ޒަހުނާ ގާތު އިށީއިދެ ޒަހުނާ ބުރަކަށީގައި ފިރުމައިދީ ހިތްވަރުދޭން ފަށައިފިއެވެ. ޒަހުނާއަށް ދައިތަ މޫނަށް ބަލައިލެވުނީ ދައިތަ އަކީ ފޫޅު މައެކޭ ބުނުމުންނެވެ. ލޮލުން ކަރުނަ އައިސްފައި މޫމިނާ ބަލަން އިނެވެ. އެހެން މީހުންނާއި މެދު ވިސްނާ ފިކުރު ކުރާއިރު އެ ލޮންޗުގައި އެންމެ ނިކަމެތި ހާލު ޖެހިފައިހުރީ ދައިތައަށެވެ.\n” ތިހުރިހައި ކަމެއް ކުރާކަށް އަހަރުމެން ނުޖެހޭނެ. ކާ އެއްޗިއްސާއި ނުލައި އެއްވެސް ބަޔަކަށް ދުނިޔޭގައި މާ ގިނަ ދުވަހު އުޅެވިފައެއް ނެތް..” ބަނޑުހައިވެގެން ގޮނޑީތެރެއަށް ޖެހިފައި އިން ހައްލެ އިނީ ސަލާމަތް ނުވާނެ ކަން ޔަޤީންކޮށްގެނެވެ. މަރުވާ ވާހަކަ ދެއްކުމުން އެންމެ ބޮޑަށް ބިރުގަތީ މުބާ އެވެ. ” މަށަށް ފެންނަނީ ލޯންޗު ދުއްވަން ދުއްވުނު ހިސާބަކަށް. ރާއްޖެ އާއި އަދި ބޮޑަށް ކައިރީގައި ތިބިއްޔާ ހޯދާ ބަޔަކަށް އަހަރުމެން ހޯދަން ފަސޭހަވާނެ..” އެހާއަވަހަށް މަރުވާކަށް އެއްގޮތަކަށް މުބާ ބޭނުމެއް ނޫނެވެ.. ” އެއީ ތެދެއް.. މަށަށް ވެސް ފެންނަނީ އެހެން ހަދަން.. މިހާދުރުގައި ތިބެގެން ހޯދަން އަންނަ ބަޔަކުވެސް އަބުރާލާފައި ދާނީ ކަންނޭގެ އަހަރުމެން ނުފެނިގެން. އެހެން ނޫނަސް ކައިބޮއި ހަދާނެ އެއްޗެއްސާއި ނުލައި ކިހާދުވަހަކު އަހަރުމެން މިހެން ތިބޭނީ. ދައިތަ އަކީ ވެސް ބަލީ މީހެއް. ޒަހޫ ވެސް ވިހަންވެފަ މި އިނީ..” މުބާގެ ވާހަކައަށް އެއްބަސްވެވުނީ ސަމާޙު އަށެވެ. ” ތިއުޅެނީ މި ލޯންޗުގައި ހުރި ޕެޓްރޯލް ކޮޅުވެސް ހުސްކޮއްލާނެ ގޮތެއް ނުފެނިގެން. ކަމެއް ލައިގަންނާނީ ބުނެފައެއް ނޫން. އެއްވެސް ޔަޤީންކަމެއް ނެތް ދަތުރެއް ކުރުމުގެ ބޭނުމެއް ނެތް.” މާސް އެމީހުންނާއި ދެކޮޅެވެ. ” ޖެހިފައި މިތިބަ ހާލަށްވުރެ ބޮޑު ހާލެއް ދެން ނުޖެހޭނެ. މި ލޯންޗު ތެރޭގައި ހައި ހޫނު ކަމާއި ހަނގުރާމަ ކުރާނެހާ ހިއްވަރެއް މަންމަ ގަޔަކުނެތް. ބުއްދިވެރިގޮތަކީ އުއްމީދެއް އޮތް ދިމާލަކަށް އަހަރުމެން ދިއުން..” “ދައްތަ ތިހެން ތިބުނަނީ މާބޮޑަށް ބިރުގެންފައި ހުރީމަ. ދައިތަގެ ހާލު އަހަރުމެންނަށް ވެސް ވިސްނޭ. ދައިތައަށް ކަމެއް ވެދާނެތީ އަހަރުމެން ވެސް ބިރުގަނޭ. އެކަމަކު އެއްވެސް ކަހަލަ ޔަޤީންކެމެއް ނެތް ދިމާއަކަށް ދުއްވުމުގެ ބޭނުމެއް ނެތް. ޕެޓްރޯލް ހުސްވެފައި ހުއްޓައި ރަށެއް ފެނިއްޖެއްޔާ މިކިޔާ އެއްޗެއް ދައްތައަށް ވިސްނޭނެ..” ނައިލް ހިފީ މާސް އާއި އެއްކޮޅަށެވެ. އެމީހެއްގެ ހިޔާލު އެމީހަކު ފާޅުކޮށް ލޯންޗު ތެރޭ އަނިއްކާވެސް އަޑުގަދަ ވާން ފަށައިފިއެވެ. އަންޝް އެމީހުން ހުއްޓުވޭތޯ މަސައްކަތް ކުރަމުންދިޔަ އިރު ހައްލެ އަޅާވެސް ނުލައި ހަމައިނީއެވެ. މައްސަލަ ހޫނުވެ އެއްބަޔަކު ރުޅިގަދަވާން ފެށުމުން އަންޝް އާއި އެކު އެމީހުން ހިފެހެއްޓޭތޯ އުޅެމުންދިޔަ ތަނާލް އަޑުގެ ނެތް ތަނަށް ހަޅޭލަވައިގެންފިއެވެ. އެންމެ ކައިރީގައި ހުރި ނައިލްއަށް އެޅުނީ ކަންފަތް މަތީގައި އަތެވެ. އެހެން މީހުން ވެސް ދިޔައީ ތެޅިގެންނެވެ. ތަނާލް ފަހަތުގައި ހުރި މުބާ ވެސް ދުރަށްޖެހުނީ ލޯމެރޭގޮތް ވެފައެވެ. އެހެން މީހުންނަށް ވެސް ވީ އެކަހަލަ ގޮތެކެވެ. ބޮލަށްވީ އުދަގުލުން ހައްލެވެސް އަތް އެޅި ދެ ކަންފަތް މަތީގައެވެ. ” ތަނޫ.. މިއީ ގެއެއް ނޫން” ތަނާލް އަގަމަތީގައި އަތް އަޅައި ނައިލް ތަނާލް ހިފަހައްޓައިފިއެވެ. އެ އަޑު ކެޑިގެންދިއުމުން ތަނަށް ވެރިވެގެން ދިޔައީ ކުއްލި ހިމޭން ކަމެކެވެ. އެހެނަސް ނައިލް އަތް ފޮޅުވާލާފައި ތަނާލް ކުރިމަތިލީ އެމީހުންނާއިއެވެ. ” މި ލޯންޗުގައި އެންމެ އިސްކޮށްހުރީ އަންޝް… އަންޝް ބުނާ އެއްޗެއް އެ ބުނަނީ ވިސްނާފައި.. ފުރަތަމަ އަންޝްގެ ވާހަކަ އަޑުއަހާފައި އެމީހަކަށް ފެންނަ ހިޔާލެއް އެމީހަކުދީ.. އެކަމަކު ޒުވާބު ކުރަންޏާ އަހަރެން އަދި މިއަށްވުރެ ބާރަށް ހަޅޭއް ލަވާނަން..” އެންމެނަށް ތަނާލް އިގިލި ދިއްކޮށްލީ ވަރަށް ބޮޑަށް ރުޅިގަދަވެފައެވެ. ތަނާލް ދެކެ ކިތަންމެ ރުޅި އަޔަސް މުބާއަށް އެއްވެސް އެއްޗެއް ނުބުނެވުނެވެ. މުބާ ގޮސް އިށީ އިނީ އޭނަ ގޮނޑީގައެވެ. ރުޅިގަދަވުމުން ހަޅޭލެވުމަކީ ތަނާލް އާންމުކޮށް ކުރާ ކަމެވެ. ނައިލް އަދި އެހެން މީހުން ވެސް އިށީއިދެއްޖެއެވެ. ތަނާލް ބަލައިލީ އަންޝް އަށެވެ. އަންޝް ބޯ ޖަހައިލީ ހިންހަމަޖެހިފައެވެ. ” އަހަރެން ބުނަން މިއުޅެނީ މި ލޯންޗުގައި ވަރަށް ބައިވަރު ކާނެ އެއްޗެހި އެބަހުރި. އަހަރުމެން ބަލައިގެން ކައިފިއްޔާ މަސް ދުވަހަކަށްވުރެ ގިނަ ދުވަހު އެއިން ކެވޭނެ. ފެން ވެސް އެބަހުރި5ލީޓަރގެ2ކޭހާއި ކުދި ފުޅީގެ 1 ކޭސް..5ލީޓަރުގެ ފެން އެއީ ބަޔަކު ކިޑްނެޕްކޮށްގެން އުޅެންޏާ ގިނައިން ފެން ބޭނުންވާނެތީ ކޮމާންޑް މެން މޫސަބެއަށް ނޭގި އަރުވާފައިހުރި ފެން. ” ކޯއްޗެއް ކާންހުރީ..؟” އަވަސް އަވަހަށް އަހައިލެވުނީ ހައްލެ އަށެވެ. އަދި ތެދުވެ އިށީ އިދެއްޖެއެވެ. ” ހަތަރު ޑަބިޔާ ކުޅިރޮށި ފޮށިތައް ބިއްދަށުގައި އެބަހުރި..” ” ހަތަރު ޑަބިޔާ..!!” ތަނާލް ދިޔައީ ދެލޯ ބޮޑުވެގެންނެވެ. އެހެން މީހުންނަށް ވެސް ވީ އެކަހަލަ ގޮތެކެވެ. ” ކޮމާންޑް ބުނީ މޫސަ ދައްތަ މަހަކު ދެ ފަހަރު ކުޅި ރޮށި ހަދާފައި މާލެ ވިއްކަން ފޮނުވާ ވާހަކަ. ކުޅި ރޮށި ފޮނުވި ދަތުރަކާއި ދިމާކޮށްފައި ކޮމާންޑް މެން ލޯންޗު ހިފީ. އަހަރުމެންނަށް ވިސްނާފައި.. ސަރުކާރުން ވަކި ގޮތެއް ނިންމަންދެން ކާންދޭން ޖެހޭނެތީ އޭ ބުނި..” ތިހެންވިއްޔާ ތި ނެރޭ..” ހައްލެއަށް އިންތަނުގައި ވެސް ނީދެވުނެވެ. ” އަހަރެން އަތުގައި ވެސް އެބަހުރި ކާނެ އެއްޗެހި.” ތަނާލް އޭނަ ގެނައި ފޮށިގަނޑު ކަޑާލައި އެންމެންނަށް ދައްކައިލިއެވެ. ” ދައްތަ އަތުގައި ހުންނާނެ މަސް ކިލޯ އެއްވެސް.. ދެން މިއީ މަންމަ ބޯން ގެންދާ ޖޫސް ފުޅިއެއް.” ޖޫސް ފުޅި އާއި މަސްކިލޯ ނަގައި މޫމިނާ ބެހެއްޓީ ތަނާލް ގެންގުޅުނު ފޮށިގަނޑު މަތީގައެވެ. ” މައިލޯ ކޭހަކާއި ދެ ކޭކް ފޮށިވެސް އެބަހުރި.. އެއީ ލޯންޗް ތެރެ ބަހަން މޫސަބެ އަރުވާފައި ހުރި އެއްޗެހި..” އަންޝް ގޮސް އެ އެއްޗެހި ގެނެސް އެ ފޮށިގަޑު މަތީ ބަހައްޓައިފިއެވެ. ދެންތިބި ފިރިހެނުންތައް ފެން ކޭސް ތަކާއި ހަތަރު ޑަބިޔާ ނަގައިގެން ގެނެސް ބަހައްޓައި ހިންދެމިލީ އެހާ ބައިވަރު ކާ އެއްޗެހި ހުރުމުން ވަރަށް ބޮޑަށް ހިންހަމަޖެހިފައެވެ. އެ އެއްޗެހި ފެނުމުން އެމީހުންނަށް ވުރެ ބޮޑަށް އުފާވެފައިހުރީ ތަނާލް އެވެ. އެމީހުން ގޮތް ހުސްވެ މަރަށް އިންތިޒާރު ކުރަން އަދި ނުޖެހޭ ކަން އެންމެނަށް ވެސް ވިސްނުނެވެ. ހިންހަމަޖެހުނު ވަރުން އެންމެންނަށް ވެސް ހިތުގެ އަޑިން ޝުކުރު ދެންނެވުނީ އެމީހުންގެ ހާލު އެންމެ ބޮޑަށް ދެނެވޮޑިގެންވާ ކީރިތިވަންތަ މާތްﷲ ސުބްހާނަހޫ ވަތައާލާއަށެވެ.\nއަންޝް އެމީހުން ދެކެން ބޭނުންވީ އެމީހުން އެގޮތަށް ތިއްބައެވެ. ކޭކް ފޮށިން ކޭކެއް ނަގައިގެން ދައިތަ އެތިކޮޅެއް ނައްޓައި ކައިލުމުން އެހެން މީހުންނަށް ވެސް ބަލާކަށް ނުތިބެވުނެވެ. ” މަޑުކުރޭ..” ވަގުތުން ޒަހުނާ އެމީހުން ހުއްޓުވައިފިއެވެ. އެންމެންނާއި އެކު އަންޝް ވެސް ބަލައިލީ ޒަހުނާ އަށެވެ. ” ތަނޫ ބުނީ ތެދެއް މި ލޯންޗުގެ އިސްކޮށް ހުރީ އަންޝް.. އަހަރުމެން އަތުގައި މި ނޫނީ ކާނެ އެއްވެސް އެއްޗެއް ނެތް. މި އެއްޗެހި އަހަރުމެން ބޭނުން ކުރާނީ ކިހިނެތް ކިހާވަރަކަށް ކަން އަންޝް އަހަރުމެންނަށް ބުނެދެން ދެން މަޑުކުރޭ” ޒަހުނާ ހުރިހައި ކަމެއް ދޫކޮށްލީ އަންޝްގެ އަތްމައްޗަށެވެ. އެންމެންވެސް އެވާހަކަ ގަބޫލު ކުރިއެވެ. ކޮމާންޑްމެންގެ އަތްދަށުން ވެސް އެމީހުންނަށް ސަލާމަތްވެވިފައި އޮތީ އަންޝް ބުނިގޮތް ހަދައިގެންނެވެ. ވިސްނުންތެރި ލީޑަރެއްގެ ބޭނުން އަނިއްކާވެސް އެމީހުންނަށް އެއޮތީ ޖެހިފައެވެ. އިންތިހާއަށް ބަނޑުހައިވެފައިވިޔަސް އެންމެންނަށް ވެސް ބަލައިލެވުނީ އަންޝް އަށެވެ. ނެގި ދަޅު ބަހައްޓާފައި ހައްލެ ވެސް ބަލައިލީ އަންޝް އަށެވެ. ކާން ބޭނުން ވެފައިހުރި ވަރަށް ކާން ނުލިބިދާނެތީ ކަންބޮޑުވީ ތަނާލް އެވެ. ބަލަހައްޓައިގެން ހުރި އަންޝްއަށް ތަނާލް ބަލައިލީ ފާޑަކަށެވެ. އެންމެން އަންޝް އިސް މީހަކަށް ހެދުމުން އަންޝް ހިންހަމަޖެހުނެވެ. އެހެނަސް އަންޝްގެ ވާހަކަ އަޑުއަހަން އެމީހުންނަށް އެމީހުން އެ ހީކުރިހައި ފަސޭހަ ނުވާނެކަން އަންޝްއަށް ޔަޤީނެވެ…..\nބަލަހައްޓައިގެން ހުރި އަންޝްއަށް ތަނާލް ބަލައިލީ ފާޑަކަށެވެ. އެންމެން އަންޝް އިސް މީހަކަށް ހެދުމުން އަންޝް ހިންހަމަޖެހުނެވެ. އެހެނަސް އަންޝްގެ ވާހަކަ އަޑުއަހަން އެމީހުންނަށް އެމީހުން އެ ހީކުރިހައި ފަސޭހަ ނުވާނެކަން އަންޝްއަށް ޔަޤީނެވެ. ” މިހިރަ އަދިރިވަނީ.. ކޮންމެވެސް އެއްޗެއް ބުނެބަލަ ތިހެން ނުހުރެ” އަންޝް އެއްޗެކޭ ނުބުނެ ބަލަން ހުރުމުން މާސްއަށްވީ އުދަގުލެވެ. އެހާބޮޑަށް މާސް ހުރީ ބަނޑުހައިވެފައެވެ. ” އަހަރުމެން މިތިބީ 12 މީހުން.. މިހެން ކަނޑުމަތީގައި އުޅެންޖެހޭނީ ކިހާ ދުވަހަކު ކަމެއް ބުނަންވެސް ނޭގޭ.. އެހެންވެ އަހަންނަށް ހީވަނީ ކާ އެއްޗެހި އަހަރުމެން ބޭނުން ކުރަންޖެހޭނީ ފުރަތަމަ ހައިހޫނު ކަމަށް ކެއްކޮށްފައި.. ކާ އެއްޗެއްސައްވުރެ ފެން މަދު އަހަރުމެން އަތުގަ.. އަހަރުމެން ފެން ބޭނުން ކުރަންޖެހޭނީ ލޮނުފެނާއި އެއްކޮށްގެން.. ނޫނީ މާގިނަ ދުވަހެއް ނުވެ ލޮނުފެން އެކަނި އަހަރުމެން ބޯންޖެހިދާނެ..” ” އަހަންނަކަށް ނުބޮވޭނެ ލޮނުފެނެއް..” ލޮލުން އައި ކަރުނަ ފޮހެމުން ތަނާލް ގޮސް އިށީ އިނީ އޭނަގެ ގޮޑީގައެވެ. ވަރަށް ބޮޑަށް ނައިލް ދެރަވިއެވެ. އެހެނަސް މިއަދު އެ ނޫން އެހެން ގޮތެއް ނެތުމުން އެއްވެސް އެއްޗެއް ނައިލް އަށް ނުބުނެއެވެ. އަންޝްއަށް ވެސް ހުރެވުނީ ތަނާލް އަށް ބަލާށެވެ. ” އަހަންނަކަށް ނުކެރޭނެ ލޮނުފެން ބޭނުން ކުރާން..” ސަމާޙް އަދި ޒަހުނާ ވެސް ބިރުގެންފައިހުރީ ދަރިފުޅަށް ކަމެއް ވެދާނެތީއެވެ. ” އެ ދައްކަނީ ބާކީ މިތިބަ ކުދިންގެ ވާހަކަ.. ތިހެން ނުހުރެ ދެން ކާ އެއްޗެހި ބަހަންއުޅޭ އަދިރިނުވަނީސް.. ކެތް ނުވާވަރު ވީމަ ކޮންމެ ކުއްޖަކުވެސް ޖެހޭނީ ފެންބޯން.. ދައިތަ ވެސް ރީތި ފެންފޮދެއްގައި އަތްލާނީ އެހެން ގޮތެއް ނެތިއްޔާ.. ބަނޑުހައިވެފައި ހުރިހާ ކުދިން އެތިބީ” ކޭކަކާއި މައިލޯ ޕެކެޓެއް ހިފައިގެން ދަމުން ދައިތަ ދިޔައީ އަންޝް ބުރަކަށީގައި ހިތްވަރުދޭ ކަހަލަ ގޮތަކަށް ޖަހައިލާފައެވެ. އަންޝްއަށް ދެން ވެސް ބަލައިލެވުނީ ތަނާލް އަށެވެ. ދުރަށް މޫނު އަބުރައިގެން ތަނާލް އިނީ ރޯށެވެ. ގާތު އިށީއިދެގެން އިދެ ނައިލް ތަނާލް އަށް ވިސްނަދެވޭތޯ މަސައްކަތް ކުރަމުންދިޔައެވެ. ވަރުބަލި ގޮތަކަށް ނޭވާއެއް ދޫކޮށްލަމުން އަންޝް ކާ އެއްޗެހި ބަހަން ފަށައިފިއެވެ. އެހެން މީހުންނަށް ނުދޭ އެއްޗަކަށް ޒަހުނާއަށް އިތުރަށް ދިނީ މައިލޯ ޕެކެޓެކެވެ. އެންމެނަށް ކާ އެއްޗެހި ދީފައި ނައިލް އާއި ތަނާލްގެ ބައި ހިފައިގެން ގޮސް އަންޝް ހުއްޓުނީ ނައިލް ކައިރީގައެވެ. ނައިލްގެ ބައި ނައިލްއަށް ދީފައި ތަނާލްގެ ބައި ތަނާލް އަށް ދިއްކޮށްލައިފިއެވެ. ހަ ކުޅިރޮށި ފެނުމުން ތަނާލް އަށް ޝަކުވާ އާއި އެކު ބަލައިލެވުނީ ނައިލްގެ މޫނަށެވެ. ބަނޑުފުރައި ކައިލައިގެން ކޮޓަރިއަށް ދާއިރުވެސް ތަނާލް އަތުގައި އެއަށްވުރެ ބައިވަރު ކާ އެއްޗެހި ހުންނާނެއެވެ. ” އަން.. ދޮންބެގެ ބައިން ވެސް ތިނެތި ތަނޫ އަށް..” ” އަހަރެން ނުކާނަން.. ރަށަށް ގެންގޮސްދީ އަހަރެން.. އަހަންނަށް މިތާކު ނުހުރެވޭނެ..” ” ތަނޫ ނުރޮއެބަލަ.. ވަރަށް އަވަހަށް އަހަރުމެންނަށް ރަށަށް ދެވޭނެ..” ” ކޮންއިރަކު.. މަންމަ ރޮއެ ރޮއެ ހަލާކުވާ ފަހުންތަ؟” މޫނުގައި ދެއަތް އަޅާފައި ތަނާލް ފެށީ ރޯށެވެ. ވީ ދެރައިން ނައިލްގެ ލޮލުން ވެސް އައީ ކަރުނައެވެ. އަންޝްއަށް ފަސް އެބުރި ބަލާލެވުނީ މުބާގެ މޫނަށެވެ. ލިބުނު އެތިކޮޅަށް ޝުކުރުކޮށްގެން އިދެ މުބާ ކަމުންދިޔަ އިރު ނަޒަރު ހުރީ ބޭރަށެވެ. ދުރު ދުރުން ނަމަވެސް ދުއްވާ އެއްޗެއްގެ ހިލަމެއް ވޭތޯ މުބާ ދިޔައީ ވަށައިގެން ނަޒަރު އުކަމުންނެވެ. ތަނާލްގެ ފިކުރެއް ވެސް މުބާ ނެތެވެ.\nތަނާލްއަށް ކާ އެއްޗެހި އިތުރަށް ދިނީ އަންޝްގެ ބައިންނެވެ. ނައިލް އެކަމާ ދެކޮޅު ހެދިއެވެ. ” ގިނައިން ކާތީ ބޮޑަށް ބަޑުހައި ވަނީ.. ތަނާލް އަށް އެވަނީ އެހެން.. އަހަންނަށް މިހާވަރުންވާނެ.” “ތެންކްސް..” ތަނާލްގެ ހާލު އަންޝްއަށް ވިސްނުނީތީ ނައިލް ވަރަށް ބޮޑަށް ހިންހަމަޖެހުނެވެ. ” މީ އެވަރުކަމެއް ނޫން..” ނައިލް ކޮޑުގައި ހިފާލައި ހިތްދަތިވެފައި ބަލަން އިން ތަނާލްއަށް ހިނިތުންވެއް ދީފައި އަންޝްދިޔައީ ލޯންޗުގެ ކުރިއަށެވެ. އަދި ކޮމާންޑަށް ކާ އެއްޗެހި ދީފައި އައިސް ފާހާނަޔަށް ފެންގެންދާ ޓައްޕު ނަގައި ރީތިކޮށް ދޮވެލުމަށްފަހު ރީތި ފެނާއި ލޮނުފެނުން އެ ޓައްޕު ފުރާލައިފިއެވެ.\nލޯންޗު ނުފެނި ދެވަނަ ރެއަށް އިރު އޮއްސި އަދިރިވީއެވެ. ފާއިޒާ އޮތީ ހޮސްޕިޓަލުގައެވެ. އިރުޝާ ނެތް މީހެއް ފަދަ އެވެ. އިރުޝާގެ މައިންބަފައިން އައިސް އިރުޝާ ގެންދިޔައީ އެމީހުންގެ ގެއަށެވެ. މޫސަ މަރާލާފައި އޮއްވާ ފެނުނު ފަހުން ޝިފާއު ވެސް ހުންނަނީ ޖެހި ބުދެއްހެން ބަސް ހުސްވެފައެވެ. ހަތަރު އުދަރެސް ފެނުޖެހިފައިވާހާލު އަޤީލް އެމީހުންނާއި ވެގެން އުޅެއެވެ. ލޯންޗު ހޯދުމުގެ މަސައްކަތް ހުއްޓައިނުލައި އަދިވެސް ދަނީ ކުރިއަށެވެ. ބަޔަކު ގަސްދުގައި ކުރިކަމެއްކަން ޔަޤީން ވެފައި އޮތުމުން އެބައެއްގެ ފޯން ކޯލަށް ވެސް ސަރުކާރުން ދިޔައީ އިންތިޒާރު ކުރަމުންނެވެ. މޫސަބެ ފެނުނު ފަހުން ޔާން އަދި ހަލީމާ އަށް ވެސް އިންތިޒާރު ކުރެވެމުންދިޔައީ އެ ފޯންކޯލަށެވެ. ކޮންމްވެސް އިރަކުން ގުޅާނެ ކަމަށް އެމީހުންތިބީ ޔަޤީންކޮށްގެނެވެ، އެހެނަސް ދެވަނަ ރެއަށް އިރު އޮއްސިގެން މިހިރަ ދަނީ އެވެ. އަދިވެސް އެމީހުންގެ ޙަބަރެއް ނުވެއެވެ.\nކޮންމެވެސް އެކަކު ހޭލައި ހުންނަންޖެހޭނެތީ އެރޭ ހޭލާ ހުރީ ސަމާޙެވެ. ދިގު ގޮޑީގައި ޒަހުނާ ބާއްވައިގެން ޒަހުނާ އަތްތިލައިގައި ހިފަހައްޓާލައިގެން ސަމާޙް އިށީއިދެގެން އިނީ ތިރީގައެވެ. ރޭ ނުނިދައި ތިބުމާއެކު ވެފައިވާ ވަރިބަލިކަމާއެކު ޒަހުނާ އަދި އެހެން މީހުންނަށް ވެސް ނިދުނީއެވެ. ނުނިދުނީ ތަނާލް އަށެވެ. ދެ ގޮޑި އެއްކޮށްލައިގެން ވެސް އެތަނުގައި އޮތުން ތަނާލް އަށް ވީ ބޮޑުކަމަކަށެވެ. އަނިއްކޮޅުން އަދިވެސް ތަނާލް ބަނޑުހައި ވަނީ އެވެ. ބަނޑުހައި ވެގެން ވެސް އެއްގޮތަކަށް ވެސް ތަނާލްއަށް ނޯވެއެވެ. އެހާލުގައި އުޅެންޖެހުމުން މަންމަ އާއި އާއިލާ މާ ބޮޑަށް ހަނދާންވެ އިރު އިރުކޮޅާއި ތަނާލްގެ ލޮލުން ކަރުނަ އާދެއެވެ. މުޅި ރޭ ހޭދަވެގެން ދިޔައީ އެކަހަލަ ގޮތަކަށެވެ. އާ ދުވަހަކަށް އެރި އިރާއި އެކު އެންމެ ފުރަތަމަ ވެސް ސަމާޙް އެދުނީ ޒަހުނާގެ ކިބައިން މާފަށެވެ. ސަމާޙް ޒަހުނާ ދެކެ އަދިވެސް އެހާ ލޯބިވާކަން މިދިޔަ ދެ ދުވަހު ޔަޤީން ވެފައި އޮތުމުން އެއްވެސް ޝަކުވާއެއް ނެތި ޒަހުނާ ސަމާޙަށް މާފްދިނެވެ. އެ ދެމީހުން ވަރިވެގެން އުޅޭކަން ވެސް ލޯންޗުގައި ތިބި އެހެން މީހުންނަށް އެގުނީ ސަމާޙް މާފަށް އެދުނީމައެވެ. އަލުން އެ ދެ މީހުންގެ މައްސަލަ ހައްލުވެފައިވާތަން ފެނުމުން އެންމެވެސް ހިންހަމަޖެހުނެވެ. އެހެނަސް އުފާވާކަށް ނޭގުނެވެ. އެކި ދިމަދިމާލަށް ބަލަބަލައި ތިއްބައި އެދުވަސް ވެސް ނިމިގެން ހިގައްޖެއެވެ. އެދުވަހު ކާ އެއްޗެހި ލިބުނީ ރެއަށް ވުރެވެސް މަދުންނެވެ. އަންޝް އާއި ނައިލް އެމީހުންގެ ބައިން މިއަދު ވެސް ތަނާލްއަށް ދިނެވެ. އެހެނަސް ގިނަ ވަގުތު ތަނާލް އޮންނަނީ ހައި ވެގެން ދެމިފައެވެ. އެވަރުނުވިއަސް އެހެން މީހުން ވެސް ދިޔައީ ހައިހޫނުކަން ތަހައްމަލް ކުރަމުންނެވެ.\nހިމޭންވެ ގޮތް ހުސެވެފައި ތިއްބައި އެ ދުވަސް ވެސް ނިމިގެންހިގައްޖެއެވެ. ފަސް ނަމާދު ކޮށްލައިގެން ދުޢާ ކުރުން މަތީގައި ތިއްބައި އެގޮތުގައި ދިހަ ދުވަސް މަޑުމަޑުން މާޒީ އާއި އެކުވެގެން ހިގައްޖެއެވެ. މާ ބޮޑު ދިރުމެއް ލޯންޗު ތެރޭގައި ނެތަސް ތޭރަ ދުވަހުގެ ތެރޭ އެމީހުންގެ ސިފައަށް ވަނީ ބޮޑު ބަދަލުތަކެއް އައިސްފައެވެ. ހިކިފަސްތަނެއްގެ ހިލަމެއް ލޮލުކޮޅަށް ވެސް ނުފެނި އެހާ ދުވަސް ވުމުން އެއީ މިއަދު އެމީހުންނަށް ހުރި ގޮތް ކަން އެންމެވެސް ތިބީ މިހާރު ގަބޫލުކޮށްގެންނެވެ. ” ދޮންބެ.. އަހަރެންގެ ބަނޑު މިހާރު އެކީ ހިދިއްޖެދޯ.. ޖިންސްތައް ވެސް މިހާރުދޫވެއްޖެ އަހަންނަށް..” ތަނާލް އެކިގޮތްގޮތަށް ހެދުން ގަޔަށް ބާރުކޮށް ވަށައި ބަލަމުންދިޔައީ ހިކޭތީ ހިންހަމަޖެހިފައެވެ. ” އަހަންނަށް ހީވަނީ ކުރިއަށްވުރެ ރީތި ވެސް ވެއްޖެހެން ތަނޫ..” ނައިލް އެއްޗެއް ނުބުނުމުން ތަނާލްއަށް ތައުރީފްކޮށްލީ ނިދިފައި އޮތް އިލާ ބޮލުގައި ފިރުމާލަ ފުރުމާލައިން މާސް އެވެ. އަގައިން ނުބުންޏަސް އަންޝް ވެސް އޮތީ ހޭލައި ތަނާލްއަށް ބަލާށެވެ. ” އަސްލުވެސްތަ.. ދޮންބެ އަހަރެން…..” ” ތަނޫ ބާރަ ޖަހައިފި.. ނިދާފަ އެންމެން އެތިބީ.. ވާހަކަ ދައްކަންޏާ އުދަގޫވާނެ.. މިކޮޅަށް އާދޭ ދެން ނިދަން..” ” އަހަންނަކަށް ނުނިދޭނެ.. ދޮންބެ ނިދާބަލަ.. މިރޭ ރީތި ހަނދުވަރުވެސް އެބައޮތް.. އެހެން ނޫނަސް ނިދަން އުޅުނީމަ މާ ބޮޑަށް މަންމަ މަތިން ހަދާންވެ..” ” ތަނޫ އަބަދު ތިހެން ނުކިޔަބަލަ.. ދޮންމެ ބޮލުގައި ވަރަށް ގަދައަށް އެބަ ރިއްސާ.. މިކޮޅަށް އާދެބަލަ..” ނައިލް ރުޅި އަންނަ ގޮތް ވުމުން ތަނާލް އަވަސް އަވަހަށް ގޮސް އޮށޯ އޮވެއްޖެއެވެ. ” ޑިއުޓީގައި މިރޭ އިނީ މާސް އެވެ. އޮށޯ އޮތަސް ތަނާލްއަށް ވެސް ނުނިދުނެވެ. އެ ގޮޑީތެރޭ ހަމަޖެހިލައިގެން އަދި އެންމެ ރެއަކުވެސް ތަނާލްއަށް ނުނިދެއެވެ. މިރޭ ވެސް ވީ އެވަރެވެ. އުދަގޫވެގެން އެތައް އިރަކު އުޅެ އުޅެފައި ތަނާލް ތެދުވެ އިށީ އިދެއްޖެއެވެ. ނައިލް އާއި އެކު މާސް އަށް ވެސް އޭރު އޮތީ ނިދިފައެވެ. ” އަހަންނަކަށް ނުނިދޭނެ..” އެހާލުގައި ނުނިދި އުޅެން ޖެހުމުން ތެދުވެގެން ގޮސް ތަނާލް އިށީ އިނީ ލޯންޗުގެ ކުރީ ކޮޅުގައެވެ. ވައިރޯޅިއެއްގެ ހިލަން ނުވިޔަސް އެއީ ފިނިރެއެކެވެ. ހަނދު އޮއްސުމާއި ގާތްވެފައި ވުމުން ހަނދުވަރުގެ ރިހި އަލި ރީތިކޮށް އޮތީ ކަނޑުތެރެއަށް އެޅިފައެވެ. ” ރަށުގައި އުޅޭ އިރުވެސް ދަންވަރު ހޭލާތަ ތަނާލް އުޅެނީ..” އަންޝް އަޑު އިވުމުން ތަނާލް ބަލާލީ ސިހިފައެވެ. އައިސް އަންޝް އިށީ އިނީ ތަނާލް ކައިރީގައެވެ. ލޯންޗު ތެރޭ އެކުގައި ދުވަސްތަކެއް ހޭދަވެފައި ވިއަސް އެހާ އެކަހެރިގޮތަކަށް އެ ނޫނިއްޔާ ދެ މީހުން ދިމާވެފައެއް ނެތެވެ. ” ބައެއް ރޭ ރޭ އުޅެނީ ހޭލައި.. ނުނިދިގެން އުޅޭ ރޭރޭ މަންމަ އޮންނާނީ އަހަރުމެން ކޮޓަރީގައި.. މަންމަ އައިސް ބޮލުގައި ފިރުމަދޭންފެށީމަ އަހަރެންނަށް ނިދޭނެ..” ތަނާލް ކިޔައިދިނީ މަންމަ ހަދާންވުމުން ދެރަވެފައެވެ. ތަނާލް އެހާ ދެރަވެފައި އެއްޗެއް ބުނާ ކޮންމެ ފަހަރަކުވެސް އަންޝްގެ ބަސް ހުސްވެއެވެ. މިފަހަރުވެސް އަންޝްއަށް އިދެވުނީ ތަނާލްގެ މޫނަށް ބަލާށެވެ. ” މަންމަ މަތިން ވަރަށް ހަދާންވޭ.. މަންމަ އުޅޭ ހާލެއްވެސް ނޭގޭ. އަހަރުމެން މަރުވެއްޖެ ކަމަށްދޯ މިހާރު އެންމެން ހީކުރާނީ..” ” އަހަންނަކަށް ނޭގޭ.. އަހަންނަށް އެގޭ އެއްޗަކީ ކޮންމެ މީހަކު ތިހެން ހީ ކުރިއަސް އަހަރުމެން އަދި މިތިބީ ސަލާމަތުން ދުނިޔޭގެކަން..” ” މިއީ ދުނިޔޭގަ ސަލާމަތުން ތިބޭ ގޮތްތަ؟؟ ޒަހުނާ އަބަދު އެ އިންނަނީ އަނޫގެ އަލްބަމް ހިފައިގެން.. ވިހާ ދުވަސް ކައިރިވާތީ ހިތް ނަގައި އަތްމައްޗަށް ލައިގެން ސަމާޙް އާއި ދެމީހުން އެތިބެނީ.. އަނިއްކޮޅުން ދައިތަ ވެސް މިހާރު ހުންނަނީ ކެއްސާލަ ކެއްސާލައި.. މޫމިނާއްތަ ވިސްނައި ވިސްނައި އެހަރަ ހަލާކުވަނީ.. އިލާ އަގައިން ވެސް ނުބުނެ އަބަދު އެ އޮންނަނީ ލޯ މަރައިގެން.. އަހަންނަށް ސިއްރުން ދޮންބެ ވެސް ރޮއެ.. އަންޝް އެކަނި ހަމަޖެހިފަ ތި ހުންނަނީ..” ” އެހެން އެވަނީ ހިތްވަރުކޮށް ކެތްތެރިވަން އަހަންނަށް އެގޭތީ..” ” އެހެންތަ.. ތިހެންވިއްޔާ ބުނެބަލަ.. އަންޝް ސަމާޙްގެ މަޤާމުގައި ހުރި ނަމަޔޯ..” އަންޝްގެ ވާހަކަ އިން ތަނާލް ރުޅިގަދަ ވެއްޖެ އެވެ. ” ބަލަ އަދި ރުޅި އަންނާކަށް ނުވެއެއްނު.. އޯކޭ.. ސޮރީ.. އަހަންނަށް އެހެން މީހުންގެ އިހްސާސްތަކެއް ނޭގޭ.. އަހަރެން ޤަބޫލްކޮށްފިން.. އެކަމަކު އަހަންނަށް އެގޭ އެކައްޗެއް އެބައޮތް.. ފުރަން އަހަރެން އައި ގަޑީ ތަނާލް ޖޯކުޖެހީ މަށަށް..” އަންޝް މައުލޫ ބަދަލުކޮށްލީ އަބަދު އެވާހަކަތައް ދައްކައި ބޯ ހާސްކުރަން ބޭނުން ނުވާތީއެވެ. ތަނާލް އަންޝްއަށް ބަލައިލީ ދެލޯ ބޮޑުކޮށްލައިފައެވެ. ” ނޫން.. އަހަރުމެން މަލާމާތެއް ނުކުރަން.. އަސްލު މަރީ ހުންނާނީ ސަޅި ބިޓެއް ނުފެނިފައި.. އަހަރެން ކައިރީ އާދޭސް ކުރީ އަންޝްގެ ނަމާއި ނަންބަރު ހޯދަ ދޭށޭ ކިޔާފައި.. މަރީ އެއީ އަހަރެންގެ ބެސްޓް ފްރެންޑް.. މަރީ ވަރަށް ރަނގަޅުވާނެ.. އެކަމަކު އަފޫއަށް ނޭގި ބައިވަރު ވަގު ބިޓުން ގެންގުޅޭނެ..” މަރީ ހަދާންވުމުން ތަނާލް ކިޔައިދިނީ ވަރަށް މަޖާވެފައެވެ. “ދެން ތަނާލް އޯ؟؟ އަހަންނަށް ހިއެއް ނުވޭ މަރީއަށް ތަނާލް ވަކި ދޫކުރާނެ ހެނެއް..” ” މަށެއް ނޫޅެން..” ތަނާލް ބޯ ދަމައިގަތީ ފާޑަކަށް ހީލާފައެވެ. ” ތިއީ ދޮގެއް މަށަށް ޔަޤީން މުބާ އާއި ތަނާލް އޮވޭ ގުޅުމެއް..” އަންޝްގެ ޖުމްލަ އިން ތަނާލްގެ ހެއަށްވެސް ދިޔައީ ގޮތް ވެގެންނެވެ. ތަނާލްއަށް ވި ގޮތުން އަންޝްގާތަށް އައީ ހިންޏެކެވެ. ” ކޮބާ؟؟ އަވަހަށް މަށަށް ކިޔައިދީ.. ނޫނީ ނައިލްއަށް…..” ” ނޫން. ނޫން..” ހުރެވުނުތަން ވެސް ތަނާލްއަށް ނޭގުނެވެ. އަންޝް ހިފަހައްޓާފައި ތެދުވެ އެހެން މީހަކު ހޭލާ އުޅޭތޯ ބަލަންފެށީ ހާސް ކަމާއެކުއެވެ. ” ނިދާފައި އެތިބީ.. އެކަމަކު އަހަރެން ގޮވާފާނަން އެމީހުންނަށް.. މާސް ކައިރީ އެކަނި އަހަރެން ބުނެލަން ޖެހޭނީ..” ” ތިކަހަލަ އެއްވެސް ގުޅުމެއް އަހަރުމެން ނޯވޭ..” ” އަލުން ތަނާލް އިށީ އިނީ އެކަންތައް ގަނޑު އަންޝްއަށް އެގިފައި އޮތުމުން ވަރަށް ބޮޑަށް ސަކަރާތްވެފައެވެ. ” ދޮގު.. މީހަކު ބަލާ ލާ ގޮތުން ވެސް ހިތުގައި އޮތީ ކީކޭ ކަން މަށަށް އެގޭނެ..” “މިފަހަރު ނޭގުނެއްނު.. އަސްލު އަހަންނަކީ އެހެން އުޅޭ ކުއްޖެއް ނޫން.. އަހަރެން ވަރަށް މައުސޫމް ވާނެ..” ” އެހެންތަ؟ ނައިލް… ” “ނޫން.. ނޫން.. ޕްލީސް.. ދޮންބެއަށް އެގިއްޖިއްޔާ ވަރަށް ރުޅި އަންނާނެ..” އަންޝް ގޮވައިލުމުން ތަނާލްއަށް އަންޝްގެ އަގަމަތީ އަތް އެޅުނީ ބިރުން ތެޅިގެންފައެވެ. އަމިއްލައަށް ތަނާލް ބޭޒާރު ވުމުން އަންޝްއަށް ހީގަނެވިއްޖެއެވެ. ބުނެވުނު އެއްޗެއް ވިސްނި ތަނާލްއަށް ދަތް އެޅުނީ ދުލު ކުރީގައެވެ… (ނުނިމޭ)\nV v v salhi mi part vs\nV v v reethi thihaa dhigukoh genes dheythii thanks\nKonirakun emeehun salaamai vaanee\nAlhe v reethi ..\nbeykaaru bai maa bodu\nvv. reethi avaha4vsna bai up kolla devvaa\nShyx kon iraku next prt??????\nMee lost tha… Hadi…????\nMivaahaka kihineh vegen tha biruveri vany shyx….. story vrh nice keep it up…..☺☺☺☺\navahah up kohdheeba v loabi mivaahaka\nMiaduge part kobaa shyx????\nKobaatha part 4\nKobaa tha shyx miadhuge part mihaaru mivaahaka kiyaa hithun hureveny ky noon plx avahah up kohdhyba……????\nAlhey miadge part ves nukurevunutha\nMibuny up nukurevunuhey\nvrh riithi mi vaahaka… avahah nxt part plxx\nshyx avahah next part up kohdhiiba…. mihaaru kiyaa hithun hurevenii eh nuun… i love this story\nFeatured ބިރުވެރި ލޯބި November 4, 2018\nހިތާމަ ބިރުވެރި ކުރުވާހަކަ ލޯބި January 30, 2018\nބިރުވެރި ކުރުވާހަކަ ލޯބި September 28, 2021


މަޤާމް :ލެކްޗަރަރ (ލޯ)\nތާރީޚް: 23 ސެޕްޓެންބަރު 2019\nކޮންޓްރެކްޓް ފެށޭ ދުވަހުން ފެށިގެން 01 މާރިޗު 2020 ގެ ނިޔަލަށް\nޓޭބަލްކުރެވޭގަޑިއާއި ބަދަލުގައިނަގަންޖެހޭ ގަޑިތައް ވާރކްލޯޑް ޕޮލިސީއާއެއްގޮތަށް ނެގުން.\nކިޔަވައިދިނުމަށްހަމަޖެހިފައިވާ މުގައްރަރާއެއްގޮތަށް ތަފާތު ފެންވަރުގެ ކޯސްތަކަށް ކިޔަވައިދީ ކޯސް ނިމުނު ގޮތުގެ މަޢުލޫމާތު މެނޭޖްމަންޓަށް ދިނުން. އެސައިންމަންޓް އާއި އިމްތިހާން ކަރުދާސްތައް ހަދާ މާކްސްތައް ތައްޔާރުކުރުން. ކޮންމެ ދަރިވަރެއްގެ ޕްރޮގްރެސް އާއި ޕަރފޯމަންސް މޮނިޓަރކޮށް މެނޭޖްމަންޓްއަށް މަޢުލޫމާތު ދިނުން.\nއާ މުޤައްރަރުތައް ފަރުމާކުރުމާއި ބޭނުންކުރެވޭ މުޤައްރަރުތައް އިޞްލާޙް ކުރުން.\nކިޔަވައިދޭ މާއްދާއާއި ގުޅޭގޮތުން ދަރިވަރުން ހުށަހަޅާ ކަންތައްތަކަށް ޖަވާބުދާރީވުން.\nމާއްދާތަކުގެ އިމްތިހާން ކަރުދާސްތައް ކަނޑައެޅިފައިވާ މުއްދަތުގައި ތައްޔާރުކޮށް އިމްތިޙާނު ދިނުމައި ޕޭޕަރުތައް ކަނޑައެޅިފައިވާ މުއްދަތުގައި ސާފުކޮށް ނިންމުން.\nފެކަލްޓީގެ ކަންތައްތައް ރަގަޅުކުރުމަށް ހިންގާ ކަންކަމުގައި އެއްބާރުލައި އަމިއްލަގޮތުންވެސް މަސައްކަތް ކުރުން.\nއަމިއްލަގޮތުންނާއި ފަންނީ އެހެން މުވައްޒަފުންނާއި ގުޅިގެން ޢިލްމީ ދިރާސާތައްކޮށް ޝާއިޢުކުރުމަށް މަސައްކަތް ކުރުން.\nކޯސް ކޯޑިނޭޓް ކުރުމާއި މާއްދާ ކޯޑިނޭޓްކުރުން. ފެކަލްޓީ އަދި ޑިޕާޓްމަންޓްގެ ބައްދަލުވުން ތަކުގައި ބައިވެރިވުމާއި ކޮމިޓީ ތަކުގައި ބައިވެރިވުން.\nމިނޫންވެސް މަޤާމާއި ގުޅޭގޮތުން ފެކަލްޓީއިން ޙަވާލުކުރާ ކަންތައްތައް ކުރުން.\n2019 ސެޕްޓެންބަރު 30 ވާ ހޯމަ ދުވަހުގެ މެންދުރު 12:00 ގެ ކުރިން ދިވެހިރާއްޖޭގެ ޤައުމީ ޔުނިވަރސިޓީ / އިދާރީ މަރުކަޒަށް\nލިބިފައިވާ ތަޢުލީމީ ސެޓުފިކެޓުތަކާއި ޓްރާންސްކްރިޕްޓްތަކުގެ ކޮޕީ (އެކްރިޑިޓް ކޮށްފައިވާ ސަނަދާއި، އަސްލާ އެއްގޮތްކަމަށް ރަސްމީ ފަރާތަކުން ނުވަތަ ޤާނޫނީ ވަކީލެއްގެ އޮފީހަކުން ތައްގަނޑު ޖަހާފައިވާ އަސްލު)\n23 ސެޕްޓެންބަރު 2019\nޕަބްލިޝްކުރި ތާރީޚު: 23 ސެޕްޓެންބަރު 2019


Pakistan gai lava hushahelhuneethee India meehunge kibain maafah edhen Mika Singh beynun vehje\nޕާކިސްތާނުގައި ލަވަ ކިޔުނީތީ މިކާ ސިންގް މައާފަށް އެދެން ބޭނުންވެއްޖެ\nއިންޑިއާގެ މަޝްހޫރު ލަވަކިޔުންތެރިޔާ މިކާ ސިންގް މިމަހުގެ އަށް ވަނަ ދުވަހު ޕާކިސްތާނުގެ ކަރާޗީގައި ޝޯ ދެވުނީތީ އިންޑިއާ ރައްޔިތުންގެ ކިބައިން މައާފަށް އެދެން މިކާ ބޭނުންވެފައިވާ ކަމަށް ނޫސްތަކުން ބުނެފިއެވެ.\nއިންޑިއާ ރައްޔިތުންގެ ކިބައިން މިކާ މައާފަށް އެދެން ބޭނުންކަމަށްވާ ކަމަށް އިންޑިއާ ނޫސްތަކުން ބުނެފައި މިވަނީ ހަތުރުވެރި ޕާކިސްތާނުގައި މިކާ ޝޯ ދިނުމާ ގުޅިގެން އިންޑިއާގައި ޕާފޯމުކުރުން މިކާއަށް އޯލް އިންޑިއަން ސިނެ ވޯކާސް އެސޯސިއޭޝަނުން މަނާކޮށްފައިވަނިކޮށެވެ.\nއިންޑިއާ އާއި ޕާކިސްތާނަކީ ޒާމާނުއްސުރެ ރުޅިވެރިކަން އޮންނަ ދެ ގައުމެވެ. އެގޮތުން މިކާއަށް އިންޑިއާގައި ޝޯ ދިނުން މަނާކޮށްފައި މިވަނީ ގައުމުގެ ހަމަޖެހުމަށްވުރެ ފައިސާ އިސްކުރުމާ ގުޅިގެންނެވެ.\nއޯލް އިންޑިއަން ސިނެ ވޯކާސް އެސޯސިއޭޝަނުން ނެރުނު ބަޔާނުގައި ބުނީ، އިންޑިއާގައި ޕާފޯމުކުރުން މިކާއަށް މިހާރު މަނާކޮށްފައިވާ ކަމަށާއި ފިލްމު އުފައްދާ ފަރާތްތަކާއި މިއުޒިކް ކުންފުނިތައް އަދި އޮންލައިންކޮށް މިއުޒިކު ކޮންޓެންޓް ޕްރިވައިޑަރުންވެސް އެ އެންގުމާއި ހިލާފުވެއްޖެނަމަ ހަރުކަށި ފިޔަވަޅު އަޅާނެ ކަމަށް ބުނެފައެވެ.\nއިންޑިއާގެ ނޫސްތަކުން ބުނާ ގޮތުގައި މިކާ ވަނީ އޭނާއަށް ކުށެއް ކުރެވިފައިވާ ކަމަށާއި އެހެންވެ އެކަމަށް މައާފަށް އެދެން ބޭނުންވެފައެވެ. އަދި ވަރަށް އަވަހަށް އެ އެސޯސިއޭޝަނުގެ މީހުންނާ ބައްދަލުކޮށް އެކަމަށް މައާފަށް އެދޭނެ ކަމަށް ވެސް ވެއެވެ.\nއިންޑިއާގެ ނޫސްތަކުން ބުނާ ގޮތުގައި މިކާ ޝޯ ދީފައި ވަނީ ޕާކިސްތާނުގެ ކުރީގެ ރައީސް ޕަރުވޭޒް މުޝައްރަފުގެ އާއިލާ މީހެއްގެ ދަރިއެއްގެ ކައިވެނީގެ ކުރިން ބޭއްވި ހަފުލާއެއްގައެވެ.\nޕާކިސްތާނުގައި މިކާ ޝޯއެއް ދިންކަން އެނގުނީ ޕާކިސްތާނުގެ ނޫސްވެރިއަކު ސޯޝަލް މީޑިއާއަށް އޭނާ އެ ހަފުލާގައި ލަވަކިޔަނިކޮށް ނަގާފައިވާ ވީޑިއޯއެއް ހިއްސާކުރުމުންނެވެ.\nމިއުޒިކީ ދާއިރާގައި ގިނަ ކާމިޔާބީތަކެއް ހޯދާފައިވާ މިކާއަކީ ބޮލީވުޑުގެ ލަވަކިޔުންތެރިއެކެވެ. "އަޖް ކީ ޕާޓީ" އާއި "ހަވާ ހަވާ" އަދި "ޖުއްމޭ ކީ ރާތު" އާއި "ދިންޗަކް ޗިކާ" ފަދަ ލަވަތައް ބޮލީވުޑުގެ ފިލްމުތަކަށް ކިޔައިދީފައިވާ މިކާ އެންމެ ފަހުން ކިޔާ ފައި ވަނީ ރޯހިތު ޝެޓީ ޑައިރެކްޓުކޮށް ނެރޭ ފިލްމު "ސިމްބާ" ގެ އާންކް މާރޭ އެވެ.\nމިކާ ސިންގް މުނިފޫހިފިލުވުން


Nasheed ge bodyguard akaai ithuru bayaku hayyaru koffi | Mihaaru\nސިފައިން ރަސްމިއްޔާތެއްގައި ބައިވެރިވަނީ: ހަތަރު ސިފައިންނާ މެދު ވަނީ ފިޔަވަޅު އަޅާފައި. -- ފޮޓޯ: އެމްއެންޑީއެފް\nނަޝީދުގެ ބޮޑީގާޑަކާއި އިތުރު ބަޔަކު ސިފައިންގޭގައި ބަންދުކޮށްފި\n11 އޯގަސްޓް 2016 - 13:16 20 comments\nކުރީގެ ރައީސް މުހައްމަދު ނަޝީދުގެ ބޮޑީގާޑަކު ހިމެނޭ ގޮތަށް ސިފައިންގެ ބައެއް މީހުން ސިފައިންގެ މައި މަރުކަޒުގައި ބަންދުކޮށްފި އެވެ.\nބައެއް ފަރާތްތަކުން ބުނާ ގޮތުގައި ހައްޔަރު ކޮށްފައި ވަނީ ހަތަރު މީހެކެވެ. އޭގެ ތެރޭގައި ނަޝީދުގެ ބޮޑީގާޑަކަށް އުޅުނު ފައްތާހު ނަމަކަށް ކިޔާ މީހަކު ހައްޔަރުކޮށްފައިވާ ކަން އާއިލާއިން ވަނީ ކަށަވަރު ކޮށްދީފަ އެވެ. ހައްޔަރު ކުރި އެހެން މީހުންގެ ނަމެއް، އަދި ހައްޔަރު ކުރި ސީދާ އަދަދެއް ވެސް އަދި ޔަގީނެއް ނޫނެވެ. ހަމަ އެހެންމެ، އެ މީހުން ބަންދުކުރި ސީދާ ސަބަބެއް ވެސް އަދި ސާފެއް ނުވެ އެވެ.\nއެމްއެންޑީއެފްގެ އިންފޮމޭޝަން އޮފިސަރު އަދުނާން މުހައްމަދު ވިދާޅުވީ "ސިފައިންގެ ބަޔަކު ބަންދުކޮށްފައި ތިބެއްޖެ ނަމަ ވެސް އެއީ މީޑިއާއާ ހިއްސާކުރާ ގޮތަށް އޮންނަ މައުލޫމާތެއް ނޫން" ކަމަށެވެ. އެކަމަކު މި ވާހަކަ އަށް އެ ފަރާތުން އިންކާރެއް ނުކުރެ އެވެ.\nމި މީހުންނާ ދޭތެރޭ ފިޔަވަޅު އެޅިއިރު ސިޔާސީ އެއްވެސް ފަރާތަކާ ސިފައިން ބައްދަލުކުރުން ވަނީ ރޭ ވަނީ މަނާކޮށްފަ އެވެ. އޭގެ ތެރޭގައި ސިޔާސީ މީހުންގެ އިތުރުން އިންތިހާބުތަކުގައި ވާދަކުރާ ކެންޑިޑޭޓުންނާއި ޑިޕްލޮމޭޓުންނާއި ބޭރު މީހުން ވެސް ހިމެނެ އެވެ.\nއެމްއެންޑީއެފުން ބުނީ ސިފައިންގެ މީހަކު، ސިފައިންގެ އިސްވެރިއެއްގެ ހުއްދަ ނެތި، ވަޒީރުންނާއި، ރައީސުލްޖުމްހޫރިއްޔާ އައްޔަން ކުރައްވާފައިވާ މަގާމުތަކުގައި ތިއްބަވާ ބޭފުޅުންނާއި ރައްޔިތުންގެ މަޖިލިސްގެ މެންބަރުންނާއި ގާނޫނަކުން ކަނޑައަޅާފައިވާ އިންތިޚާބެއްގައި ބައިވެރިވާ ކެނޑިޑޭޓުންނާއި ސިޔާސީ ޕާޓީތަކުގެ ވެރިންނާއި އެކްޓިވިސްޓުންނާ ބައްދަލުކުރުން ވެސް މިހާރު މަނާކޮށްފައިވާ ކަމަށެވެ. މިނޫނަސް ރާއްޖޭން ބޭރުގެ ފަރާތްތަކާ ބައްދަލުކުރުމާއި އެފަދަ ފަރާތްތަކާ އެކު އިޖުތިމާއީ އެއްވުންތަކަށް ދިއުމާއި ބައިވެރިވުން ވެސް ޑިފެންސުން މިހާރު ވަނީ މަނާކޮށްފަ އެވެ.\nއޭގެ ސަބަބެއް ހާމައެއް ނުކުރެ އެވެ.\nސިފައިންނަކީ ވަކިފަރާތަކަށް ބުރަވުމެއް ނެތި އިންސާފުވެރިކަމާ ތެދުވެރިކަމާއެކު ގައުމީ ވާޖިބު އަދާކުރަންޖެހޭ ބައެއް ކަމަށް ބުނެ ސިފައިންގެ އިއްޒަތާއި ކަރާމާތަށް އުނިކަމެއް ނާންނާނެ ގޮތުގެމަތީން އަމަލުތައް ބެހެއްޓުމަށާއި އެންމެހާ ނުފޫޒުތަކުންނާއި ސިޔާސީ ކަންކަމުން ސިފައިން އެއްކިބާވާންޖެހޭނެ ކަމަށް ވެސް ޑިފެންސުން ސިފައިންނަށް ވަނީ އަންގައިފަ އެވެ.\nއިތުރު ލިޔުންތައް ދިވެހި ސަރުކާރު އެމްއެންޑީއެފް ޑިފެންސް މިނިސްޓްރީ


Guesthouse Thah Alun Hulhuvan Minister Mausoom Maafuhtah - Vaguthu\n6 ދުވަސް ކުރިން ( އޮކްޓޯބަރ 14, 2020 )\nކޮވިޑް-19 އާ ގުޅިގެން ބަންދުކޮށްފައި ހުރި ގެސްޓްހައުސްތައް އަލުން ހުޅުވުމަށް ކ. މާފުށީގައި ހާއްސަ ހަރަކާތްތަކެއް ބާއްވަން ނިންމައިފިއެވެ.\nޓޫރިޒަމް މިނިސްޓްރީގެ އޮފިޝަލަކު "ވަގުތަށް" މިއަދު ވިދާޅުވީ އެ ހަރަކާތްތަކުގައި ބައިވެރިވެވަޑައިގަތުމަށް ޓޫރިޒަމް މިނިސްޓަރު ޑރ. އަބްދުﷲ މައުސޫމް މާދަމާ މާފުއްޓަށް ވަޑައިގަތުމަށް ހަމަޖެހިފައިވާ ކަމަށެވެ. އަދި މި ހަރަކާތުގައި މާފުއްޓަށް އައުމަށް ހަމަޖެހިފައިވާ ފަތުރުވެރިންނަށް މައުސޫމް މަރުހަބާ ދަންނަވާނެ ކަމަށް ވެސް އޮފިޝަލް ވިދާޅުވިއެވެ.\nގެސްޓްހައުސްތައް އަލުން ހުޅުވާ އިރު، މިހާތަނަށް ހުއްދަ ދީފައި ވަނީ އެންމެ ދެ ތަނަށެވެ. އެކަމަކު، ކުރިއަށް އޮތް ދުވަސްތަކުގައި އިތުރު ތަންތަނަށް ހުއްދަ ދިނުމަށް ހަމަޖެހިފައިވެއެވެ.


BREAKING | Covid-19: Morocco Ge Border Bandhu Koffi - Vaguthu\nކޮވިޑް-19: މޮރޮކޯގެ ބޯޑަރު ބަންދު ކޮށްފި\nދުނިޔޭގެ ގިނަ ގައުމުތަކުން ފެންނަމުން އަންނަ ކޮވިޑް-19ގެ އާވައްތަރެއް ކަމަށްވާ "އޮމިކްރޮން" ގެ ބިރު އޮތުމާއި ގުޅިގެން މޮރޮކޯއިން އެގައުމުގެ ބޯޑަރު ބަންދު ކޮށްފިއެވެ.\nމޮރޮކޯ ސަރުކާރުން ނެރުނު ބަޔާނެއްގައި ބުނެފައިވަނީ، އޮމިކްރޮން ވޭރިއަންޓާ މެދު ކަންބޮޑުވުންތަކެއް ހުރުމުން، މޮރޮކޯއިން މިމަހުގެ 29 ވަނަ ދުވަހުން (މާދަމާއިން) ފެށިގެން ދެ ހަފްތާއަށް ބައިނަލްއަގުވާމީ ހުރިހާ ފަސިންޖަރުން އުފުލާ ފްލައިޓްތައް ސަސްޕެންޑް ކުރާނެ ކަމަށެވެ.\nމިއީ ކޮވިޑް-19 ގެ އާ ވޭރިއެންޓާއި ގުޅިގެން ގައުމުގެ ބޯޑަރު ބަންދުކުރި ދެވަނަ ގައުމެވެ. ކޮވިޑް-19 ގެ އާ ވޭރިއަންޓް، އޮމިކްރޮން ދުނިޔޭގެ އެކިކަންކޮޅުތަކުގައި ހަލުވިކަމާއެކު ފެތުރެމުންދާތީ ރައްކާތެރިކަމުގެ ފިޔަވަޅެއްގެ ގޮތުން ބޭރު ގައުމެއްގެ އެއްވެސް މީހަކު އެތެރެވުން ދެން މަނާ ކޮށްފައިވަނީ އިސްރާއިލުގައެވެ.\nއިސްރާއީލްގެ ބޮޑުވަޒީރު ނަފްޓާލީ ބެނެޓް ވިދާޅުވީ ބޭރު ގައުމުތަކުގެ މީހުން އެ ގައުމަށް އެތެރެވުން މަނާ ކުރީ 14 ދުވަސް ވަންދެން ކަމަށެވެ.\nދެކުނު އެފްރިކާއިން ފެނުން އޮމިކްރޮން ނުވަތަ ބީ.529.1.1 ވޭރިއެންޓުގެ ނުރައްކާތެރި ކަމާއިމެދު ދުނިޔޭގެ ސިއްހަތު ޖަމުއްޔާ (ޑަބްލިއުއެޗްއޯ) އިން ވަނީ ކަންބޮޑުވުން ފާޅުކޮށްފައެވެ.\nޑަބްލިއުއެޗްއޯ އިން ކަންބޮޑުވާ ވޭރިއެންޓުތަކުގެ ލިސްޓުގައި މިހާރު ހިމެނެނީ5ވޭރިއެންޓެކެވެ. އެއީ އޮމިކްރޮން، އަލްފާ، ބޭޓާ، ގަމާ އަދި ޑެލްޓާ އެވެ. އޭގެ ތެރެއިން އެންމެ ބޮޑަށް ފެތުރިފައި ވަނީ ޑެލްޓާ ވޭރިއެންޓެވެ.\nއޮމިކްރޮން ވޭރިއަންޓް ދެކުނު އެފްރިކާގެ ބައެއް ގައުމުތަކުންނާއި ޔޫރަޕާއި އޭޝިއާގެ ބައެއް ގައުމުތަކުން ވަނީ ފެނިފައެވެ. އެގޮތުން، ފާހަގަކޮށްލެވޭ ބައެއް ގައުމުތަކުގެ ތެރޭގައި އިޓަލީ، ބެލްޖިއަމް، ޖަރުމަން، އިނގިރޭސި ވިލާތް، ހޮންކޮންގް، ޑެންމާކް އަދި އިސްރާއީލް ހިމެނެއެވެ.


SunOnline: Column: kuru vaahaka mubaaraathun libunu vana\nއަޙުމަދު މާޖިދު 03 Nov 2019, 16:34\nނަވާރަ ސަތޭކަ އަށްޑިހަ ދެ ވަނަ އަހަރުގެ ތެރޭގައި ދިވެހިރާއްޖޭގައި ކުރު ވާހަކަ ލިޔުމުގެ މުބާރާތެއް ބޭއްވުނެވެ. ދިވެހި ބަހާއި އަދަބަށް ޚިދުމަތް ކުރާ މަޖިލިހުގެ އަދަބީ ކޮމިޓީން އިންތިޒާމު ކުރައްވައިގެން، އެ މަޖިލިހަށް ތިން އަހަރު ފުރުމުގެ މުނާސަބަތުގައި ބޭއްވެވި މުބާރާތެކެވެ. ޖޫން 1، 1982ގައި މުބާރާތުގެ ނަތީޖާ ފައުޅު ކުރުމާއި އިނާމު ދިނުން އޮތެވެ. އަދި ހަމަ އެ އަހަރުގެ ތެރޭގައި، މަޖިލިހުން ނެރުއްވަމުން ގެންދެވި "މަލަސް" ސިލްސިލާގެ ހަ ވަނަ އަދަދުގައި، މުބާރާތުން އެއްވަނަ، ދެވަނަ، ތިންވަނަޔަށް ދިޔަ ތިން ވާހަކަ ޝާއިއު ކުރެވުނެވެ. އެ ތިން ވާހަކަޔަކީ ޗިޅިޔާ މޫސާ މަނިކު ލިޔުއްވި "ލޮލުގެ ނޫރު" އާއި، އިބްރާހީމް ޙުސައިން މަނިކު ލިޔުއްވި "މާވަހަރު" އާއި، މަޑުލު މުޙައްމަދު ވަޙީދު ލިޔުއްވި "އުތުރުން ދެކުނަށް" މިއެވެ. އެއްވަނަޔަކީ "ލޮލުގެ ނޫރު" އެވެ. ދެވަނަޔަކީ "މާވަހަރު" އެވެ. ތިންވަނަޔަކީ "އުތުރުން ދެކުނަށް" އެވެ.\nމި ވާހަކަތައް އެންމެ ފުރަތަމަ އަޅުގަނޑު ކީ މަދަރުސާގައި އުޅުނު ދުވަސްވަރުއެވެ. ދިވެހި މުދައްރިސްގެ އިރުޝާދުގެ ދަށުން "ދިވެހި" މާއްދާގެ މަސައްކަތެއްގެ ގޮތުގައެވެ. ވާހަކައިގެ ހާދިސާތަކުގެ ގޮތުންނާއި، ލޯތްބާއި ހަމްދަރުދީ އާއި އިންސާނީ އޯގާވެރިކަން ފަދަ ޖަޒުބާތުތައް ގެނެސްދެވިފައި ހުރި ގޮތުން، އެއިރު އަޅުގަނޑަށް ވެސް އެންމެ ރީތި ވީ "ލޮލުގެ ނޫރު" އެވެ. މުބާރާތުން އެއްވަނަޔަށް ދިޔަ ވާހަކައެވެ. އެހެންކަމުން އެއިރު އަޅުގަނޑަށް ވިސްނުނީ މުބާރާތުގައި އިންސާފު ކުރެވިފައި އޮތީ ވަރަށް ރަނގަޅަށް ކަމުގައެވެ. އަދި ކުރު ވާހަކަޔާ މެދުގައި އަޅުގަނޑުގެ ވިސްނުން ބިނާ ވެގެން އައީ ވެސް "މުބާރާތުން އެއްވަނަޔަށް ހޮވުނު" ވާހަކަ ކަމުގައިވާ "ލޮލުގެ ނޫރު"ގެ މައްޗަށެވެ. ވާހަކަޔަކީ އެތައް ޝަޚްސެއް ހިމެނޭ، އެތައް ހާދިސާއެއް އެކުލެވޭ ވާހަކައެކެވެ. ތަފްސީލީ ގޮތެއްގައި ފަށްފަށް ވަމުން، ދިގު ދެމެމުން، ގޯޅި އަޅަމުން ދެމިގެން ގޮސްފައި ވާ "ޕްލޮޓް ލައިނެއް" ޚުލާސާ ކޮށްލެވިފައި އޮތް ވާހަކައެކެވެ. އެހެން އިބާރާތަކުން ދަންނަވާ ނަމަ، ހަތަރު ފަސް ސަފުހާޔަށް ޚުލާސާ ކޮށްލެވިފައި އޮތް ދިގު ވާހަކައެކެވެ. ޚުލާސާ ކޮށްލެވިފައި އޮތް ނާވިލެކެވެ. އެހެންކަމުން، އެ ވާހަކަ ކިޔައި އޭގެ މައްޗަށް ވިސްނައިހެދުމަށް ފަހު، އަޅުގަނޑު ވެސް އެތައް ޒަމާނެއް ވާންދެން ގަބޫލު ކޮށްގެން ހުރީ ކުރު ވާހަކަޔަކީ ދިގު ވާހަކައެއްގެ ޚުލާސާ ކަމުގައެވެ.\nއެ ވިސްނުމުގައި ހުރެ، ޏ. އަތޮޅު ތައުލީމީ މަރުކަޒުގައި ކިޔެވި ދުވަސްވަރު އަޅުގަނޑު ސްކޫލުގެ ކުރު ވާހަކަ ލިޔުމުގެ މުބާރާތުގައި ބައިވެރިވެ، ކުރު ވާހަކައެއްގެ ގޮތުގައި ދިގު ވާހަކައެއްގެ ޚުލާސާ ލިޔުނީމެވެ. ނަސީބަކުން އެ ވާހަކަޔަށް މުބާރާތުން އެއްވަނަ ވެސް ލިބުނެވެ.\nނަމަވެސް މީގެ އަހަރުތަކެއް ކުރީން، ދިވެހިރާއްޖޭގެ މަޝްހޫރު ލިޔުންތެރިޔަކު ކުރު ވާހަކަޔާ މެދުގައި ދެއްކެވި ވާހަކަތައް އިވުމުން އަޅުގަނޑަށް އެނގުނީ ކުރު ވާހަކަޔާ މެދުގައި އަޅުގަނޑަށް މަދަރުސާއިން ބުނެދީފައި އޮތީ ފަންނީ ގޮތުން ގޯސް ވާހަކަތަކެއްކަމެވެ. ނަމޫނާ ކުރު ވާހަކައެއްގެ ގޮތުގައި އަޅުގަނޑުމެންނަށް ދައްކައިދީފައި އޮތީ ކުރު ވާހަކައެއް ނޫންކަމެވެ. މި ހިސާބުން އަޅުގަނޑު ފެށީ ކުރު ވާހަކަޔަކީ ކޯއްޗެއްކަން އިތުރަށް އޮޅުން ފިލުވުމުގެ މަސައްކަތެވެ. އެ މަސައްކަތުގެ ނަތީޖާއާ އެކު އަޅުގަނޑަށް އެނގުނު ކަމަކީ އެއްކަލަ މުބާރާތުން އެއްވަނަޔަށް ދިޔަ "ލޮލުގެ ނޫރު" އަކީ، ކުރު ވާހަކަޔާ ބެހޭ ގޮތުން އަދީބުންނާއި އިލްމުވެރީން ޒަމާނުއްސުރެ ގެންގުޅޭ އާއްމު ހަމަތަކާއި މިންގަނޑުތަކުން ބަލާ އިރު ކުރު ވާހަކަޔަކަށް ޝަރުތު ހަމަ ނުވާ ވާހަކައެއް ކަމެވެ. ސަބަބަކީ ކުރީން ވެސް ދެންނެވި ފަދައިން، އެއީ ނާވިލެއްގެ ޚުލާސާ ކަމުގައި ވުމެވެ. ކުރު ވާހަކައިގެ އަސާސީ ސިފަތައް ނެތް ވާހަކަޔަކަށް ވުމެވެ. ވާހަކައިގެ ޚިޔާލު ކިތަންމެހައި ވެސް މޮޅެވެ. ވާހަކަ ކިތަންމެހައި ވެސް އަސަރު ގަދައެވެ. ރީއްޗެވެ. ލިޔުންތެރިކަމުގެ ފެންވަރު ވެސް ރަނގަޅެވެ. ވާހަކަ ކިޔައިލީމާ "ހިތް ފުރިގެން" ވެސް ދެއެވެ. ލިޔުންތެރިޔާ އެ ވާހަކަ ތަފްސީލު ކޮށްލައްވައި، ފުރިހަމަ ނާވިލެއްގެ ސިފައިގައި ލިޔުއްވައިފި ނަމަ، ދިވެހި ބަހުން ލިޔެވުނު އެންމެ ރީތި އެއް ވާހަކަޔަށް ވެސް ވެދާނެކަމަށް އަޅުގަނޑު ދެކެމެވެ. ނަމަވެސް އެއީ ކުރު ވާހަކައެއް ނޫނެވެ.\nދެން މުބާރާތުން ދެވަނަޔަށް ދިޔަ "މާވަހަރު" އަށް ބަލައިލަމާތޯއެވެ؟\nއިބްރާހީމް ޙުސައިން މަނިކު ލިޔުއްވި "މާވަހަރު" ދެވަނަ ފަހަރަށް ކިޔައިލުމުން އެ ވާހަކައިގެ ފުރިހަމަކަމާއި، މޮޅުކަން ފެނި ހައިރާން ވާން ޖެހުނެވެ. ހުރިހައި ގޮތަކުން ވެސް މޮޅީއެވެ. ލިޔުންތެރިކަމުގެ ފެންވަރަށް ބެލިޔަސް، ޚިޔާލަށް ބެލިޔަސް، އެ ޚިޔާލު ކުރު ވާހަކައިގެ ފަންނީ އިންތަކުގެ ތެރޭގައި ހުށައަޅުއްވައިފައި ވާ ގޮތަށް ބެލިޔަސް، ބަސްމަގަށް ބެލިޔަސް، ތިން ވާހަކައިގެ ތެރެއިން ވަރަށް ފުރިހަމަ އެއްވަނައެއް ލިބޭން ޖެހެނީ "މާވަހަރު" އަށް ކަމަށް މެނުވީ އަޅުގަނޑަކަށް ގަބޫލެއް ނުކުރެވެއެވެ. މި ހުރިހައި ކަމެއްގެ އިތުރުން، "މާވަހަރު" އަކީ ހަގީގީ ކުރު ވާހަކައެކެވެ. އަޅުގަނޑު ދަންނަވާނީ ކުރު ވާހަކަ ލިޔުމުގެ ފަންނުގައި ދުނިޔޭގެ ފެންވަރުގައި ބޭއްވޭ މުބާރާތަކަށް ހުށައަޅާން ވެސް އެ ވާހަކަ ހަމަ އެންމެ ރަނގަޅު ކަމުގައެވެ. ފެންވަރުގެ ގޮތުން، މުބާރާތުގެ އެއްވަނަޔާއި ތިންވަނަ ލިބުނު ދެ ވާހަކަޔާ "މާވަހަރު" އާ ހުރި ތަފާތު ވެސް ވަރަށް ބޮޑެވެ.\nއެހެން ވީއިރު، ދިވެހި ބަހާއި އަދަބަށް ޚިދުމަތް ކުރާ މަޖިލިހުގެ ފަރާތުން މުބާރާތުގައި އިންސާފު ކުރެއްވި ފަނޑިޔާރުން "މާވަހަރު" އަށް އެއްވަނަ ނުދެއްވީ ކީއްވެގެން ބާވައެވެ! ސަބަބެއް އަޅުގަނޑަކަށް ނޭނގެއެވެ. ނަމަވެސް ދިވެހިރާއްޖޭގައި އާއްމުކޮށް ކަންކަން ހިނގާ ގޮތަށް ބަލައިލުމުން، މުމްކިން ބައެއް ސަބަބުތަކަށް ވިސްނުން ހިންގެއެވެ. އެއް ގޮތަކީ އިންސާފު ކުރެއްވި ބެއިފުޅުންނަށް ވެސް ކުރު ވާހަކަޔަކީ ކޯއްޗެއްކަން ފަންނީ ފެންވަރުގައި މާ ރަނގަޅަށް އެނގިވަޑައިނުގަންނަވާ ހާލު، "ހިތަށް ރީތި" ވާހަކަޔަށް އެއްވަނަ ދެއްވީ ކަމުގައި ވުމެވެ. ދެވަނަ ގޮތަކީ ވަކި ބެއިފުޅަކަށް އެއްވަނަ ނުދެއްވުމުގެ ސިޔާސަތެއް އޮތުމެވެ.\nބައެއް ބެއިފުޅުންގެ ނަޒަރުގައި، މީގެ 40 އަހަރު ކުރީން ހިނގައިފައި އޮތް ކަމެއްގެ ވާހަކަ، މާޒީ ކޮނެގެން ނަގައިގެން ދެއްކުމަކީ ރަނގަޅު ކަމެއް ކަމުގައި ނުވެދާނެއެވެ. ނަމަވެސް ވިސްނައިލަމާ ހިންގަވާށެވެ! މުޖުތަމައެއްގައި ކޮންމެ ދާއިރާއެއް، ކޮންމެ ފަންނެއް، ކޮންމެ ކަމެއް ވެސް ކުރިޔަށް ދަނީ އެތައް ބަޔަކު ގޯސް ހަދަމުން، އެ ގޯސްތައް ރަނގަޅު ކުރަމުން، ރަނގަޅު މިސްރާބަށް ދެ ފިޔަވަޅު ކުރިޔަށް އެއް ފިޔަވަޅު ފަހަތަށް އަޅަމުން ގޮހެވެ. އިހުތިބީންގެ ނަމޫނާއިން ހިތްވަރު ލިބިގަތުމާ އެކު، އެމީހުންގެ ކާމިޔާބީތަކަށް ފަހުތިބީން ފަޚުރުވެރި ވުމާ އެކު، އަދި އެ ކާމިޔާބުތަކަށް ޓަކައި އެމީހުންނަށް ހައްގު ޝަރަފާއި ތައުރީފު ދިނުމާ އެކު، އެމީހުންނަށް ހެދިފައި ހުންނަ ގޯހުން ފަހުތިބީން އިބުރަތް ލިބިގަންނަ އުސޫލުންނެވެ. އެ ގޯސްތައް އެއީ ގޯސްތައް ކަމުގައި ބުނެ، އިލްމީ ގޮތުން އެ ވާހަކަ ދައްކައިގެންނެވެ. އަޅުގަނޑުމެންނަށް ވެސް ގޯސް ހެދޭނެއެވެ. ފަހުން އަންނަ މީހުން މީހުން އެ ކަންކަން ރަނގަޅު ވެސް ކުރާނެއެވެ. އެއް އިރަކު ހަދާ ގޯސް، ރަނގަޅު ނުކޮށް އޭގެ މައްޗަށް ގޯސްތައް ތަކުރާރު ކުރަމުން ގެންދާ ނަމަ އެ ވާހަކަ ދައްކާން ވެސް ޖެހެއެވެ. މި ވާހަކަ މި ދައްކަނީ އެގޮތުންނެވެ.\nނަވާރަސަތަކޭ އަށްޑިހަ ދެ ވަނަ އަހަރުގައި ދިވެހި ބަހާއި އަދަބަށް ޚިދުމަތް ކުރާ މަޖިލިހުން "ލޮލުގެ ނޫރު" އަށް ގައުމީ ފެންވަރުގެ ކުރު ވާހަކަ މުބާރާތުގެ އެއްވަނަ ދެއްވުމުން، ކުރު ވާހަކަޔަކީ ކޮބައިކަމާ މެދު އެތައް ބަޔަކަށް "މަގު އޮޅުވައިލެވުނީ" އެވެ. އެ ވާހަކަ ކިޔައިގެން ކުރު ވާހަކަޔަކީ ކޯއްޗެއްކަން ދެނެގަންނަ ކޮންމެ މީހަކަށް ދަސް ވާނީ ކުރު ވާހަކަޔަކީ ނާވިލެއްގެ ޚުލާސާ ކަމުގައެވެ. ހަތަރު ފަސް ނުވަތަ ހައެއްކަ އަށެއްކަ ސަފުހާއިން ނިމުނީމާ، ކުރު ވާހަކަޔަކަށް ވީ ކަމުގައެވެ. އަޅުގަނޑަށް ވެސް ވީ ގޮތަށެވެ.\nމީގެ ހައެއްކަ އަހަރު ކުރީން ބޭއްވުނު ގައުމީ ކުރު ވާހަކަ ލިޔުމުގެ މުބާރާތެކެވެ. މުބާރާތަށް ތިރީހަކަށް ވާހަކަ ހުށައެޅުނެވެ. ނަމަވެސް އޭގެ ތެރޭގައި ކުރު ވާހަކަޔަކަށް ކިރިޔާ ވެސް ފުދޭ ވަރުގެ އޮތީ ބާރަ ވަރަކަށް ވާހަކައެވެ. އެ ބާރަ ވާހަކައިގެ ތެރޭގައި ވެސް ލިޔުންތެރިކަމާއި ބަހުގެ ފެންވަރާއި، ޚިޔާލުގެ މޮޅުކަމާއި، ހުށައެޅުމުގެ ފުރިހަމަކަން ފަދަ ކަންކަމަށް ބެލުމުން، މޮޅު ކުރު ވާހަކައެއް ކަމަށް ބެލެވޭ ވަރުގެ ވާހަކައެއް ނެތެވެ. މުބާރާތަށް އިންސާފު ކުރައްވާން ތިއްބެވި ހުރިހައި ފަނޑިޔާރުން ވެސް މި ނުކުތާގައި އެއްބަސް ވެވަޑައިގަތެވެ. ދެން އެއް ބެއިފުޅަކު ހުށައެޅުއްވީ، ގައުމީ މުބާރާތުގެ އެއްވަނަ ދެވަނަ ތިންވަނައޭ ބުނެ، އެ ވަރުގެ ބޮޑު ޝަރަފެއް ދޭ ވަރުގެ ވާހަކައެއް ނެތުމުން، ވަނަ ނުދިނުމަށެވެ. ނަމަވެސް އެހެން ފަނޑިޔާރުން އެގޮތާ އެއްބަސް ވެވަޑައެއްނުގަތެވެ. އެ ބެއިފުޅުންގެ ނަޒަރުގައި ކިތަންމެ ފެންވަރު ދަށް ވާހަކަތަކެއްގެ ތެރެއިން ވެސް، އެންމެ ރަނގަޅު އެއްޗެއް އޮންނާނެތީ، އެ އުސޫލުން އެއްކަލަ ބާރަ ވާހަކައިގެ ތެރެއިން އެންމެ ރަނގަޅު ވާހަކަޔަކީ އެއްވަނަ ކަމުގައި ކަނޑައަޅާން ޖެހޭނެއެވެ. އެ ވާހަކަޔަށް އެއްވަނަ، އެއާ ޖެހުނު ވާހަކަޔަށް ދެވަނަ، އަދި ދެން ޖެހުނު ވާހަކަޔަށް ތިންވަނަ ދޭން ވާނެއެވެ. މުބާރާތްތައް ބާއްވާ އުޞޫލަކީ އެއެވެ. ގިނަ ބެއިފުޅުންގެ ޚިޔާލާ އެއްގޮތަށް، ކުރު ވާހަކަޔަކަށް ކިރިޔަކިރިޔާ ފުދޭ، އަދަބީ ގޮތުން އެއްވެސް ފެންވަރެއް ނެތް އެއްޗެހިތަކަކަށް ދިވެހިރާއްޖޭގެ ގައުމީ ފެންވަރުގެ ވަނަވަނަތައް ދީ، މުޅި ގައުމުގެ އެންމެންގެ ކުރިމަތީގައި ޝަރަފުވެރި ކުރީއެވެ.\nމިހެން ހެދީމާ، ދެން ވާނީ ކިހިނެއްތޯއެވެ؟ ވާހަކަޔަކަށް ނުވާ ވާހަކައެއް ލިޔެގެން ވިޔަސް، ގައުމީ ފެންވަރުގައި ވަނަތައް ލިބުނީމާ، ދެން އެ ލިޔުންތެރިޔަކު އޭނާގެ ފަންނު އިތުރަށް ކުރި އަރުވާން އުޅޭނެ ވެސް ބޭނުމެއް އެބައޮތްތޯއެވެ؟ ނުވަތަ ޚުދު އޭނާގެ ގާތުގައި އެ ބުނެވެނީ "ތިބާޔަކީ ގައުމުގެ އެއްވަނަޔޭ، ދެން ރީތިކޮށް ހުންނާށޭ، އިތުރަށް ތިބާގެ ހުނަރާއި ފަންނީ ގާބިލިއްޔަތު ކުރި އެރުވުމަށް ގުދާރު ބިންދާނޭކަމެއް ނެތޭ" މިހެން ނޫންތޯއެވެ؟ މިހެން ކަންތައް ވަނީ ނަމަ، އަޅުގަނޑުމެންގެ ތެރޭގައި މި ފަންނު ކުރި އަރާނޭ ގޮތަކީ ކޮބައިތޯއެވެ؟ މީގެ އިތުރުން، ކުރު ވާހަކަ ވިޔަސް އަދި އެފަދަ އެހެން އަދަބީ ނުވަތަ ފަންނީ މުބާރާތެއްގައި ވިޔަސް، އެއްވެސް ފެންވަރެއް ނެތް އެއްޗެއްސަށް، އެ އަހަރަކު އޮތް އެންމެ މޮޅު އެއްޗަކީ އެއިއްޔޭ ބުނެ ގައުމީ ފެންވަރުގެ ޝަރަފުވެރި ވަނަތައް ދެނީ ނަމަ، އެ ވަނަތަކުގެ ޝަރަފުވެރިކަމާއި އަގާއި މުހިއްމުކަން ކުޑަ ވެގެން ނުދާނޭ ގޮތަކީ ކޮބައިތޯއެވެ؟ ހަމަ އެފަދައިން، އަދަބީ އުފެއްދުންތެރީން އަމާޒު ހިފާން ޖެހޭ މިންގަނޑު ދަށް ކުރާ ނަމަ، އެމީހުން ފުންމައިގެން އަރާން ވީ ހިސާބު ތިރި ކުރާ ނަމަ، އެމީހުންގެ މަސައްކަތުގެ ފެންވަރު ދަށް ނުވާނޭ ގޮތަކީ ކޮބައިތޯއެވެ؟\nމި ބާވަތުގެ އެވޯޑުތައް ދިނުމުގައި، އެވޯޑު ހައްގު ވާ ފެންވަރުގެ މަސައްކަތެއް ނެތިއްޔާ އެވޯޑު ނުދިނުމަކީ ޕުލިޓްޒަރ އިނާމު ފަދަ އިނާމުތައް ދިނުމުގައި ވެސް އަމަލު ކުރާ ގޮތެވެ. ނަވާރަސަތޭކަ ސަތާރަ ވަނަ އަހަރުން ފެށިގެން އަދަބީ މަސައްކަތްތަކުގެ އަގު ވަޒަންކޮށް އެމެރިކާގައި ދެވޭ މި އެވޯޑު، ފިކްޝަން ކެޓަގަރީން 11 އަހަރެއްގައި ނުދެވި ދިޔައީ، އެވޯޑު ހައްގު ވާ ވަރުގެ ވާހަކައެއް އޮތް ކަމަށް ފަނޑިޔާރުންނަށް ގަބޫލު ނުކުރެވޭތީއެވެ.\nއިބްރާހީމް ޙުސައިން މަނިކަށް ފަހު، އޭނާ ވަރުގެ ކުރު ވާހަކަ ލިޔުންތެރިޔަކު ރާއްޖޭގައި ނުއުފެދުނެވެ. އެތައް ސަބަބުތަކެއް ހުރެދާނެއެވެ. ނަމަވެސް އޭގެ އެއް ސަބަބަކީ 1982ގައި ހެދުނު ބޮޑު ގޯހާއި، ފަހުން ވެސް އެ ގޯސް ރަނގަޅު ނުކުރެވުންކަން، ގަބޫލެއް ނުކުރައްވާނަންތޯއެވެ؟


BML Inn 58 Million Rufiyaa Ah Hulhimale' Bimeh Ganefi - Vaguthu\nބީއެމްއެލްއިން 58 މިލިއަން ރުފިޔާއަށް ހުޅުމާލޭގެ ބިމެއް ގަނެފި\nބޭންކް އޮފް މޯލްޑިވްސް (ބީއެމްއެލް) ގެ އޮފީސް އިމާރާތް ހެދުމަށް ހުޅުމާލެއިން ބިމެއް ގަނެފިއެވެ.\nބީއެމްއެލް އިން ގަނެފައިވަނީ އެޗްޑީސީގެ މިލްކުގައިވާ ބިމެކެވެ. އެއީ ހުޅުމާލެ ލޮޓް ނަންބަރު 11611 އެވެ.\nއެއީ ހުޅުމާލެ ސެންޓްރަލް ޕާކްގެ ދެކުނުން އަމީން އެވެނިއާ އިންވެގެން އޮންނަ ބިމެކެވެ. 15،822 އަކަފޫޓު ނުވަތަ 1،470 އަކަމީޓަރުގެ ބިމެކެވެ.\nއެޗްޑީސީ އިން ހުށަހެޅީ 58،701،475 ރުފިޔާއަށް އެ ބިން ވިއްކުމަށެވެ. އެއީ އަކަފޫޓެއް 4،395 ރުފިޔާގެ ރޭޓުންނެވެ. މި ގޮތަށް ދެ ފަރާތުން އެއްބަސްވެ ބީއެމްއެލް އިން ވަނީ އެ ފައިސާ އެޗްޑީސީއަށް މިހާރު ދައްކައިފައެވެ.\nބީއެމްއެލް އާއި އެޗްޑީސީގެ މި ވިޔަފާރީގެ މުއާމަލަތަކީ ސައްހަ މުއުމާލާތެއް ކަމަށް ކަނޑައަޅައި ސިވިލް ކޯޓުގެ ހުޅުމާލެ ޑިވިޝަނާ ހަވާލުވެ ހުންނެވި ގާޒީ އަބްދުﷲ އަލީ ވަނީ މިދިޔަ ބުރާސްފަތި ދުވަހު ހުކުމްކޮށްފައެވެ.\nހުޅުމާލޭގައި ބަހަކާއި ކާރެއް ޖެހި އެކްސިޑެންޓެއް ހިނގައިފި\nއުކުޅަހުގައި ބީއެމްއެލްގެ ސެލްފް ސަރވިސް ބޭންކިން ސެންޓަރެއް ހުޅުވައިފި\nތޮއްޑޫގައި ބީއެމްއެލްގެ ސެލްފް ސަރވިސް ސެންޓަރެއް ހުޅުވައިފި\nއޮކްޓޯބަރ 18, 2020 18:27\nރިބާ ނެގުން ހުއްޓާލާ ދިވެހިންނަށް ލުއިކޮށްދީ\nއޮކްޓޯބަރ 18, 2020 23:26\nރައްޔިތު މީހާއަށް އަކަ ފޫޓަކަށް 4395 ރުފިޔާގެ ރޭޓުން ބިން ނުވިއްކެނީ ކީއްވެބާ. އެޗް.ޑީ.ސީ އުވާލާ. ރައްޔިތުންނަށް އޮތް މުސީބާތެއް. ރައްޔިތު މީހާއަށް 600 އަކަފޫޓުގެ ބިމެއް މި އަގުގައި ވިއްކައިފިނަމަ 2.7 މިލިޔަން ރުފިޔާވެސް ނާރާނެ. އެ ބިމުގައި5ނޫނީ6ބުރިއަށް ޢިމާރާތްކޮށްގެން ރައްޔިތު މީހާގެ ޖީބަށް އެއްޗެއް ވަދެ، ފުދުންތެރިވެ ސަރުކާރުގެ ފައިބުޑަށް ނުވެއްޓި ތާހިރު ދިރިއުޅުމެއް އުޅެފާނެތީ ސަރުކާރު ތަކުންނާއި އެޗް.ޑީ.ސީ މޭކަރަނީ..


ކިތަންމެ ރުޅިގަދަވިނަމަވެސް އަނބިންނާއި މައިންނާ އެއްފަދަ ކޮށްފިނަމަ ކައްފާރާ ނުދީ ބީހުން ހުއްދައެއް ނޫން!\nކިތަންމެ ގަދައަށް ރުޅި އައިނަމަވެސް އަނބިންނާއި މައިންނާއި އެއްފަދަ ނުކުރާށެވެ. އެހެނީ އެއީ ކާފާރާ ދޭންޖެހޭ ބޮޑު ފާފައެކެވެ.\nފުރަތަމަ ކަމަކީ އެއީ ބުނެވޭ ވަރަށް ނުބައި ބަހެކެވެ. ކޮންމެ މީހަކު ކޮންމެ ގޮތަކަށް ބުނި ނަމަވެސް އެމީހެއްގެ މައިމީހާއަކީ އެމީހާ ބަނޑުއަޅައި ވިހެއި މައިމީހާއެވެ. ވީއިރު އެހެން މީހަކީ ތިމާގެ މައިމީހާކަމަށް ބުނެވޭނީ ކިހިނަކުން ހެއްޔެވެ؟ އެބުނެވެނީ ކހައި ނުބައި ބަހެއް ހެއްޔެވެ؟\nއެކަމުން އެނގޭ އެއްކަމަކީ އެމީހާގެ މައިމީހާއަށް އެމީހާގެ ހިތުގައި އެއްވެސް ލޯތްބެއް ނެތްކަމެވެ. އެމީހާ އޮތް އެމީހާގެ މައިމީހާގެ ބަނޑަށް ލޯތްބެއް ނެތް މީހަކީ އެމީހެއްގެ ހިތުގައި ﷲ ތަޢާލާއަށް ލޯތްބެއް އޮތް މީހަކު ކަމުގައި ނުވެއެވެ.\nތިމާގެ އަނބމީހާއަކީ ތިމާގެ މައިމީހާފަދަ އަންހެނެއްކަމަށްބުނުމަކީ އެއަންހެނަކާއި ކައިވެނީގެ އެއްވެސް ގުޅުމެއް ބާއްވަން ބޭނުން ނޫން ކަމަށް ބުނުމެވެ. މައިމީހާ ޙަރާމްވާފަދައިން އަނބިމީހާ ތިމާއަށް ޙަރާމް ކަމަސް ބުނުމެވެ.\nއެފަދަ ބަހެއް ބުނެވިއްޖެ ނަމަ އޮތީ އަނބިމީހާގެ ގައިގައި ބީހުމުގެކުރިން އަޅަކު މިނިވަންކުރުމެވެ. އެކަން ކުރެވެން ނެތް މީހާއަށް އޮތީ ވިދިވިދިގެން 60 ދުވަހު ރޯދަ ހިފުމެވެ. އެކަން ކުރެވެން ނެތް މީހާއަށް އޮތީ 60 މިސްކީނުންނަށް ކާންދިނުމެވެ. މިއިން ކަމެއް ފުރިހަމަނުކޮށް އަނބިމީހާގެ ގައިގައި ބީހުން ހުއްދައެއް ނުވާނެއެވެ.\nވީމާ މިފަދަ ނުބައި ބަސްތައް ނުބުނާށެވެ! ކައްފާރާ ނުދީ އަނބިމީހާއާއިއެކު އުޅުން ހުއްދަވެގެނެއް ނުވެއެވެ. އުޅޭނަމަ އެކުރެވެނީ ފާފަވެރިވަމުންދާނެ ޢަމަލެކެވެ.\nނކަން ވިސްނައިބަލާށެވެ! މިކަމުގެ ޙުކުމް ﷲ ތަޢާލާ ބާވައިލެއްވެވީ އެފަދަ ބަހެއް ފިރިމީހާ ބުނުމުން އަންހެނަކު ގޮސް ރަސޫލް އަށް ޝަކުވާކޮށް އެއިރު އެކަމަށް ޤުރްއާނުގައި ޙުކުމެއް ނެތުމުން އެކަމަނާ ﷲ ތަޢާލާއަށް ކުރި ދުޢާ އާއި ގުޅިގެން ވަގުތުންނެވެ. އެކަމުގެ ބޮޑުކަން މިކަމުންވެސް އެނގިގެންދެއެވެ.\n- އުސްތާޛް ނޫމާން ޢަލީ ޚާންގެ ދަރުސަކުން


Dharivarunge Rakkaatheri Kamah Vaccine Camp Eh Fashaifi - Vaguthu\nސްކޫލްތަކުގައި ތައުލީމް ހާސިލް ކުރަމުން އަންނަ ދަރިވަރުންގެ ރައްކާތެރިކަމަށް އިސްކަންދީ، ކޮވިޑް-19 ވެކްސިން ކެމްޕެއިނެއް ފަށައިފިއެވެ.\n"ދަރިވަރުންނަށް ރައްކާތެރިކަން" ނަމުގައި ތައުލީމީ ދާއިރާއަށް ހާއްސަކޮށްގެން ކެމްޕޭނެއް ފެށީ ދަރިވަރުންގެ ކިޔެވުން މެދުނުކެނޑި ކުރިއަށް ގެންދިއުމަށާއި ދަރިވަރުންނާ ގުޅުން ހުރި ހުރިހާ ފަރާތްތައް ވެސް ކޮވިޑުން ރައްކާތެރި ކުރުމަށެވެ.\nއެޑިއުކޭޝަން މިނިސްޓްރީން ބުނީ އެ ކެމްޕޭނުގެ މަގުސަދަކީ ތައުލީމީ ދާއިރާގެ އެންމެންނަކީ ވެކްސިންގެ ޑޯޒްތައް ފުރިހަމަކޮށްފައިވާ ބަޔަކަށް ހެދުން ކަމަށެވެ. އެ ކެމްޕެއިންގައި ކޮވިޑުން ރައްކާތެރިވުމަށް ވެކްސިން ޖެހުމުގެ މުހިންމުކަމާ ގުޅޭ މައުލޫމާތު ޓީޗަރުންނާއި، ތައުލީމީ ދާއިރާގެ މުވައްޒަފުން މެދުވެރިކޮށް ދޭނެ ކަމަށް މިނިސްޓްރީން ބުންޏެވެ.\nމި ކެމްޕެއިން މީސް މީޑިއާގައި ވެސް ކުރިއަށް ގެންދާނެއެވެ.\nވެކްސިން މިހާތަނަށް ފުރިހަމަކޮށްފައި ނުވާ މީހުން ވެސް ދިރާސީ އަހަރުގެ ކިޔެވުން ފެށުމުގެ ކުރިން ވެކްސިން ޖެހުމަށް ސްކޫލްތަކަށް ވަނީ އަންގައިފަ އެވެ. އަދި ވެކްސިންގެ ދެ ޑޯޒު ފުރިހަމަ ނުކުރާ މީހުން ސެޕްޓެމްބަރު މަހުން ފެށިގެން ސްކޫލްތަކަށް ނުވައްދާ ގޮތަށް އެޑިއުކޭޝަން މިނިސްޓްރީން ވަނީ ނިންމައިފައެވެ.\nއޮގަސްޓް 8, 2021 17:09\nރާއްޖޭގެ ސުކޫލް ތަކުގައި ކިޔަވާ ހުރިހާ ދަރިވަރުންނަށް ވެކްސިން ޖެހޭ ވަރަށް ވެކްސިން ރާއްޖޭގައި އެބަހުރިތޯ ؟


ހުސްނީ މުބާރަކް އަވަހާރަވެއްޖެ | Jazeera\tހުސްނީ މުބާރަކް އަވަހާރަވެއްޖެ - Jazeera\nއައިމިނަތު ޔުމްނާ February 25, 2020 63 views0\nމިސްރުގެ ކުރީގެ ރައީސް ހުސްނީ މުބާރަކް މިއަދު އަވަހާރަވެއްޖެ އެވެ. ހުސްނީ މުބާރަކް އަވަހާރަވީ އައިސީޔޫގައި ފަރުވާ ދެމުންދަނިކޮންނެވެ. ހުސްނީ މުބާރަކް ބަލި ހާލުކޮޅުގައި އޭނާ އުޅުއްވާތާ މިހާރު ވަނީ ގިނަ އަހަރުތަކެއް ވެފައެވެ.\nމައުލޫމާތު ލިބިފައިވާގޮތުގައި މުބާރަކުގެ އޮޕަރޭޝަނެއް ޖެނުއަރީ 24 ވަނަ ދުވަހު ކޮށްފައިވާ ކަމަށް އެމަނިކުފާނުގެ ދަރިކަލުން އާލާ މުބާރާކް ވަނީ ވިދާޅުވެފައެވެ.\nހުސްނީ މުބާރަކް މިސްރުގެ ރައީސްކަމުގެ މަގާމާއި ހަވާލުވެ ވަޑައިގެންފާވަނީ 1981 ވަނަ އަހަރުއެވެ. ހުސްނީ މުބާރަކްގެ ވެރިކަން ނިމުމަކަށް އައިސްފައިވަނީ 2011 ވަނަ އަހަރު އެގައުމުގައި އޭނާއާ ދެކޮޅަށް ކުރި ވަރުގަދަ މުޒާހަރާތަކާ ގުޅިގެން އަމިއްލަ އަށް އިސްތިއުފާ ދެއްވުމުންނެވެ. މުޒާހަރާތައް ހުއްޓުވުމަށް ސިފައިން ބާރުގެ ބޭރުން ކުރުމުން ވަނީ 850 އަށް ވުރެ ގިނަ މީހުން މަރުވެފައެވެ. މުބާރަކުއޭރު ވިދާޅުވެފައިވަނީ އެއްވެސް މީހަކު މެރުމަށް އަމުރު ނުކުރާ ކަމަށާއި އެމަނިކުފާނަކީ އަމިއްލަ އެދުމެއް ނެތި ގައުމަށް ޚިދުމަތް ކުރި މުހާޖިދެއްގެ ގޮތުގައި ތާރީޚް ހެކިވާނެ ކަމަށް ވިދާޅުވެފައެވެ.\nމިސްރުގެ ވެރިކަމަށް ވަޑައިގަތުމުގެ ކުރިން މުބާރަކުވަނީ 1972-1975 އަށް ވައިގެ ސިފައިންގެ ކޮމާންޑަރެއްގެ ގޮތުގައި މަސައްކަތް ކުރައްވާފައެވެ. ހަނގުރާމައިގެ ބަތަލެއްގެ ގޮތުގައި ގިނަބަޔަކު ސިފަކުރާ މުބާރަކަށް ވެރިކަން ލިބިވަޑައިގެންނެވީ ކުރީގެ ރައީސް އަންވަރު ސާދާތު އަވަހާރަކޮށްލުމުންނެވެ. އޭރު މުބާރަކް ހުންނެވީ މިސްރުގެ ނައިބް ރައީސްގެ މަގާމުގައެވެ.


Yaamin Ah 2023 Gai Vaadha Nukureveyne Kamah Adhi Dhekigen Nuvaane - Shaheem - Vaguthu\nޔާމީނަށް 2023 ގައި ވާދަނުކުރެވޭނެ ކަމަށް އަދި ދެކިގެން ނުވާނެ - ޝަހީމް\nއިދިކޮޅު ޕީޕީއެމްއާއި ޕީއެންސީގެ ހުރިހާ މެންބަރުން ތިބީ ކޯލިޝަންގެ ލީޑަރު އަދި ކުރީގެ ރައީސް އަބްދުﷲ ޔާމީންއާއެކު ކަމަށާއި އެމަނިކުފާނަށް 2023 ވަނަ އަހަރުގެ ރިޔާސީ އިންތިހާބުގައި ވާދަނުކުރެވޭނެ ކަމަށް އަދި ދެކިގެން ނުވާނެ ކަމަށް އިދިކޮޅު ކޯލިޝަންގެ ޚާއްސަ އެޑްވައިޒަރު ޑރ.މުހައްމަދު ޝަހީމް އަލީ ސައީދު ވިދާޅުވެއްޖެއެވެ.\nޕީޕީއެމްއާއި ޕީއެންސީ ކޯލިޝަންގެ ޖޮއިންޓް ކައުންސިލުން ނިންމާފައި ވަނީ 2023 ގެ ރިޔާސީ އިންތިޚާބުގައި ވާދަކުރައްވާ އެ ކޯލިޝަންގެ ކެންޑިޑޭޓަކީ ރައީސް ޔާމީން ކަމުގައެވެ.\nއެކަމަކު ރައީސް ޔާމީންގެ ކުރިމަތީގައި އަދި ގާނޫނީ ހުރަހެއް އެބަ އޮތެވެ. އެމްއެމްޕީއާރުސީގެ ބޮޑު ޚިޔާނާތުގެ ތުހުމަތުގައި އުފުލި ދައުވާ ދަށު ކޯޓުގައި ސާބިތުވެއްޖެ ކަމަށް ކަނޑައަޅައި ފަސް އަހަރުގެ ޖަލު ހުކުމެއް ގެންދަވަނީ ތަންފީޒު ކުރައްވަމުންނެވެ. އެ ޖަލު ހުކުމަށް ހައި ކޯޓުން ވެސް ތާއީދުކޮށްފައިވާއިރު، މިހާރު އެ ހުކުމް އޮތީ ސުޕްރީމް ކޯޓުގެ މަރުހަލާގައެވެ. އިދިކޮޅު އަދި އެމަނިކުފާނުގެ އެތައް ހާސް ސަޕޯޓަރުންގެ އުއްމީދަކީ ވެސް އެންމެ މަތީ ކޯޓުގެ މަރުހަލާ ޔާމީން މިނިވަންވުމެވެ.\nނަމަވެސް ޔާމީން މިނިވަން ނުވެއްޖެ ހާލަތުގައި ވާދަވެރި ޕްރައިމަރީއެއް އިދިކޮޅު ޕީޕީއެމްއާއި ޕީއެންސީން ފެންނާނެ ކަމަށް މަސްރަހު ދިރާސާކުރާ ފަރާތްތަކުން ވެސް ލަފާކުރެއެވެ. އަދި ޔާމީންއާ ވާދަނުކުރެވިއްޖެނަމަ ވާދަކުރާނެ ކެންޑިޑޭޓަކާ ގުޅޭ އަންދާޒާތައް ވެސް ފެންނަމުން އެބަ ދެއެވެ.\n"ވަގުތު ހަވާސް" ގެ ނަމުގައި "ކްލަބް ހައުސް" ގައި މިރޭ ކުރިއަށް ގެންދިޔަ މި ޕްރޮގްރާމްގައި މިދިޔަ ރިޔާސީ އިންތިޚާބުގައި ޔާމީންގެ ރަނިންމޭޓެއްގެ ގޮތުގައި ހުންނެވި ޝަހީމް ބައިވެރިވެވަޑައިގެން ވިދާޅުވީ "ރައީސް ޔާމީންއަށް ވާދަނުކުރެވޭނެ ކަމަށް އަދި ދެކިގެން ނުވާނެ" ކަމަށެވެ.\nޝަހީމް ވިދާޅުވީ ސުޕްރީމް ކޯޓުގެ މަރުހަލާގައި ރައީސް ޔާމީން މިނިވަންވެ 2023 ގެ ރިޔާސީ އިންތިޚާބުގައި ވާދަކުރުމަކީ ރާއްޖޭގެ ގިނަ ރައްޔިތުންގެ އުއްމީދެއް ކަމުގައެވެ. އިދިކޮޅު ޕީޕީއެމްއާއި ޕީއެންސީ މަސައްކަތް ކުރަނީ އެ މިސްރާބަށް ކަމަށް އޭނާ ވިދާޅުވިއެވެ.\nޕީޕީއެމްއާއި ޕީއެންސީގެ ސަޕޯޓް އޮތީ ޔާމީނަށް ކަމަށް ލީޑާޝިޕްގެ ހުރިހާ ބޭފުޅުން ވިދާޅުވާއިރު ރިޔާސީ ޓިކެޓު ވެސް ޔާމީނަށް ދޭން ނިންމާފައި އޮތްއިރު، ޕްރައިމަރީއެއް ނެތި އެ ކަން ނިންމޭނެތޯ ސުވާލު ކުރުމުން ޝަހީމް ވިދާޅުވީ ޕްރައިމަރީ ބާއްވަން ޖެހޭ ސަބަބެއް ނެތް ކަމަށެވެ.\n"ޕީޕީއެމްއާއި ޕީއެންސީގެ ސަޕޯޓަރުންގެ މެދުގައި، އާންމު މެންބަރުންގެ މެދުގައި، މި ކަމުގައި ނެތް ޚިލާފެއް، ޚިލާފެއް އޮތް ނަމަ ފެންނާނެ، އެންމެންގެ ތާއީދު އޮތް ކަން ޔަގީންވާ ހާލަތުގައި، ޚިލާފެއް ނެތް ހާލަތެއްގައި، އަޅުގަނޑަކަށް ނުފެނޭ ކޮންމެހެން ޕްރައިމަރީއެއް ބާއްވަން ވެސް،" ޝަހީމް ވިދާޅުވިއެވެ.\nރައީސް ޔާމީންގެ ސަރުކާރުގައި އިސްލާމިކް މިނިސްޓަރުގެ މަގާމު ވެސް ފުރުއްވި ޝަހީމް އަންނަ ރިޔާސީ އިންތިޚާބުގައި ވާދަކުރުމުގެ ނުވަތަ ރައީސް ޔާމީންގެ ރަނިން މޭޓަކަށް އަނެއްކާ ވެސް ވުމުގެ ޝައުގުވެރިކަން ހުރުމާ މެދު ސުވާލު ކުރުމުން ވިދާޅުވީ އެއަށް ޖަވާބެއް ދެއްވަން ވަރަށް އަވަސް ކަމަށެވެ.\nރިޔާސީ އިންތިޚާބަށް އަދިވެސް ދެ އަހަރެއްހާ ދުވަސް އޮތްއިރު، މިހާރު ވެސް ރިޔާސީ އިންތިޚާބުގެ ފޯރީގެ މަލަމަތީ އޮތީ ފެންނަން ފަށައިފައެވެ. އިންތިޚާބުގައި ވާދަކުރައްވާނެ ކަމަށް މިހާރު ވެސް ބައެއް ބޭފުޅުން އިއުލާން ކުރެއްވިއިރު، އާ ސިޔާސީ ޕާޓީތައް ވެސް ދަނީ އުފެދެމުންނެވެ.\nމި އިންތިޚާބުގައި ގިނަ ބަޔެއްގެ ނަޒަރު ހުއްޓޭނީ ވެސް ޕީޕީއެމްއާއި ޕީއެންސީއަށެވެ. ޕީޕީއެމްއާއި ޕީއެންސީގެ ކެންޑިޑޭޓަކަށް ވާނެ ކަމަށް އަންދާޒާ ކުރެވޭ ބޭފުޅުންގެ ލިސްޓުގައި ޝަހީމް ވެސް ހިމެނެއެވެ. ޝަހީމް އަދި ވިދާޅުވަނީ "ޔާމީން ވާދަކުރައްވާނެ" ކަމަށެވެ.\nދުނިޔޭގެ އެންމެ ނުފޫޒު ގަދަ 500 މުސްލިމު ލީޑަރުންގެ ލިސްޓުގައި ޝަހީމް ހިމެނިވަޑައިގަންނަވައެވެ.\nއޭނާއަކީ ކީރިތި ޤުރުއާނާބެހޭ މަރުކަޒުގެ މުޝްރިފް މުސާޢިދުކަމާއި، ވިލާކޮލެޖްގެ ފެކަލްޓީއޮފް ޝަރީޢާގެ (ފައުންޑިން) ޑީންކަމާއި، މިނިސްޓްރީ އޮފް އިސްލާމިކް އެފެެއާޒުގެ ސްޓޭޓް މިނިސްޓަރު ކަމުގެ އިތުރުން ދެ ސަރުކާރެއްގައި އެ މިިނިސްޓްރީގެ މިނިސްޓަރުކަން ވެސް ކުރައްވާފައިވާ ބޭފުޅެކެވެ.\nމީގެ އިތުރުން ދިވެހިރާއްޖޭގެ އިސްލާމިކް ޔުނިވަރސިޓީގެ ވައިސް ޗާންސެލަރުކަމާއި، އެ ޔުނިވަރސިޓީގެ ޗާންސެލަރުކަމާއި، އިސްލާމީ ޤައުމުތަކުގެ ޖަމްޢިއްޔާ އޮގަނައިޒޭޝަން އޮފް އިސްލާމިކް ކޯޕަރޭޝަން (އޯއައިސީ) ގެ ސެކްރެޓަރީ ޖެނެރަލްގެ އެޑްވައިޒަރުކަމާއި، އޯއައިސީގެ ވޮއިސް އޮފް ވިސްޑަމް ސެންޓަރުގެ އިންޗާޖު ކަން ވެސް ކުރައްވާފައިވެއެވެ.\nޖުލައި 17, 2021 00:06\nއަދި މިހާތަނަށް ފެންނަން ތިބި ކެންޑިޑޭޓުންނަށް ބަލާފައި ޝަހީމް ނޫން މީހަކަށް ވިއްޔަ ވޯޓު ދޭން އުނދަގު،\nޖުލައި 17, 2021 00:56\nލާދީނީ ނަޝީދާއި އޭނާގެ ދަށުވެފައިވާ މީހަކު ނޫނިއްޔާ ހެޔޮ ކޮންމެ މީހަކުވެސް\nޖުލައި 17, 2021 05:16\nކޮބައިތޯ ގިނަ ރައްޔިތުން ނަކީ؟ ތިޔައީ ހަމަ ހީވާހީވުމެއް. މިހާރަކު ގުނަ ރައްޔިތުން ތާއީދެއް ނުކުރާނެ. އޭރުވެސް ނުކުރޭ. މަޖުބޫރު ކުރުވައިގެން ޖަލްސާ ތަކަށް މީހުން ގެންދިއުމަކީ ކޮންމެހެން ތާއީދު އޮތްކަމެއް ނޫންކަން އެއޮތީ އިންތިޚާބުގައި ރީތިކޮން ފެންނަން. ހަގީގަތެއް ބަދަލެއް ނުވާނެ. ގިނަ މީހުންގެ ތާއީދާއެކު ވެރިކަމަށް އާދެވުނީ. ފަހުން ފެންވ އޮޅި ކޮރަޕްޓްވެ ފާތުމަ އަށް ސަރުކާރުގެ ތެރެއަށް އަތްބާނާ ހަލުވަން ފެށީމަ ގިނަމީހުން ފޫހިވެ ތާއީދު ގެއްލުނީ. ތިމަ ތިމާއަށް ފެންވަރު އޮޅުނީ. ދައުލަތުގެ ޚަޒާނާ ފެނިފަ ދުނިޔެ ރަންވީ. ޖިނާއީ ބޮޑު ކުށެއްގަ އުޅޭ މީހަކު ކިހިނެތްތޯ ވެރިކަމަށް ކުރިމަތި ލާނީ؟. ހަމަހޭގަ ހުރި މީހަކު ހިޔެއްނުވޭ ތިކަހަލަ ވާހަކަ ދައްކާނެ ހެނެއް. ބަތާކައިފަ ތިބިބަޔަކު ތިހެންކިޔުމަކުން ހައިރާންވާކަށް ނުޖެހޭ.\nޖުލައި 17, 2021 08:55\nކަލެއަށް މާބޮޑަށް އެނގެނީ.\n1- ދައުލަތުގެ އިސް މަގާމުތަކުގަ މިހާރުވެސް އެތިބީ ޖިނާޢީ ހުކުން ތަންފީޒުކުރަމުން ދިޔަ މުޖުރިމުން.\n2- މިހާރު މިއޮތް ސަރުކާރު ވެރިކަމަށް އާދެވުނީ4ޕާޓީ އެކުލެވޭ ކޯލިޝަނަކުން. މިއިން އެއްވެސް ޕާޓީއަކީ ރައްޔިތުންގެ އިތުބާރާ ތާއީދު އޮތް ބައެއްނޫން. މިއީ ބަރުލަމާނީ ނިޒާމެއް ނަމަ ސަރުކާރު ވެއްޓުނުތާ ކިތަންްމެ ދުވަހެއް.\n3- ޔާމީނު އިންޑިއާގެ އަޅުވެތިކަމުގެ ދަށަށް ރާއްޖެ ނުގެންދޭ. ދައުލަތުގެ ގާނޫނުތައް ލާދީނީ އެއް ނުކުރޭ.\nޖުލައި 17, 2021 05:37\nލާދީނީސިޔާސަތުދަމަހައްޓާންބޭނުމީއްޔާ އަހަރެމެންގެތަރައްގީގެލީޑަރުމިވަންކުރާކައްބޭނުމެނުވާނެ އެހެ އުކޮންތާކަ އް އަތްކޮ އްޕާގެންވިޔަސް\nޖުލައި 17, 2021 08:06\nދެން މިރާއްޖޭގެ ވެރިކަމަށް ތިޔަ ޔާމީނަށް ކުރިމަތި ލެވިގެން ނުވާނެ ! ތީ ބޮޑު ވަގެއް ! ވަގެއް ކަމަށް ވަނީ ސާބިތުވެފަ ! ބޮޑެތި ވަގުންނާއި ބާޣީންނަށް މިރާއްޖޭގެ ވެރިކަން ހަވާލު ކުރަން އުޅޭނީވެސް ހަމަ އެދަރަޖައިގެ މީހުން !\nޖަލުގަ އޮވެގެން ވާދަކުރަންވީ. އެވެސް އެހެން ކުއްވެރިންނާ..